ഈ നുണകളല്ലേ മക്കൾ പറയുന്നത്... കാരണം? | Lies And Reason Behind It In Children | Parenting\nനുണ പറയുമ്പോൾ അത് പാരന്റ്സിന് മനസ്സിലാകില്ലെന്നാണ് കു‍ഞ്ഞുമക്കളുടെ വിചാരം. എന്നാൽ നൂറുകണക്കിന് നുണകൾ പറഞ്ഞ് വളർന്നു വന്ന പാരന്റ്സിന്റെ അടുത്താണ് ഈ വേലയിറക്കുന്നതെന്ന് പാവം മക്കൾക്കറിയില്ലല്ലോ. എങ്കിലും സ്വന്തം മക്കൾ നുണ പറയുന്നതും നമ്മളെ പറ്റിക്കുന്നതൊന്നും മാതാപിതാക്കള്‍ക്കിഷ്ടമല്ല. ഓരോ നുണ പറയുന്നതിന് പിന്നിലും കുട്ടികൾക്ക് അവരുടേതായ ന്യായീകരണങ്ങളും കാണും. ചില വികൃതിക്കുട്ടികൾക്ക് ഭാവനാത്മകമായി ചിന്തിക്കാനും, അനുഭവങ്ങൾ സ്വയം മെനഞ്ഞ് നുണ പറയാനും സാധിക്കും. അത് അവർക്കൊരു രസമാണ്. ചില വൈകാരിക നിമിഷങ്ങളില് സ്വയരക്ഷയ്ക്ക് വേണ്ടിയും നുണകൾ പറയും. കള്ളത്തരം ചെയ്തെന്ന തോന്നലും ഭയവും ഒരുമിച്ച് വരുമ്പോഴും നുണകൾ പറഞ്ഞ് രക്ഷപ്പെടും. ഈ സന്ദർഭങ്ങളിലൊക്കെ പാരന്റ്സ് നുണകളെ തിരിച്ചറിഞ്ഞ് ശകാരിച്ചാൽ പിന്നെ അലറിക്കരച്ചിലും തേങ്ങിക്കരച്ചിലും മിണ്ടാതിരിക്കലും... ഒന്നും പറയണ്ട.\nനുണ പറഞ്ഞ് ഉയർത്തി വച്ചിരിക്കുന്ന അവരുടെ സ്വാഭിമാനത്തെ ധ്രുതഗതിയിൽ നിങ്ങൾ തകർക്കാൻ നോക്കണ്ട. നുണയാണെന്ന് മനസ്സിലായാൽ കൂടുതൽ ചോദ്യം ചെയ്യാതിരിക്കുക, അത് അവഗണിക്കുക. എന്നാൽ പാരന്റ്സിന്റെ മുഖഭാവങ്ങളിലൂടെ മക്കൾ മനസ്സിലാക്കുകയും വേണം ‘ഇത് ഏറ്റില്ല’ എന്ന്. “സ്വന്തം താൽപര്യങ്ങളെ സംരക്ഷിക്കുന്നതിന് വേണ്ടിയാണ് കുട്ടികൾ നുണകൾ പറയുന്നത്. അതേസമയം മറ്റുള്ളവർക്ക് എന്തെങ്കിലും നേട്ടമുണ്ടാക്കി കൊടുക്കാനുമാകാം. പ്രായം കൂടുന്തോറും നമ്മുടെ സാമൂഹിക ചട്ടങ്ങളെക്കുറിച്ച് അവർ മനസ്സിലാക്കുകയും സത്യസന്ധതയാണ് ഉയർത്തിപ്പിടിക്കേണ്ടതെന്ന് ബോദ്ധ്യപ്പെടുകയും ചെയ്യും. അനവസരങ്ങളിലെ നുണ പറച്ചിൽ ഒഴിവാക്കി, യഥാർത്ഥ കാരണം പറയാനുള്ള പക്വതയും അവർക്ക് കൈവരും” എന്നാണ് കുട്ടികളുടെ മനഃശാസ്ത്രജ്ഞയും ഗവേഷകയുമായ അരുന്ധതി സ്വാമി പറയുന്നത്. ചെറുപ്പത്തിൽ നിരുപദ്രവകരമായ കള്ളങ്ങൾ പറയുന്നത് കുട്ടികളെ ഭാവിയിൽ ദോഷകരമായി ബാധിക്കുമോ, മറ്റുള്ളവരെ വഞ്ചിക്കാന് ഈ സ്വഭാവം ഇടവരുത്തുമോ എന്ന വിഷയത്തിൽ നടത്തിയ പഠന റിപ്പോർട്ട് ‘അഡ്വാൻസസ് ഇൻ ചൈൽഡ് ഡെവലപ്പ്മെന്റ് ആന്റ് ബിഹേവിയര് ഇൻ 2011’ എന്ന ജേർണലിൽ പ്രസിദ്ധപ്പെടുത്തിയിട്ടുണ്ട്.\nഹോം വർക്ക് ചെയ്യാനിരുത്തിയാൽ നിങ്ങളുടെ മക്കള് എത്ര പ്രാവശ്യം വെള്ളം കുടിക്കാൻ പോകും? അത്രമാത്രം ദാഹമുണ്ടായിട്ടൊന്നുമല്ല. പഠിക്കാനുള്ള മടി തന്നെ കാരണം. വെള്ളം കുടിക്കാൻ പോകുന്ന വഴിക്ക് ടിവിയൊന്ന് കാണാം. മറ്റുള്ളവർ എന്തൊക്കെ ചെയ്യുന്നു എന്ന് നോക്കാം. പിന്നെ ആമവേഗത്തിൽ ആയിരിക്കുമല്ലോ വെള്ളം കുടിക്കാൻ പോകുന്നതും തിരികെ വരുന്നതും. സ്റ്റഡി ടൈമിൽ ഒരു ബോട്ടിൽ വെള്ളം നിറച്ച് അടുത്ത് വച്ചു കൊടുത്താൽ തൽക്കാല ശമനമാകും. ഹോം വർക്കിൽ നിന്നും രക്ഷപ്പെടാൻ ദാഹം അല്ലെങ്കിൽ മറ്റൊരു കാരണം മക്കൾ കണ്ടുപിടിച്ചിരിക്കും.\nപഠിപ്പിക്കാനിരുത്തിയാൽ ക്ഷീണമായി.. കോട്ടുവായിടൽ, കണ്ണുകൾ കൂമ്പിയിരിക്കൽ, ദൈന്യത.. ഇനി ഒരക്ഷരം വായിക്കാൻ പറ്റാത്തവിധം സ്കൂളിൽ പോയി ക്ഷീണിച്ചു വന്നിരിക്കയാണല്ലോ മക്കൾ എന്ന് പാരന്റ്സിന് തോന്നുകയും ചെയ്യും. നാളെ നേരത്തേ ഉണർന്നോളാം എന്നു പറഞ്ഞു പോകുന്ന മക്കൾ, പതിവിലും നേരത്തേ ഉണരാറില്ല എന്നതാണ് സത്യം. പിന്നെ ബുക്സ് ബാഗിലാക്കി വച്ച് ബെഡ്റൂമിൽ എത്തിയാൽ അവർക്ക് ഉന്മേഷം കൂടിയിട്ടുമുണ്ടാകും.\nക്ലാസ്സിലെ പരീക്ഷയിൽ മാർക്ക് കുറവായതിന് ചോദ്യം ചെയ്താൽ, മക്കൾ ഉടനെ പറയുന്ന മറുപടി ‘എന്റെ ബുക്ക് ഇന്നലെ ഫ്രണ്ടിന് കൊടുത്തേക്കായിരുന്നു. ആബ്സന്റ് ആയ ദിവസത്തെ നോട്ട്സ് എഴുതാൻ വേണ്ടി’ എന്തൊരു പാവം, നല്ല കുട്ടി എന്ന തോന്നൽ പാരന്റ്സിന് ഉണ്ടായിക്കോട്ടേയെന്നാകും മക്കളുടെ വിചാരം.\nബാല്യകാലത്ത് പറയുന്ന നിർദോഷകരമായ ഇത്തരം നുണ പറച്ചിലുകൾ കുറെയൊക്കെ പാരന്റ്സിന് കണ്ടില്ലെന്ന് നടിക്കാം. എങ്കിലും അവർ പറയുന്ന നുണകൾ നമ്മൾ വിശ്വസിച്ചു എന്ന് തോന്നിയാൽ അത് നുണ ആവര്‍ത്തിക്കാനുള്ള പ്രോത്സാഹനമാകും. അവർ പറഞ്ഞ നുണകൾ പാരന്റ്സ് മുഴുവനായും വിശ്വസിച്ചിട്ടില്ലെന്ന് നമ്മുടെ ബോഡി ലാംഗ്വേജിലൂടെ കുട്ടികൾ മനസ്സിലാക്കുന്നതാണ് ഏറ്റവും നല്ലത്. അത് അവരിൽ കുറ്റബോധം തോന്നിപ്പിച്ചോളും.\n∙ ഗ്രൂപ്പ് സ്റ്റഡിക്ക് വേണ്ടി എന്റെ ഫ്രണ്ടിന്റെ വീട്ടിൽ പോകുന്നു\nഗ്രൂപ്പ് സ്റ്റഡിക്ക് വേണ്ടി പോകുന്ന ഫ്രണ്ടിന്റെ വീട്ടിൽ ആ കുട്ടിയുടെ പാരന്റ്സ് ഉണ്ടോയെന്ന് ഉറപ്പു വരുത്തുകയാണ് നിങ്ങൾ ചെയ്യേണ്ടത്. പാരന്റ്സിന്റെ അഭാവത്തിൽ വീടുകളിൽ നടക്കുന്നത് ഗ്രൂപ്പ് സ്റ്റഡിയാകില്ല. സദാചാര വിരുദ്ധമായ ഏതൊരു പ്രവർത്തനത്തിനും അവിടെ അവസരമുണ്ടാകും.\nപാരന്റ്സ് ഉറങ്ങാനായി റൂമിലേക്ക് പോകുന്ന തക്കം നോക്കി സോഷ്യൽ മീഡിയയിലൂടെ ചാറ്റ് ചെയ്യാനും, അവർക്കിഷ്ടമുള്ള വീഡിയോകൾ കാണാനുമാണ് കൗമാരപ്രായക്കാരായ മക്കൾ നോക്കിയിരിക്കുന്നത്. സ്റ്റഡി മെറ്റീരിയലിനു വേണ്ടിയുള്ള ബ്രൗസിങ് നിങ്ങളുടെ സാന്നിദ്ധ്യത്തിലാക്കണം. ടാബ്, കമ്പ്യൂട്ടർ എന്നിവ പാരന്റ്സിന്റെ റൂമിൽ വയ്ക്കുന്നതാണ് നല്ലത്.\nഅസത്യം പറയുന്നതിന്റെ ഭാവഭേദങ്ങളൊന്നും വരുത്താതെ, ആത്മാർത്ഥമായി പറയുന്നുവെന്ന തോന്നലുളവാക്കും വിധമായിരിക്കും ഞാൻ പറയുന്നത് സത്യമാണ് എന്ന് മക്കൾ പറയുന്നത്. എന്നാൽ ഞാൻ പറഞ്ഞത് നുണയാണ് എന്ന് പാരന്റ്സ് സംശയിക്കുന്നതായി മനസ്സിലാക്കിയാൽ കുട്ടികൾ കുറ്റബോധം കൊണ്ട് തണുത്ത് മരവിച്ചോളും.\nപരീക്ഷയ്ക്ക് തൊട്ടുമുമ്പുള്ള ദിവസങ്ങളിൽ പാരന്റ്സിന് പലവിധ ചടങ്ങുകളിൽ പങ്കെടുക്കാനായി പുറത്തു പോകേണ്ടി വരും. പഠിക്കണമെന്ന് പറഞ്ഞേൽപിച്ച് പോയാൽ, പഠിക്കാത്തവരാണേറെയും. ഇടയ്ക്ക് ഫോൺ വിളിച്ച് നീ എന്താ ചെയ്യുന്നത് എന്ന് ചോദിച്ചാൽ ഉടൻ വരും മറുപടി ‘ഞാൻ പഠിക്കായിരുന്നു’\nസ്പെഷ്യല് ക്ലാസ്സുണ്ട് എന്ന നുണ പറച്ചിൽ കുട്ടികൾക്ക് പലതരം കള്ളത്തരങ്ങൾ ചെയ്യാനുള്ള മറയാണ്. ഇന്ന് മിക്ക പ്രൈവറ്റ് സ്കൂളുകാരും സ്പെഷ്യല് ക്ലാസ്സുള്ള വിവരം പാരന്റ്സിന് ഗ്രൂപ്പ് മെസ്സേജ് ചെയ്യുന്നുണ്ട്. ആധികാരികമായി ലഭിക്കുന്ന ഈ മെസ്സേജിങ് സിസ്റ്റം എല്ലാ സ്കൂൾ അധികൃതരും പിന്തുടരേണ്ടതാണ്. അതിനുള്ള ചിലവ് പിടിഎ വഹിച്ചാലും കുഴപ്പമില്ല എന്ന് കരുതണം.\nമക്കൾ വീട്ടിലെത്താൻ നേരം വൈകിയാൽ ‘എന്ത് സംഭവിച്ചു’ എന്നറിയാനുള്ള വ്യഗ്രതയിൽ അവരുടെ ഫോണിലേക്ക് കുറെ വിളിച്ചുനോക്കും പാരന്റ്സ്. ചില സമർത്ഥർ ഫോൺ എടുക്കുകയേയില്ല. സ്വിച്ച് ഓഫ് ആക്കുകയോ, കട്ടാക്കുകയോ മറ്റോ ചെയ്യും. വീട്ടിലെത്തി കാര്യം തിരക്കിയാൽ നമ്മളെ ഞെട്ടിച്ചു കൊണ്ട് അവർ പറയുന്ന മറുപടി ‘ഞാനിങ്ങോട്ട് വിളിച്ചിട്ട് കിട്ടുന്നുണ്ടായില്ലല്ലോ’ എന്നായിരിക്കും.\nകൊച്ചുകുട്ടികൾ കള്ളം പറയുന്നത് ക്ഷമിക്കാൻ പാരന്റ്സിന് കഴിയും. എന്നാൽ കൗമാരപ്രായക്കാരായ മക്കള് നുണ പറഞ്ഞു തുടങ്ങുമ്പോൾ അവരെക്കുറിച്ചുള്ള ആവലാതി ഏറുകയാണ് ചെയ്യുന്നത്. നുണ പറയുന്നത് തെറ്റിന്റ വഴിയേയുള്ള പോകലാണ്. അതിന്റെ പരിണത ഫലങ്ങൾ വേദനാജനകമായിരിക്കും. മക്കളോടുള്ള വിശ്വാസം തങ്ങൾക്ക് നഷ്ടപ്പെട്ടു കൊണ്ടിരിക്കുകയാണ് എന്ന കാര്യം മക്കൾ അറിയണം. പാരന്റ്സ് തുറന്നു പറയുകയും വേണം. മക്കൾ കള്ളത്തരങ്ങൾ കാണിക്കുമ്പോൾ പാരന്റ്സ് പുലർത്തുന്ന നിശബ്ദത അവരെ നാശത്തിലേക്കേ നയിക്കൂ.


India – News Portal\nകേന്ദ്ര ആഭ്യന്തരമന്ത്രി അമിത് ഷായ്ക്ക് കോവിഡ്\nജയ്പുര്: രാജസ്ഥാന് ഉപമുഖ്യമന്ത്രി സ്ഥാനത്ത് നിന്നും പിസിസി അധ്യക്ഷസ്ഥാനത്ത് നിന്നും കോണ്‍ഗ്രസ് സച്ചിന് പൈലറ്റിനെ നീക്കി. കോണ്‍ഗ്രസ് നേതാവ് രണ്‍ദീപ് സിംഗ് സുര്‍ജേവാലയാണ് ഇക്കാര്യം അറിയിച്ചത്. ഗോവിന്ദ്...\nന്യൂഡല്‍ഹി: രാജസ്ഥാന് കോണ്‍ഗ്രസ്സില് കലാപക്കൊടിയുയര്‍ത്തിയ ഉപമുഖ്യമന്ത്രി സച്ചിന് പൈലറ്റ് തിങ്കളാഴ്ച ബിജെപി നേതാവ് ജെ പി നദ്ദയുമായി കൂടിക്കാഴ്ച നടത്തിയേക്കുമെന്ന് സൂചന. ബിജെപി പാര്‍ട്ടി വൃത്തങ്ങളെ ഉദ്ധരിച്ച്...\nന്യൂഡല്‍ഹി: വന്ദേഭാരത് മിഷന്റെ പുതിയ ഷെഡ്യൂള് പ്രഖ്യാപിച്ചു. യുഎഇ, ഒമാന്, ഖത്തര് എന്നിവിടങ്ങളില് നിന്നുള്ള വിമാനങ്ങളുടെ ഷെഡ്യൂളാണ് പ്രഖ്യാപിച്ചത്. യുഎഇയില് നിന്ന് ഇന്ത്യയിലേക്ക് 79 വിമാനങ്ങളാണ് ഉള്‍പ്പെടുത്തിയിരിക്കുന്നത്....


പ്രാർത്ഥന ഇന്ദ്രജിത്തിന്റെ കിടിലൻ ഡാൻസ് വൈറലായി വീഡിയോ | Chanakya News\nഅങ്ങനെ പറഞ്ഞിട്ടില്ല, വീഡിയോ പലതും കാണും ; യുവതിയോട് മോശമായി പ്രതികരിച്ചെന്ന വീഡിയോ നിഷേധിച്ച്…\nHome ENTERTAINMENT പ്രാർത്ഥന ഇന്ദ്രജിത്തിന്റെ കിടിലൻ ഡാൻസ് വൈറലായി വീഡിയോ\nപ്രാർത്ഥന ഇന്ദ്രജിത്തിന്റെ കിടിലൻ ഡാൻസ് വൈറലായി വീഡിയോ\nസിനിമ താരങ്ങളായ ഇന്ദ്രജിത്ത് സുകുമാരന്റെയും ഭാര്യ പൂർണിമയുടെയും വിശേഷങ്ങൾ പലപ്പോഴും സോഷ്യൽ മീഡിയ ആഘോഷമാകാറുണ്ട്. ഇരുവരും സോഷ്യൽ മീഡിയയിൽ സജീവമാണ്. ഇന്ദ്രജിത്ത് ഷൂട്ടിങ് തിരക്കുകളുമായി മുന്നോട്ട് പോകുമ്പോൾ പൂർണിമ ഫാഷൻ ഡിസൈനിങ് ജോലികളിലാണ് സമയം കണ്ടെത്താറുള്ളത്. ഇതിന് പുറമെ ഡബ്ബിങ് ആർട്ടിസ്റ്റ്, നിർത്തികി, നടി എന്നീ മേഖലകളിലും പൂർണിമ ശോഭിച്ചിട്ടുണ്ട്.\nഇപ്പോൾ ഇരുവരുടെയും മകളായ പ്രാർത്ഥനയുടെ ഡാൻസ് വീഡിയോയാണ് സോഷ്യൽ മീഡിയയിൽ വൈറലാകുന്നത്. ഇതിന് മുമ്പ് ഗായികയായും പ്രാർത്ഥന ശ്രദ്ധിക്കപെട്ടിട്ടുണ്ട്. ലാലേട്ടാ എന്ന ഗാനം പാടാൻ അവസരം ലഭിച്ച ഭാഗ്യവും പ്രാർത്ഥനയ്ക്ക് ലഭിച്ചിട്ടുണ്ട്. കൂട്ടുകാരൻ ഒപ്പം നൃത്തം ചെയ്യുന്ന വീഡിയോയാണ് സമൂഹ മാധ്യങ്ങളിൽ ഇപ്പോൾ വൈറലാകുന്നത്.\nവ്ലോഗറായ ശരൺ നായർക്ക് ഒപ്പമാണ് പ്രാർത്ഥന നൃത്തം ചെയ്യുന്നത്. പ്രാർത്ഥന ഡാൻസ് സ്റ്റെപ്പുകൾ ഇടുമ്പോൾ അതിനെ കളിയാക്കി ശരൺ ഡാൻസ് ചെയ്യുന്നതാണ് വീഡിയോയിൽ ഉള്ളത്. ഒടുവിൽ ഡാൻസ് നിർത്തി പ്രാർത്ഥന ചിരിക്കുന്നതും വീഡിയോയിൽ ഉണ്ട്. നിരവധി ആളുകളാണ് വീഡിയോയ്ക്ക് കമന്റുകളുമായി എത്തുന്നത്.\n@thesharannair obviously does it better ??\nഅങ്ങനെ പറഞ്ഞിട്ടില്ല, വീഡിയോ പലതും കാണും ; യുവതിയോട് മോശമായി പ്രതികരിച്ചെന്ന വീഡിയോ നിഷേധിച്ച്...


സൈന്യത്തില് ചേരണം; അച്ഛന്റെ മരണത്തിന് കാരണക്കാരായവരോട് പകരം ചോദിക്കണം; കാശ്മീര് വെടിവെപ്പില് കൊല്ലപ്പെട്ട സൈനികന്റെ മകന്റെ വാക്കുകള്\nFriday 14th July 2017 1:00pm\nന്യൂദല്‍ഹി: അച്ഛന്റെ മരണത്തിന് കാരണക്കാരായവരോട് പ്രതികാരം ചെയ്യണമെന്നും അതിനായി സൈന്യത്തില് ചേരുമെന്നും കാശ്മീര് വെടിവെപ്പില് കൊല്ലപ്പെട്ട ലാന്‍സ് നായിക് രഞ്ജിത് സിങ്ങിന്റെ മകന് കാര്‍ത്തിക്.\nനല്ലൊരു മനുഷ്യനും നല്ലൊരു സൈനികനുമായി മാറണമെന്നാണ് അച്ഛന് തങ്ങളെ പഠിപ്പിച്ചതെന്നും താന് സൈന്യത്തില് ചേരണമെന്ന് തന്നെയായിരുന്നു അച്ഛന്റെ ആഗ്രഹമെന്നും കാര്‍ത്തിക് പ്രതികരിച്ചു.\nDont Miss ദിലീപ് സഹകരിക്കുന്നില്ലെന്ന് പൊലീസ് ; തെളിവുകള് കാണിച്ച് ചോദ്യം ചെയ്യുമ്പോള് മറുപടി നല്‍കുന്നില്ല\nഅതേസമയം തനിക്ക് ഐ.പി.എസ് ഓഫീസറാവണമെന്നും പാക്കിസ്ഥാനെതിരെയും അവരുടെ തീവ്രവാദത്തിനെതിരെയും നടപടിയെടുക്കണമെന്നുമാണ് രഞ്ജിതിന്റെ മകളായ കാജല് പറയുന്നത്. തന്റെ ഭര്‍ത്താവിന്റെ മരണത്തില് നീതി ലഭിക്കണമെന്ന് രഞ്ജിത് സിങ്ങിന്റെ ഭാര്യ നേഹ പറയുന്നു.\nവടക്കന് കാശ്മീരിലെ കുപ്‌വാര ജില്ലയില് കെറന് സെക്ടറിലുണ്ടായ പാക് വെടിവെപ്പിലാണ് രഞ്ജിത് സിങ്ങും റൈഫിള് മാന് സതീഷും കൊല്ലപ്പെട്ടത്.\nകാശ്മീരിലെ ഷമാചക് മേഖലയില് നിന്നുള്ള വ്യക്തിയാണ് ഇദ്ദേഹം. 2015 ലാണ് ഇദ്ദേഹം സൈന്യത്തില് സേവനമനുഷ്ഠിച്ചതെന്ന് സഹോദരന് സുശീല് പറയുന്നു. ഒരു വര്‍ഷത്തെ ട്രെയിനിങ്ങിന് ശേഷം ജബല്‍പൂരിലായിരുന്നു ആദ്യ പോസ്റ്റിങ്.


വാക്സിൻ വിതരണം നേട്ടമായി അവതരിപ്പിക്കാൻ ബിജെപി; രാജ്യവ്യാപക പ്രചാരണം നടത്തും | BJP gearing up nationwide campaign to make vaccine distribution political achievement\nവാക്സിൻ വിതരണം നേട്ടമായി അവതരിപ്പിക്കാൻ ബിജെപി; രാജ്യവ്യാപക പ്രചാരണം നടത്തും\nDelhi, First Published Jan 9, 2021, 1:31 PM IST\nവാക്സിന്റെ അനുമതി സംബന്ധിച്ച് രാഷ്ട്രീയ വിവാദമുണ്ടായെങ്കിലും ഇത് മറിക്കടക്കാൻ ഒരുങ്ങുകയാണ് ബിജെപി ഇപ്പോള്.\nദില്ലി: കൊവിഡ് വാക്സിൻ കുത്തിവെപ്പിലേക്ക് രാജ്യം അടുക്കുമ്പോള് വാക്സിൻ വിതരണം സർക്കാരിന്റെ നേട്ടമായി അവതരിപ്പിക്കാൻ ഒരുങ്ങി ബിജെപി. വാക്സിൻ വിതരണം തുടങ്ങുന്നതിന് പിന്നാലെ രാജ്യവ്യാപക പ്രചാരണത്തിനാണ് പാർട്ടി തീരുമാനം. പാർലമെന്റ് സമ്മേളനത്തിന് മുൻപ് എംപിമാർക്ക് വാക്സിൻ നൽകണമെന്ന നിർദ്ദേശവും ഉയർന്നു. വാക്സിൻ കുത്തിവെപ്പ് തീയ്യതി സർക്കാർ ഉടൻ പ്രഖ്യാപിക്കും.\nവാക്സിന്റെ അനുമതി സംബന്ധിച്ച് രാഷ്ട്രീയ വിവാദമുണ്ടായെങ്കിലും ഇത് മറിക്കടക്കാൻ ഒരുങ്ങുകയാണ് ബിജെപി ഇപ്പോള്. വാക്സിൻ എത്തിയത് കേന്ദ്രസർക്കാരിന്റെ നേട്ടമായി ജനങ്ങള്‍ക്ക് മുന്നില് അവതരിപ്പിക്കാനാണ് തീരുമാനം. ജനങ്ങൾക്കിടയിൽ വാക്സിൻ സംബന്ധിച്ച ആശങ്ക മാറ്റാൻ ബോധവൽക്കരണമെന്നാണ് വിശദീകരണം. പ്രചാരണത്തിൻറെ ഭാഗമായി ബിജെപി പ്രവർത്തകർ ബൂത്ത് തലം മുതൽ പരിപാടികൾ നടത്തും.\nവാക്സിൻ ബോധവൽക്കരണത്തിനൊപ്പം കേന്ദ്രസർക്കാരിന്റെ മറ്റു പദ്ധതികളെ സംബന്ധിച്ചു പ്രചാരണമുണ്ടാകും. കൊവിഡ് മഹാമാരിയെ നേരിട്ടതിൽ ലോകത്തിന് തന്നെ മാതൃകയാണ് ഇന്ത്യ എന്ന് പലതവണ പ്രധാനമന്ത്രി ആവർത്തിച്ചിരുന്നു. ഇതിനിടെ പാ‍ർലമെന്റ് സമ്മേളനത്തിന് മുന്നോടിയായി ആദ്യഘട്ട പട്ടികയിൽ ഉൾപ്പെടുത്തി രാജ്യസഭ, ലോകസഭാ എംപിമാർക്ക് വാക്സിൻ നൽകണമെന്ന നിർദ്ദേശം ഉയർന്നു.\nഇരുസഭകളുടെയും അധ്യക്ഷന്മാർ സർക്കാരുമായി ആശയവിനിമം നടത്തിയെന്ന റിപ്പോർട്ടുകളും പുറത്തുവന്നു. ആദ്യ ഘട്ടത്തിൽ ഉൾപ്പെടുത്തി ജനപ്രതിനിധികൾക്ക് വാക്സിൻ നൽകണമെന്ന് നേരത്തെ ഹരിയാന, ബീഹാർ, പഞ്ചാബ് ,സംസ്ഥാനങ്ങൾ ആവശ്യപ്പെട്ടിരുന്നു. ഇതിനിടെ സീറം ഇൻസ്റ്റിറ്റ്യൂട്ടിൽ നിന്ന് വാക്സിൻ ഡോസുകൾ നാല് മിനി സംഭരണശാലകളിലേക്ക് എത്തിക്കാനുള്ള നടപടികൾ പുരോഗമിക്കുകയാണ്. സർക്കാരിൽ നിന്ന് ഉത്തരവ് കിട്ടിയാലുടൻ വാക്സിൻ എത്തിച്ച് തുടങ്ങുമെന്ന് സീറം അറിയിച്ചു.\nLast Updated Jan 9, 2021, 1:31 PM IST


ചൊവ്വയുടെ ഉപഗ്രഹത്തെക്യാമറയില് പകര്‍ത്തി മംഗള്‍യാന് | isro mangalyaan captured mars moon image\nJul 5, 2020, 08:13 PM IST\n2014 സെപറ്റംബര് 24-ന് ചൊവ്വയുടെ ഭ്രമണപഥത്തിലെത്തിയ 'മംഗള്‍യാന്' അഞ്ചുവര്‍ഷം കഴിഞ്ഞിട്ടും ദൗത്യം തുടരുകയാണ്.\nമംഗള്‍യാന് പേടകത്തിലെ ക്യാമറ പകര്‍ത്തിയ 'ഫോബോസി'ന്റെ ചിത്രം\nബെംഗളൂരു: ഇന്ത്യ വിക്ഷേപിച്ച ഗ്രഹാന്തരപേടകം 'മംഗള്‍യാന്' ചൊവ്വയുടെ ഉപഗ്രഹമായ 'ഫോബോസി'ന്റെ ചിത്രം പകര്‍ത്തി. 'മാര്‍സ് ഓര്‍ബിറ്റര് മിഷന്' എന്ന 'മംഗള്‍യാന്' പേടകത്തിലെ മാര്‍സ് കളര് ക്യാമറയാണ് ചൊവ്വയോട് ഏറ്റവുമടുത്തുള്ളതും വലുതുമായ ഉപഗ്രഹം 'ഫോബോസി'ന്റെ ചിത്രം പകര്‍ത്തിയത്.\n2014 സെപറ്റംബര് 24-ന് ചൊവ്വയുടെ ഭ്രമണപഥത്തിലെത്തിയ 'മംഗള്‍യാന്' അഞ്ചുവര്‍ഷം കഴിഞ്ഞിട്ടും ദൗത്യം തുടരുകയാണ്. ആറുമാസമായിരുന്നു പേടകത്തിന് ആയുസ്സ് നിശ്ചയിച്ചതെങ്കിലും ഇന്ധനമുള്ളതിനാല് ഇപ്പോഴും വിവരങ്ങള് ശേഖരിച്ച് ഭൂമിയിലേക്ക് അയയ്ക്കുന്നു.\nബഹിരാകാശരംഗത്ത് നാഴികക്കല്ലായ ചൊവ്വാപഠനപേടകം 'മംഗള്‍യാന്' 2013 നവംബര് അഞ്ചിനാണ് വിക്ഷേപിച്ചത്. പത്തുമാസംകൊണ്ട് 666 ദശലക്ഷം കിലോമീറ്റര് സഞ്ചരിച്ചാണ് 1350 കിലോഗ്രാം ഭാരമുള്ള 'മംഗള്‍യാന്' ചൊവ്വയുടെ ഭ്രമണപഥത്തിലെത്തിയത്. ഇതുവരെ 980-ഓളം ചിത്രങ്ങള് ഭൂമിയിലേക്ക് അയച്ചിട്ടുണ്ട്. 'മാര്‍സ് ഓര്‍ബിറ്റര് മിഷന്' ജൂലായ് ഒന്നിന് പകര്‍ത്തിയ ചിത്രമാണ് ഐ.എസ്.ആര്.ഒ. പുറത്തുവിട്ടത്. പേടകം ചൊവ്വയില്‍നിന്ന് 7200 കിലോമീറ്ററും 'ഫോബോസി'ല്‍നിന്ന് 4200 കിലോമീറ്ററും അകലെയുള്ള സമയത്താണ് ചിത്രമെടുത്തത്.\n'ഫോബോസി'നെ ചൊവ്വയുടെ 'ഏറ്റവും വലുതും നിഗൂഢവുമായ ഉപഗ്രഹം' എന്നാണ് വിശേഷിപ്പിക്കാറുള്ളത്. ചിത്രത്തില് 'ഫോബോസി'ലെ ഗര്‍ത്തങ്ങള് കാണാം. ഏറ്റവും വലിയ ഗര്‍ത്തമായ 'സ്റ്റിക്നി'യും മറ്റ് മൂന്നു ഗര്‍ത്തങ്ങളുമാണ് ചിത്രത്തിലുള്ളത്. ചൊവ്വയുടെ രണ്ട് ഉപഗ്രഹങ്ങളില് വലിയതാണ് 'ഫോബോസ്'; രണ്ടാമത്തേത് 'ഡയമോസ്'. 1877-ല് അമേരിക്കന് ജ്യോതിശാസ്ത്രജ്ഞരാണ് ഇവ കണ്ടെത്തിയത്. ഗ്രീക്ക് ദേവനായ ഫോബോസിന്റെ പേരാണ് ഉപഗ്രഹത്തിന് നല്‍കിയത്.\nContent Highlights: isro mangalyaan captured mars moon image


കൊവിഡ് കേസുകളിൽ വൻ വർദ്ധനവ് ; ഹോളി ആഘോഷങ്ങള്‍ക്ക് കടിഞ്ഞാണിട്ട് സംസ്ഥാനങ്ങള് – Nerariyan | News\nകൊവിഡ് കേസുകളിൽ വൻ വർദ്ധനവ് ; ഹോളി ആഘോഷങ്ങള്‍ക്ക് കടിഞ്ഞാണിട്ട് സംസ്ഥാനങ്ങള്\nരാജ്യത്ത് കൊവിഡ് കേസുകളില് വീണ്ടും വര്‍ധന. കഴിഞ്ഞ 24 മണിക്കൂറിനിടെ 47,262 പോസിറ്റീവ് കേസുകളും 275 മരണം റിപ്പോര്‍ട്ട് ചെയ്തു.\nരോഗവ്യാപനം ഉയരുന്ന സാഹചര്യത്തില് പൊതുസ്ഥലങ്ങളിലുള്ള ഹോളി ആഘോഷങ്ങള്‍ക്ക് വിലക്കേര്‍പ്പെടുത്തി നിരവധി സംസ്ഥാനങ്ങള് രംഗത്തെത്തി. ഡല്‍ഹി, ഗുജറാത്ത്, മഹാരാഷ്ട്ര തുടങ്ങിയ സംസ്ഥാനങ്ങളാണ് നിരോധനം ഏര്‍പ്പെടുത്തിയത്.\nഅതേസമയം മഹാരാഷ്ട്ര, ഗുജറാത്ത്, ഉത്തര്‍പ്രദേശ്, രാജസ്ഥാന് എന്നീ സംസ്ഥാനങ്ങളില് രോഗവ്യാപനം ഉയരുകയാണ്. കഴിഞ്ഞ ഡിസംബര് 24 ന് ശേഷം ആദ്യമായി ഡല്‍ഹിയില് കൊവിഡ് കേസുകള് 1000 കടന്നു. അതേസമയം രാജ്യത്ത് ഇതുവരെ വാക്‌സിന് സ്വീകരിച്ചവരുടെ എണ്ണം അഞ്ച് കോടി പിന്നിട്ടു.\nകിഫ്ബിക്ക് എതിരായ ആരോപണം തെറ്റെന്ന് തെളിഞ്ഞു: മുഖ്യമന്ത്രി


മേല്‍ജാതിക്കാരന്‍റെ പറമ്ബിലേക്ക് ആടുകള് കയറഴിഞ്ഞ് ഓടിക്കയറിയതിന് ഉടമസ്ഥനായ ദളിതനെക്കൊണ്ട് കാലുപിടിച്ച് മാപ്പു പറയിച്ചു. തമിഴ്‍നാട് തൂത്തുക്കുടിയിലാണ് സംഭവം. 60 വയസ്സുകാരനായ പോള്‍രാജ് വളര്‍ത്തുന്ന ആടുകള് മേല്‍ജാതിക്കാരനായ ശിവസംഗുവിന്‍റെ പറമ്ബില് കയറിയതാണ് പോള്‍രാജ് ചെയ്ത കുറ്റം. സംഭവത്തിന്‍റെ വീഡിയോ എടുക്കുകയും പുറത്തുവിടുകയും ചെയ്തിരുന്നു. തുടര്‍ന്ന് തേവര് വിഭാഗത്തില്‍പ്പെട്ട ഏഴുപേരെ പൊലീസ് അറസ്റ്റ് ചെയ്തു.\nകയറഴിഞ്ഞ് പോയ ആടുകളിലൊന്ന് ശിവസംഗുവിന്‍റ പറമ്ബിലെത്തുകയും അതിനെ പുറത്തേക്കിറങ്ങുന്നതിനിടെ മറ്റ് ആടുകള് കൂട്ടംതെറ്റുകയുമായിരുന്നു. ആടുകള് പറമ്ബിലേക്കെത്തിയത് ചോദ്യം ചെയ്യാന് ശിവസംഗു തന്‍റെ പണിക്കാരെയും കൂട്ടി പോള്‍രാജിനെടുത്തെത്തി. അവിടെ വെച്ച് ഇരുകൂട്ടരും തമ്മില് വാക്കുതര്‍ക്കമുണ്ടാകുകയും ചെയ്തു. മര്‍ദ്ദനം തുടരുന്നതിനിടെ പോള്‍രാജും തിരിച്ച് അടിച്ചു. ദലിതനായ പോള്‍രാജ് ഉയര്‍ന്ന ജാതിക്കാരനായ ശിവസംഗുവിനെ അടിച്ചുവെന്നത് ആ സമുദായത്തിന് തന്നെ അപമാനമാണ് എന്നായി പിന്നെ കാര്യങ്ങള്.\nതുടര്‍ന്ന് തേവര് സമുദായംഗങ്ങള് ചേര്‍ന്ന് പോള്‍രാജിനെ വിളിച്ച് വരുത്തുകയും ശിവസംഗുവിന്‍റെ കാല്‍പിടിച്ച് മാപ്പ് പറയിപ്പിക്കുകയുമായിരുന്നു. ഇതിന്‍റെ വീഡിയോ എടുത്തവര് തന്നെ സമൂഹമാധ്യമങ്ങളിലൂടെ പ്രചരിപ്പിച്ചു. ഉയര്‍ന്ന ജാതിക്കാരോട് കളിച്ചാല് ഇങ്ങനെയിരിക്കും എന്ന മുന്നറിയിപ്പോടെയായിരുന്നു വീഡിയോ പുറത്തുവന്നത്. ഇതോടെയാണ് സംഭവം പുറംലോകം അറിഞ്ഞത്. തുടര്‍ന്ന് പോള്‍രാജ് പരാതിയുമായി പൊലീസിനെ സമീപിക്കുകയായിരുന്നു.\nഹൈദരാബാദ്: കനത്ത മഴയെ തുടര്‍ന്ന് ഹൈദരാബാദില് 8 പേര് മരിച്ചു. ഹൈദരാബാദ് നഗരത്തിലും പരിസരപ്രദേശങ്ങളിലും വ്യാപക നാശനഷ്ടങ്ങളും റിപ്പോര്‍ട്ട് ചെയ്തിട്ടുണ്ട്. ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദ്ദം കരയില് പ്രവേശിച്ചതിന് പിന്നാലെയാണ് തെലങ്കാനയിലും ആന്ധ്രാപ്രദേശിലും മഴ ശക്തമായത്. കനത്ത മഴയെത്തുടര്‍ന്നുണ്ടായ വെള്ളപ്പൊക്കത്തില് വീടിനുള്ളിലേക്ക് പാറകള് ഒഴുകി വന്നിടിച്ചും വൈദ്യുതാഘാതമേറ്റുമാണ് കൂടുതല് പേരും മരിച്ചത്. രാത്രി തന്നെ നൂറുകണക്കിനാളുകളെ അധികൃതര് ഇടപെട്ട് മാറ്റിയിരുന്നു. അതേസമയം കരയില് പ്രവേശിച്ച തീവ്രന്യൂനമര്‍ദ്ദം കിഴക്ക് ഭാഗത്തേക്ക് […]


kallyani priya darshan with mother Archives - മലയാളം ന്യൂസ് പോർട്ടൽ\nAll posts tagged "kallyani priya darshan with mother"\nആരോ ബോംബ് വെക്കാൻ വന്നതാണെന്നാണ് അമ്മ കരുതിയത് !! പിന്നെ ഞങ്ങൾ അമ്മക്ക് പൂവ് കൊടുത്തിട്ടില്ല\nപ്രേക്ഷകർക്ക് ഏറെ പ്രിയപ്പെട്ട കുടുംബമാണ് പ്രിയദർശന്റെയും ലിസിയുടെയും, ദമ്പതികൾ ഇപ്പോൾ പിരിഞ്ഞാണ് കഴിയുന്നത് എന്നിരുന്നാലും മക്കൾ രണ്ടുപേരുടെയും കൂടെയാണ്. ലിസിക്കും പ്രിയദര്ശനും പിന്നാലെ ഇപ്പോൾ മക്കളും സിനിമയിലേക്ക് എത്തിയിരിക്കുകയാണ്, നിരവധി...\nകല്യാണിയെ കണ്ട് പൊട്ടിക്കരഞ്ഞ് ലിസ്സി !! ഇങ്ങനാണെങ്കിൽ ഗ്ലിസറിന്റെ ആവിശ്യം ഇല്ലെന്നു താരം\nമലയാളത്തിലെ താരജോഡികൾ ലിസിക്കും പ്രിയ ദര്ശനും പിന്നാലെ സിനിമയിലേക്ക് എത്തിച്ചേർന്ന യുവ താരങ്ങളാണ് കല്യാണിയും സഹോദരൻ സിദ്ധാര്‍ത്ഥും. മകള് ക്യാമറയ്ക്ക് മുന്നിലാണെങ്കില് ക്യാമറയ്ക്ക് പിന്നില് നില്‍ക്കാനായിരുന്നു സിദ്ധാര്‍ത്ഥിന്റെ തീരുമാനം. തെലുങ്ക്...


വീണ്ടും രാഷ്ട്രീയ നിയമനം; നഗരസഭാ അധ്യക്ഷൻമാർക്കും പേഴ്സണൽ സ്റ്റാഫിനെ നിയമിക്കാന് അനുമതി - Media Vision News\nHome Kerala വീണ്ടും രാഷ്ട്രീയ നിയമനം; നഗരസഭാ അധ്യക്ഷൻമാർക്കും പേഴ്സണൽ സ്റ്റാഫിനെ നിയമിക്കാന് അനുമതി\nവീണ്ടും രാഷ്ട്രീയ നിയമനം; നഗരസഭാ അധ്യക്ഷൻമാർക്കും പേഴ്സണൽ സ്റ്റാഫിനെ നിയമിക്കാന് അനുമതി\nതിരുവനന്തപുരം: വീണ്ടും രാഷ്ട്രീയ നിയമനത്തിന് കളമൊരുങ്ങുന്നു. നഗരസഭാ അധ്യക്ഷൻമാർക്ക് ഇഷ്ടമുള്ളവരെ പേഴ്സണൽ സ്റ്റാഫായി (Personal Staff) നിയമിക്കാൻ സർക്കാർ അനുമതി നൽകി. കരാർ ഡെപ്യൂട്ടേഷൻ വ്യവസ്ഥയിലാണ് നിയമനം. നേരത്തെ എൽഡി ക്ലർക്ക് റാങ്കിലുള്ള ഉദ്യോഗസ്ഥരെയാണ് നിയമിച്ചിരുന്നത്. മന്ത്രിമാരുടെ പേഴ്സണൽ നിയമനത്തിനെതിരെ ഗവർണ്ണർ നിലപാടെടുത്തിന് പിന്നാലെയാണ് പുതിയ നിയമന നീക്കം. സർക്കാർ ഉത്തരവിന്റെ പകർപ്പ് ഏഷ്യാനെറ്റ് ന്യൂസിന് ലഭിച്ചു.\nജോലിഭാരം കൂടുതലായത് കൊണ്ടാണ് പിഎമാരെ വേണമെന്ന് സർക്കാരിനോട് ആവശ്യപ്പെട്ടതെന്നാണ് കേരള മുൻസിപ്പൽ ചേംബർ ചെയർമാൻ എം കൃഷ്ണദാസിന്റെ വിശദീകരണം. മുൻസിപ്പാലിറ്റികളിൽ ഉദ്യോഗസ്ഥരുടെ ക്ഷമം ഉള്ളതിനാലാണ് കരാർ വ്യവസ്ഥയിലെ നിയമനം. നിമയനം പൂർണ്ണമായും നിയമപരമായിരിക്കുമെന്നും എം കൃഷ്ണദാസ് പറഞ്ഞു.\nമന്ത്രിമാരുടെ പേഴ്സണൽ സ്റ്റാഫിന്റെ പെൻഷൻ തടയുമെന്ന് പ്രഖ്യാപിച്ച ഗവർണാർ ആരിഫ് മുഹമ്മദ് ഖാന്‍റെ അടുത്ത നീക്കം എന്തെന്ന് കാത്തിരിക്കുന്നതിനിടെയാണ് സർക്കാറിന്റെ പുതിയ നീക്കം. രാഷ്ട്രീയ നിയമനങ്ങൾക്ക് പെൻഷൻ കൊടുക്കുന്ന രീതിയിൽ അക്കൗൻഡന്റ് ജനറലിനെ ഇടപെടുത്താനാണ് രാജ് ഭവൻ നീക്കം. പക്ഷെ സ്റ്റാഫ് നിയമനം സർക്കാറ്റിന്റെ നയപരമായ കാര്യം ആയതിനാൽ ഗവർണ്ണർക്ക് ഇടപെടാൻ പരിമിതി ഉണ്ടെന്നാണ് സർക്കാർ നിലപാട്. ഗവർണ്ണറുടെ മുന്നറിയിപ്പിൽ ഇന്ന് ഭരണപക്ഷത്ത് നിന്നും പ്രതിപക്ഷത്ത് നിന്നും പ്രതികരണം ഉണ്ടാകും.\nപേഴ്സണല് സ്റ്റാഫിന്‍റെ പെൻഷന്; സര്‍ക്കാര് ഖജനാവില് നിന്ന് ചോരുന്നത് വന്‍തുക\nമന്ത്രിമാരുടെ പേഴ്സണല് സ്റ്റാഫിന്‍റെ പെൻഷനിലൂടെ സര്‍ക്കാര് ഖജനാവില് നിന്ന് പ്രതിവര്‍ഷം ചോരുന്നത് വൻ തുകയാണ്. നാല് വര്‍ഷം പൂര്‍ത്തിയാകാതെ പേഴ്സണല് സ്റ്റാഫിന് പെൻഷൻ കൊടുക്കരുതെന്ന് പതിനൊന്നാം ശമ്പള കമ്മീഷൻ ശുപാര്‍ശ ചെയ്തെങ്കിലും സര്‍ക്കാര് അത് അംഗീകരിച്ചില്ല. പൂര്‍ണ്ണമായും രാഷ്ട്രീയത്തിന്‍റെ അടിസ്ഥാനത്തില് നിയമിക്കുന്ന പേഴ്സണല് സ്റ്റാഫിന് രണ്ട് വര്‍ഷം കഴിയുമ്പോള് തന്നെ മുഴുവൻ പെൻഷനും കിട്ടും\nഗവര്‍ണ്ണര് ശക്തമായി ഉന്നയിച്ച മന്ത്രിമാരുടെ പേഴ്സണല് സ്റ്റാഫിന്‍റെ പെൻഷൻ പ്രശ്നം മുൻപും കേരളത്തില് സജീവ ചര്‍ച്ചയായിരുന്നു. മന്ത്രിമാര്‍ക്ക് മാത്രമല്ല പ്രതിപക്ഷ നേതാവിന്‍റെ സ്റ്റാഫിനും സമാനമായി പെൻഷൻ കിട്ടും എന്നതിനാല് യുഡിഎഫും എല്‍ഡിഎഫും ഇക്കാര്യത്തില് പരസ്പരം പഴി ചാരാതെ മൗനം പാലിക്കും. ഇവര്‍ക്ക് യോഗ്യത പോലും പ്രശ്നമല്ല. സംസ്ഥാനത്ത് പേഴ്സണല് സ്റ്റാഫ് പെൻഷൻ വാങ്ങുന്ന 1223 പേര് ഉണ്ടെന്നാണ് കണക്ക്. രണ്ട് വര്‍ഷത്തിന് മേല് സര്‍വീസ് ഉള്ളവര്‍ക്ക് മിനിമം പെൻഷൻ 3550 രൂപായാണ്. സര്‍വീസും തസ്തികയും അനുസരിച്ച് പെൻഷൻ കൂടും 30 വര്‍ഷത്തിന് മേല് സര്‍വീസ് ഉള്ള പേഴ്സണല് സ്റ്റാഫുകള് പോലുമുണ്ട്. 2013 എപ്രിലിന് ശേഷം സര്‍ക്കാര് സര്‍വീസില് പ്രവേശിച്ച ജീവനക്കാര്‍ക്ക് പങ്കാളിത്ത പെൻഷനാണ്.\nഎന്നാല് പേഴ്സണല് സ്റ്റാഫിന് പങ്കാളിത്ത പെൻഷൻ പോലുമല്ല നല്‍കുന്നത്. രണ്ട് വര്‍ഷം കഴിയുമ്പോള് തന്നെ പേഴ്സണല് സ്റ്റാഫിനെ മാറ്റി അവര്‍ക്ക് പെൻഷൻ ഉറപ്പാക്കിയ ശേഷം വേറെ ആളുകളെ നിയമിച്ച് അവര്‍ക്കും പെൻഷൻ ഉറപ്പാക്കുന്ന രീതിയും സംസ്ഥാനത്തുണ്ട്. ഇതേക്കുറിച്ചും പതിനൊന്നാം ശമ്പള കമ്മീഷൻ ചൂണ്ടിക്കാണിച്ചു. നാല് വര്‍ഷത്തിന് മുകളില് സര്‍വീസുള്ള പേഴ്സണല് സ്റ്റാഫിനേ പെൻഷൻ കൊടുക്കാവൂവെന്ന് ശമ്പള കമ്മീഷൻ റിപ്പോര്‍ട്ട് സമര്‍പ്പിച്ചെങ്കിലും സര്‍ക്കാര് അത് അംഗീകരിക്കാതെ ഒഴിഞ്ഞു. ഇപ്പോള് ഈ വിഷയത്തില് ഗവര്‍ണ്ണര് ശക്തമായ നിലപാട് എടുത്ത സാഹചര്യത്തില് ഇനി സ്വന്തക്കാരെ നിയമിച്ച് അവര്‍ക്ക് പെൻഷൻ നല്‍കുന്ന രീതിയില് സര്‍ക്കാര് എന്തെങ്കിലും മാറ്റം വരുത്തുമോ എന്നാണ് അറിയേണ്ടത്.\nPrevious articleഗവർണറെ പുറത്താക്കാൻ സംസ്ഥാനങ്ങൾക്ക് അധികാരം നൽകണം; കേന്ദ്രത്തോട് കേരളത്തിൻ്റെ ശുപാർശ\nNext articleനഗരസഭ വാര്‍ഡ് വാട്ട്സ്ആപ്പ് ഗ്രൂപ്പില് അശ്ലീല വീഡിയോ; സിപിഎം ലോക്കല്‍കമ്മിറ്റി അംഗത്തെ പുറത്താക്കി


Janmabhumi| 'രാജ്യം പൗരകേന്ദ്രീകൃതഭരണത്തിന്റെ ദിശയിലേക്ക് നീങ്ങുന്നു'; 'നിര്യാത്' പോര്‍ട്ടലിനും തുടക്കം കുറിച്ചു; 'വാണിജ്യ ഭവന്' ഉദ്ഘാടനം ചെയ്ത് പ്രധാനമന്ത്രി\nJune 23, 2022, 07:31 p.m.\nപുതിയ ഇന്ത്യക്കായി കഴിഞ്ഞ എട്ടു വര്‍ഷമായി രാജ്യം സഞ്ചരിക്കുന്ന പൗര കേന്ദ്രീകൃത ഭരണനിര്‍വഹണത്തിലേക്കുള്ള പ്രയാണത്തില് മറ്റൊരു സുപ്രധാന ചുവടുവയ്പാണ് ഇന്നത്തേതെന്നു പ്രധാനമന്ത്രി പറഞ്ഞു. പുതിയതും ആധുനികവുമായ വാണിജ്യമന്ദിരവും കയറ്റുമതി പോര്‍ട്ടലും രാജ്യത്തിനു ലഭിച്ചു. ഒരെണ്ണം ഭൗതികവും രണ്ടാമത്തേത് ഡിജിറ്റലുമായ അടിസ്ഥാനസൗകര്യമാണെന്നും അദ്ദേഹം പറഞ്ഞു.\nന്യൂദല്‍ഹി: പ്രധാനമന്ത്രി നരേന്ദ്ര മോദി ഡല്‍ഹിയില് ഇന്നു 'വാണിജ്യ ഭവന്റെ' ഉദ്ഘാടനം നിര്‍വഹിച്ചു. 'നിര്യാത്' പോര്‍ട്ടലിനും അദ്ദേഹം തുടക്കം കുറിച്ചു. കേന്ദ്രമന്ത്രിമാരായ പിയൂഷ് ഗോയല്, സോം പ്രകാശ്, അനുപ്രിയ പട്ടേല് എന്നിവര് ചടങ്ങില് പങ്കെടുത്തു. പുതിയ ഇന്ത്യക്കായി കഴിഞ്ഞ എട്ടു വര്‍ഷമായി രാജ്യം സഞ്ചരിക്കുന്ന പൗര കേന്ദ്രീകൃത ഭരണനിര്‍വഹണത്തിലേക്കുള്ള പ്രയാണത്തില് മറ്റൊരു സുപ്രധാന ചുവടുവയ്പാണ് ഇന്നത്തേതെന്നു പ്രധാനമന്ത്രി പറഞ്ഞു. പുതിയതും ആധുനികവുമായ വാണിജ്യമന്ദിരവും കയറ്റുമതി പോര്‍ട്ടലും രാജ്യത്തിനു ലഭിച്ചു. ഒരെണ്ണം ഭൗതികവും രണ്ടാമത്തേത് ഡിജിറ്റലുമായ അടിസ്ഥാനസൗകര്യമാണെന്നും അദ്ദേഹം പറഞ്ഞു.\nരാജ്യത്തെ ആദ്യ വ്യവസായ മന്ത്രി ഡോ. ശ്യാമപ്രസാദ് മുഖര്‍ജിയുടെ ചരമവാര്‍ഷികം കൂടിയാണിന്ന് എന്നു പ്രധാനമന്ത്രി ചൂണ്ടിക്കാട്ടി. 'അദ്ദേഹത്തിന്റെ നയങ്ങളും തീരുമാനങ്ങളും ദൃഢനിശ്ചയവും അവയുടെ പൂര്‍ത്തീകരണവും സ്വതന്ത്ര ഇന്ത്യക്കു ദിശാബോധം നല്‍കുന്നതില് പ്രധാന പങ്കുവഹിച്ചു. ഇന്നു രാജ്യം അദ്ദേഹത്തിനു വിനീതമായി ശ്രദ്ധാഞ്ജലി അര്‍പ്പിക്കുന്നു' പ്രധാനമന്ത്രി പറഞ്ഞു.\nസമീപകാലത്തെ പല ഉദാഹരണങ്ങളും പരാമര്‍ശിച്ച്, പുതിയ ഇന്ത്യയുടെ പുതിയ തൊഴില് സംസ്‌കാരത്തില്, പൂര്‍ത്തീകരണ തീയതി സാധാരണ പ്രവര്‍ത്തന പ്രക്രിയയുടെ ഭാഗമാണെന്നും അതു കര്‍ശനമായി പാലിക്കുന്നുണ്ടെന്നും പ്രധാനമന്ത്രി പറഞ്ഞു. വര്‍ഷങ്ങളോളം മുടങ്ങാതെ കൃത്യസമയത്തു പൂര്‍ത്തിയാകുമ്പോള് മാത്രമേ ഗവണ്മെന്റിന്റെ പദ്ധതികള് ലക്ഷ്യത്തിലെത്തുകയുള്ളൂ. അപ്പോള് മാത്രമേ രാജ്യത്തെ നികുതിദായകന് അംഗീകരിക്കപ്പെടുകയുള്ളൂവെന്നും പ്രധാനമന്ത്രി പറഞ്ഞു. പിഎം ഗതിശക്തി ദേശീയ ആസൂത്രണപദ്ധതിയുടെ രൂപത്തിലുള്ള ആധുനിക പ്ലാറ്റ്‌ഫോം കൂടി ഇപ്പോള് നമുക്കുണ്ട്. ഈ വാണിജ്യഭവന് രാജ്യത്തിനു 'ഗതി ശക്തി' പകരുമെന്നും അദ്ദേഹം പറഞ്ഞു.\nഇക്കാലയളവില് വാണിജ്യരംഗത്തു തന്റെ ഗവണ്‍മെന്റ് കരസ്ഥമാക്കിയ നേട്ടങ്ങളുടെ പ്രതീകം കൂടിയാണു പുതിയ വാണിജ്യഭവനെന്നു പ്രധാനമന്ത്രി പറഞ്ഞു. ശിലാസ്ഥാപനസമയത്ത്, ആഗോള നവീകരണ സൂചികയില് നവീകരണത്തിന്റെയും മെച്ചപ്പെടുത്തലിന്റെയും ആവശ്യകത ചൂണ്ടിക്കാട്ടിയ കാര്യം അദ്ദേഹം അനുസ്മരിച്ചു. ഇന്ന്, ആഗോള നവീകരണ സൂചികയില് ഇന്ത്യ 46ാം സ്ഥാനത്താണ്. തുടര്‍ച്ചയായി ഈ സ്ഥാനം മെച്ചപ്പെടുകയാണ്. വ്യവസായ നടത്തിപ്പു സുഗമമാക്കലിനുള്ള സൗകര്യങ്ങള് മെച്ചപ്പെടുത്തുന്നതിനെക്കുറിച്ചും അദ്ദേഹം അന്നു സംസാരിച്ചു. ഇന്നു 32000ലധികം അനാവശ്യമായ ചട്ടങ്ങള് പാലിക്കലുകള് ഒഴിവാക്കിയിട്ടുണ്ട്.\nTwitter tweet: https://twitter.com/narendramodi/status/1539845062430822400\nകെട്ടിടത്തിന്റെ തറക്കല്ലിടല് സമയത്തു ജിഎസ്ടി ആരംഭിച്ചിട്ടേയുണ്ടായിരുന്നുള്ളൂ. ഇന്നു പ്രതിമാസം ഒരു ലക്ഷം കോടി ജിഎസ്ടി പിരിവ് സാധാരണ കാര്യമാണ്. ജിഇഎമ്മിന്റെ കാര്യമെടുത്താല്, അന്ന് 9000 കോടി രൂപയുടെ ഓര്‍ഡറുകളാണു ചര്‍ച്ച ചെയ്യപ്പെട്ടത്. ഇന്നാകട്ടെ, 45 ലക്ഷത്തിലധികം ചെറുകിട സംരംഭകര് പോര്‍ട്ടലില് രജിസ്റ്റര് ചെയ്യുകയും 2.25 കോടിയിലധികം മൂല്യമുള്ള ഓര്‍ഡറുകള് നല്‍കുകയും ചെയ്തു. പ്രധാനമന്ത്രി അന്ന് 120 മൊബൈല് യൂണിറ്റുകളെക്കുറിച്ചു സംസാരിച്ചു. 2014ല് വെറും2ആയിരുന്നത് ഇന്ന് 200 എണ്ണം കടന്നിരിക്കുന്നു. ഇന്ന് ഇന്ത്യയില് രജിസ്റ്റര് ചെയ്ത 2300 ഫിന്‍ടെക് സ്റ്റാര്‍ട്ടപ്പുകള് ഉണ്ട്.4വര്‍ഷം മുമ്പ് ഇത് 500 ആയിരുന്നു. വാണിജ്യഭവന്റെ തറക്കല്ലിടല് സമയത്ത് ഇന്ത്യ പ്രതിവര്‍ഷം 8000 സ്റ്റാര്‍ട്ടപ്പുകള്‍ക്ക് അംഗീകാരം നല്‍കിയിരുന്നെങ്കില് ഇന്നത് 15000ത്തിലധികമാണെന്നും പ്രധാനമന്ത്രി പറഞ്ഞു.\nകഴിഞ്ഞ വര്‍ഷം, ആഗോളതലത്തിലുണ്ടായ ചരിത്രപരമായ പ്രതിസന്ധിക്കിടയിലും ഇന്ത്യയുടെ കയറ്റുമതി ആകെ 670 ബില്യണ് ഡോളറായിരുന്നുവെന്നു (50 ലക്ഷം കോടി രൂപ) പ്രധാനമന്ത്രി ചൂണ്ടിക്കാട്ടി. എല്ലാ വെല്ലുവിളികള്‍ക്കിടയിലും 400 ബില്യണ് ഡോളറെന്ന (30 ലക്ഷം കോടിരൂപ) ചരക്കുകയറ്റുമതിയുടെ പരിധി മറികടക്കണമെന്നു കഴിഞ്ഞ വര്‍ഷം രാജ്യം തീരുമാനിച്ചിരുന്നു. നാം ഇതു മറികടന്ന് 418 ബില്യണ് ഡോളറിന്റെ (31 ലക്ഷം കോടി രൂപ) കയറ്റുമതിയുടെ പുതിയ റെക്കോര്‍ഡ് സൃഷ്ടിച്ചു. 'കഴിഞ്ഞ വര്‍ഷങ്ങളിലെ ഈ വിജയത്തില് നിന്നു പ്രചോദനം ഉള്‍ക്കൊണ്ട്, നാമിപ്പോള് നമ്മുടെ കയറ്റുമതി ലക്ഷ്യങ്ങള് വര്‍ധിപ്പിക്കുകയും അവ നേടാനുള്ള ശ്രമങ്ങള് ഇരട്ടിപ്പിക്കുകയും ചെയ്തു. ഈ പുതിയ ലക്ഷ്യങ്ങള് കൈവരിക്കുന്നതിന് ഏവരുടെയും കൂട്ടായ പ്രയത്‌നം ഏറെ അനിവാര്യമാണ്'. ഹ്രസ്വകാലത്തേക്കുള്ളതു മാത്രമല്ല ദീര്‍ഘകാല ലക്ഷ്യങ്ങളും നിശ്ചയിക്കണമെന്നും അദ്ദേഹം പറഞ്ഞു.\nഎല്ലാ പങ്കാളികള്‍ക്കും തത്സമയ വിവരങ്ങള് നല്‍കിക്കൊണ്ടു പ്രതിസന്ധികള് മറികടക്കാന് 'നിര്യാത്' (National Import-Export for Yearly Analysis of Trade) പോര്‍ട്ടല് സഹായിക്കുമെന്നു പ്രധാനമന്ത്രി പറഞ്ഞു. 'ഈ പോര്‍ട്ടലില് നിന്ന്, ലോകത്തെ 200ലധികം രാജ്യങ്ങളിലേക്കു കയറ്റുമതി ചെയ്യുന്ന 30ലധികം ചരക്കുസംഘങ്ങളുമായി ബന്ധപ്പെട്ട സുപ്രധാന വിവരങ്ങള് ലഭ്യമാകും. വരുംകാലങ്ങളില് ജില്ല തിരിച്ചുള്ള കയറ്റുമതി സംബന്ധിച്ച വിവരങ്ങളും ലഭ്യമാകും. കയറ്റുമതിയുടെ പ്രധാന കേന്ദ്രങ്ങളായി ജില്ലകളെ വികസിപ്പിക്കാനുള്ള ശ്രമങ്ങള്‍ക്ക് ഇതു കരുത്തുപകരും' പ്രധാനമന്ത്രി പറഞ്ഞു.\nവികസ്വരമെന്ന നിലയില് നിന്നു വികസിതമെന്ന നിലയിലേക്ക് ഒരു രാജ്യം മാറുന്നതില് കയറ്റുമതി സുപ്രധാന പങ്കുവഹിക്കുന്നുവെന്നു പ്രധാനമന്ത്രി പറഞ്ഞു. കഴിഞ്ഞ എട്ടു വര്‍ഷമായി ഇന്ത്യ കയറ്റുമതി തുടര്‍ച്ചയായി വര്‍ധിപ്പിക്കുകയും കയറ്റുമതി ലക്ഷ്യങ്ങള് കൈവരിക്കുകയും ചെയ്യുന്നുണ്ടെന്നു പ്രധാനമന്ത്രി പറഞ്ഞു. കയറ്റുമതി വര്‍ധിപ്പിക്കുന്നതിനും പ്രക്രിയ ലഘൂകരിക്കുന്നതിനും ഉല്‍പ്പന്നങ്ങള് പുതിയ വിപണികളിലേക്കു കൊണ്ടുപോകുന്നതിനുമുള്ള മെച്ചപ്പെട്ട നയങ്ങള് വളരെയധികം സഹായിച്ചിട്ടുണ്ട്. ഇന്ന്, എല്ലാ മന്ത്രാലയങ്ങളും ഗവണ്മെന്റിന്റെ എല്ലാ വകുപ്പുകളും കയറ്റുമതി വര്‍ധിപ്പിക്കുന്നതിനു മുന്‍ഗണന നല്‍കുന്നതു ഗവണ്മെന്റിന്റെ സര്‍വതോമുഖ സമീപനത്തോടെയാണെന്ന് അദ്ദേഹം പറഞ്ഞു.\nഎംഎസ്എംഇ മന്ത്രാലയമോ വിദേശകാര്യ മന്ത്രാലയമോ കൃഷിവാണിജ്യ മന്ത്രാലയമോ ഏതുമാകട്ടെ, ഏവരും പൊതുലക്ഷ്യത്തിനായി കൂട്ടായ ശ്രമങ്ങള് നടത്തുന്നു. 'പുതിയ മേഖലകളില് നിന്നുള്ള കയറ്റുമതി വര്‍ധിക്കുകയാണ്. വികസനം കാംക്ഷിക്കുന്ന ജില്ലകളില് നിന്നുപോലും, കയറ്റുമതി ഇപ്പോള് പലമടങ്ങു വര്‍ധിച്ചു. പരുത്തിയുടെയും കൈത്തറി ഉല്‍പ്പന്നങ്ങളുടെയും കയറ്റുമതിയില് 55 ശതമാനം വര്‍ധനയുണ്ടായത് എങ്ങനെയാണു താഴെത്തട്ടില് പ്രവര്‍ത്തനങ്ങള് നടക്കുന്നത് എന്നതിനെ കാട്ടിത്തരുന്നു' അദ്ദേഹം ചൂണ്ടിക്കാട്ടി.\n'പ്രാദേശികതയ്ക്കായുള്ള ആഹ്വാനം' ക്യാമ്പയ്‌നിലൂടെയും 'ഒരു ജില്ല, ഒരു ഉല്‍പ്പന്നം' പദ്ധതിയിലൂടെയും പ്രാദേശിക ഉല്‍പ്പന്നങ്ങള്‍ക്കു ഗവണ്മെന്റ് ഊന്നല് നല്‍കിയതും കയറ്റുമതി വര്‍ധിപ്പിക്കാന് സഹായിച്ചതായി പ്രധാനമന്ത്രി പറഞ്ഞു. ഇപ്പോള് നമ്മുടെ പല ഉല്‍പ്പന്നങ്ങളും ലോകത്തിലെ പുതിയ പുതിയ രാജ്യങ്ങളിലേക്ക് ആദ്യമായി കയറ്റുമതി ചെയ്യപ്പെടുകയാണ്. ബഹ്‌റൈനിലേക്കു സീതാഭോഗ് മിഠായി കയറ്റി അയക്കുന്നതും ലണ്ടനിലേക്കു നാഗാലാന്‍ഡിലെ ഫ്രഷ് കിങ് ചില്ലി അയക്കുന്നതും ദുബായിലേക്ക് അസമില് നിന്നുള്ള ഫ്രഷ് ബര്‍മീസ് മുന്തിരി അയക്കുന്നതും ഛത്തീസ്ഗഢില് നിന്നു ഫ്രാന്‍സിലേക്കു ഗിരിവര്‍ഗ മഹുവ ഉല്‍പ്പന്നങ്ങള് അയക്കുന്നതും കാര്‍ഗിലിലെ ഖുമാനി ദുബായിലേക്ക് അയക്കുന്നതും അദ്ദേഹം ഉദാഹരണമായി ചൂണ്ടിക്കാട്ടി.\n'നമ്മുടെ കര്‍ഷകരെയും നെയ്ത്തുകാരെയും നമ്മുടെ പരമ്പരാഗത ഉല്‍പ്പന്നങ്ങളെയും കയറ്റുമതി ആവാസവ്യവസ്ഥയുമായി കൂട്ടിയിണക്കാന് നാം ജിഐ ടാഗിങ്ങിനെ സഹായിക്കുകയും അതിന് ഊന്നല് നല്‍കുകയും ചെയ്യുന്നു.' അടുത്തിടെ സ്വീകരിച്ച നടപടികള് ആവര്‍ത്തിച്ചുകൊണ്ടു പ്രധാനമന്ത്രി പറഞ്ഞു. കഴിഞ്ഞ വര്‍ഷം യുഎഇ, ഓസ്‌ട്രേലിയ എന്നീ രാജ്യങ്ങളുമായുള്ള വ്യാപാര ഇടപാടുകള് പരാമര്‍ശിച്ച അദ്ദേഹം മറ്റു രാജ്യങ്ങളുമായുള്ള ഇടപാടുകളിലും വളരെയധികം പുരോഗതി കൈവരിച്ചിട്ടുണ്ടെന്നും അറിയിച്ചു. വളരെ വെല്ലുവിളി നിറഞ്ഞ അന്തരീക്ഷം ഇന്ത്യയ്ക്കുള്ള അവസരങ്ങളാക്കി മാറ്റാന് കഠിനമായി പരിശ്രമിച്ചതിനു വിദേശത്തുള്ള ഇന്ത്യന് നയതന്ത്ര സ്ഥാപനങ്ങളെ അദ്ദേഹം പ്രശംസിച്ചു. 'വ്യവസായത്തെ സംബന്ധിച്ചിടത്തോളം, പുതിയ വിപണികള് കണ്ടെത്തുന്നതും അവയുടെ ആവശ്യങ്ങള് തിരിച്ചറിഞ്ഞ ശേഷം ഉല്‍പ്പന്നങ്ങള് നിര്‍മ്മിക്കുന്നതും രാജ്യപുരോഗതിക്കു വളരെ പ്രധാനമാണ്', അദ്ദേഹം പറഞ്ഞു.\nസമീപകാലത്തു വികസിപ്പിച്ച പോര്‍ട്ടലുകളും പ്ലാറ്റ്‌ഫോമുകളും കാലാകാലങ്ങളില് അവലോകനം ചെയ്യണമെന്ന് എല്ലാ വകുപ്പുകളോടും പ്രധാനമന്ത്രി അഭ്യര്‍ത്ഥിച്ചു. 'നാം ഈ ഉപകരണങ്ങള് എന്തു ലക്ഷ്യത്തിനാണോ വികസിപ്പിച്ചത്, അവ എത്രത്തോളം നേടുന്നു എന്നതു പരിശോധിക്കണം. ഒരു പ്രശ്‌നമുണ്ടെങ്കില് അതു പരിഹരിക്കാന് ശ്രമിക്കണം.' പ്രധാനമന്ത്രി ഉപസംഹരിച്ചു.\nമണിരത്‌നം മാജിക്ക്: പൊന്നിയിന്‍സെല്‍വനില് 'വന്തിയ തേവനായി' കാര്‍ത്തി; ക്യാരക്ടര് ലുക്ക് പോസ്റ്റര് പുറത്ത്\nഇന്ത്യ 245 ന് പുറത്ത്, ഇംഗ്ലണ്ടിന് 378 റണ്‍സ് വിജയലക്ഷ്യം\nമിസ് ഇന്ത്യ കിരീടം കര്‍ണാടക സ്വദേശി സിനി ഷെട്ടിയ്ക്ക്\n197.84 കോടി പിന്നിട്ട് രാജ്യത്ത് നല്‍കിയ പ്രതിരോധ കുത്തിവയ്പ്പുകളുടെ എണ്ണം ദേശീയ രോഗമുക്തി നിരക്ക് 98.54% ആയി; 17,092 പേര്‍ക്ക് കൂടി കൊവിഡ് ബാധിച്ചു


കഞ്ചാവു ലഹരിയിൽ കൊച്ചുമകൻ വീടിന് തീവച്ചു ; മുത്തച്ഛനും മുത്തശ്ശിയും വെന്തുമരിച്ചു – News Bengaluru\nകഞ്ചാവു ലഹരിയിൽ കൊച്ചുമകൻ വീടിന് തീവച്ചു ; മുത്തച്ഛനും മുത്തശ്ശിയും വെന്തുമരിച്ചു\nസേലം : കഞ്ചാവു ലഹരിയിൽ കൊച്ചുമകൻ വീടിന് തീവച്ചു. മുത്തച്ഛനും മുത്തശ്ശിയും വെന്തുമരിച്ചു. സേലത്തു നിന്ന് 60 കിലോമീറ്റർ അകലെ ആത്തൂർ ഗ്രാമത്തിലെ കൊത്തനാംപെട്ടിയിലാണു സംഭവം.\nഭാരതി നഗർ സ്വദേശിയായ 75 വയസ്സുകാരനും ഭാര്യയായ 65 വയസ്സുകാരിയുമാണു മരിച്ചത്. ഇവരുടെ കൊച്ചുമകനെ ആത്തൂർ പോലീസ് അറസ്റ്റ് ചെയ്ത് ജുവനൈൽ ഹോമിലേക്കു മാറ്റി. മുത്തച്ഛനെയും മുത്തശ്ശിയെയും മുറിയിൽ പൂട്ടിയിട്ട കൊച്ചുമകൻ, ഓലമേഞ്ഞ വീടിനു മുകളിൽ പെട്രോൾ ഒഴിച്ചു കത്തിക്കുകയായിരുന്നുവെന്നു സമീപവാസികൾ പോലീസിൽ മൊഴി നൽകി.\nദമ്പതികളുടെ നിലവിളി കേട്ട് അയൽവാസികൾ എത്തിയപ്പോൾ കൊച്ചുമകൻ വീടു കത്തുന്നതു നോക്കിനിൽക്കുകയായിരുന്നു. കാലുകൾക്കു ബലക്ഷയമുള്ളതിനാൽ ഇവർക്ക് രക്ഷപ്പെടാൻ കഴിഞ്ഞില്ല. ലഹരി ഉപയോഗിക്കരുതെന്നു മുത്തച്ഛനും മുത്തശ്ശിയും നിർബന്ധിച്ചതുകൊണ്ടാണു വീടിനു തീവച്ചതെന്നു കൊച്ചുമകൻ പറഞ്ഞതായി പോലീസ് പറഞ്ഞു.\nഗ്രീൻലൻഡിലെ ഹിമപാളിയുടെ നെറുകയിൽ ചരിത്രത്തിൽ ആദ്യമായി മഴ; സമുദ്രതീരത്തുള്ള നഗരങ്ങൾ 2030ഓടെ പ്രളയത്തിൽ മുങ്ങിയേക്കും


4malayalees - അമ്മ ഉണ്ടെങ്കില് ആ സീന് തനിക്ക് ഒരിക്കലും ചെയ്യാന് സാധിക്കില്ലെന്ന് കാവ്യ, ഒടുവില് അമ്മയെ മാറ്റി നിര്‍ത്തിയാണ് ആ സീന് എടുത്തത്\nകഴിഞ്ഞ ദിവസമായിരുന്നു നടി കാവ്യയുടെ 37ാം പിറന്നാള്. നടിയുടെ അഭിനയജീവിതവുമായി ബന്ധപ്പെട്ട നിരവധി കാര്യങ്ങള് ഇപ്പോള് വൈറലായിരിക്കുകയാണ്. അത്തരത്തില് സംവിധായകന് കമല് പറഞ്ഞ ചില കാര്യങ്ങളാണ് ഇപ്പോള് ശ്രദ്ധ നേടുന്നത്. കാവ്യയുടെ കരിയര് മാറ്റിയ ചിത്രം അഴകിയ രാവണനിലെ ഒരു രംഗത്തെ കുറിച്ചാണ് കമല് പറയുന്നത്.\n'വെണ്ണിലാ ചന്ദനകിണ്ണം' എന്ന ഗാനരംഗത്ത് മമ്മൂട്ടിയുടെ ചെറുപ്പകാലം ചെയ്യുന്ന പയ്യന് കാവ്യ കുളക്കടവില് വെച്ച് ഒരു ഉമ്മ കൊടുക്കുന്ന ഒരു രംഗമുണ്ടായിരുന്നു. പക്ഷെ ആ രംഗം ചെയ്യാന് കാവ്യ ഒരു തരത്തിലും സമ്മതിക്കാതിരിക്കുകയായിരുന്നു എന്നാണ് കമല് പറയുന്നത്. എന്നാല് ഉമ്മ വെയ്ക്കുന്ന രംഗം എടുക്കുമ്പോള് ആരും അവിടെ ഉണ്ടാവാന് പാടില്ല എന്നായിരുന്നു കാവ്യയുടെ ആദ്യത്തെ ആവശ്യം.\nഅത് പറ്റില്ലല്ലോ മോളെ, ഞാനും ക്യാമറമാനും ഒക്കെ വേണ്ടേ എന്ന് പറഞ്ഞു. അമ്മയെയും അച്ഛനെയും നിര്‍ത്താം എന്ന് പറഞ്ഞു. അതും കാവ്യ സമ്മതിച്ചില്ല. അമ്മ ഉണ്ടെങ്കില് എനിക്ക് അത് ഒട്ടും ചെയ്യാന് സാധിക്കില്ല എന്നാണ് കാവ്യ പറഞ്ഞത്. ഒടുവില് അമ്മയെ മാറ്റി നിര്‍ത്തിയിട്ടാണ് ആ സീന് എടുക്കുന്നത്, എന്നും അദ്ദേഹം പറയുന്നു.


Mohanlal, Writing, Story, Movie, Ashirvad films, മോഹന്‍ലാല്, കഥ, തിരക്കഥ - Malayalam Filmibeat\n| Published: Wednesday, December 12, 2012, 11:29 [IST]\nഅയാള് കഥയെഴുതുകയാണ് എന്ന കമല് ചിത്രത്തിലൂടെ മോഹന്‍ലാല് അനശ്വരമാക്കിയ കഥാപാത്രം. പൈങ്കിളിവാരികളുടെ ഇഷ്ട എഴുത്തുകാരന് സാഗര് കോട്ടപ്പുറം. മോഹന്‍ലാല് പത്രപ്രവര്‍ത്തകനായും എഴുത്തുകാരനായും നിരവധി വേഷംചെയ്തിട്ടുണ്ട്. ഹരിഹരന്റെ പഞ്ചാഗ്നിയില് പത്രപ്രവര്‍ത്തകനായിരുന്നു. അഗ്നിദേവനിലും പത്രപ്രവര്‍ത്തന്റെ വേഷം തന്നെ. സിനിമയ്ക്കു പുറത്തും ലാല് അറിയപ്പെടുന്ന എഴുത്തുകാരന് തന്നെ. ബ്ലോഗ്, പുസ്തകം, യാത്രാ എഴുത്ത് എന്നിങ്ങനെ അക്ഷരം കൊണ്ട് അത്ഭുതമുണ്ടാക്കാന് ലാലിനു സാധിക്കുന്നുണ്ട്.\nസിനിമയില് എത്തി വര്‍ഷം കുറച്ചായെങ്കിലും ഒരു സിനിമയ്ക്ക് കഥയെഴുതാന് ലാല് ശ്രമിച്ചിരുന്നില്ല. നിര്‍മാണത്തില് കൈവച്ചുവെങ്കിലും സംവിധാനമോ തിരക്കഥാ രചനയോ ലാല് ചെയ്തിരുന്നില്ല. എന്നാല് ലാല് എഴുതുന്ന തിരക്കഥപൂര്‍ത്തിയായി വരികയാണ്. മോഹന്‍ലാല് ഫാന്‍സുകാര്‍ക്ക് അഘോഷിക്കാന് വലിയൊരു അവസരമാണ് ലാല് ഉണ്ടാക്കാന് പോകുന്നത്.\nമെഡിക്കല് സയന്‍സും ആശുപത്രിയും രോഗികളുമെല്ലാം നിറഞ്ഞൊരു കഥയാണ് ലാല് എഴുതി പൂര്‍ത്തിയാക്കിക്കൊണ്ടിരിക്കുന്നത്. തല്‍ക്കാലം സംവിധാനം ചെയ്യുന്നില്ലെങ്കിലും ലാലിന്റെ ഇഷ്ട സുഹൃത്തായിരിക്കും സംവിധാനം ചെയ്യുന്നത്. അമ്മ ആശുപത്രിയില് കിടന്നപ്പോള് മനസ്സില് കൊളുത്തിയ ആശയമാണ് ലാല് കടലാസിലേക്കു പകര്‍ത്തുന്നത്. ചിത്രത്തിന്റെ നിര്‍മാണം ആശിര്‍വാദ് ഫിലിംസിനായിരിക്കും. അടുത്ത വര്‍ഷത്തോടെ ഈ പ്രൊജക്ട് തിയറ്ററിലെത്തിക്കാനുള്ള ശ്രമമാണ് നടക്കുന്നത്.\nRead more about: mohanlal story writing മോഹന്‍ലാല് കഥ തിരക്കഥ\nMohanlal Writing story foramovie.\nStory first published: Wednesday, December 12, 2012, 11:29 [IST]


ഖത്തര് ഉപരോധത്തിന്റെ ഒന്നാം വര്‍ഷത്തിലും ഗള്‍ഫ് മേഖലയിലെ പ്രതിസന്ധി രൂക്ഷം - Media Vision News\nHome World ഖത്തര് ഉപരോധത്തിന്റെ ഒന്നാം വര്‍ഷത്തിലും ഗള്‍ഫ് മേഖലയിലെ പ്രതിസന്ധി രൂക്ഷം\nഖത്തര് (www.mediavisionnews.in):ഖത്തറിനെതിരേ അറബ് രാഷ്ട്രങ്ങള് ഏര്‍പ്പെടുത്തിയ ഉപരോധത്തിന് ഇന്ന് ഒരു വര്‍ഷം. സൗദി അറേബ്യ, ബഹ്‌റൈന്, ഈജിപത്, യുഎഇ തുടങ്ങിയ രാജ്യങ്ങളാണ് ഖത്തറിന് മേല് ഉപരോധം ഏര്‍പ്പെടുത്തിയിരിക്കുന്നത്. ഖത്തറിന്റെ ഉടമസ്ഥതയിലുള്ള വാര്‍ത്താ ചാനലായ അല്‍ജസീറ അടച്ചു പൂട്ടുക എന്നത് ഉള്‍പ്പെടെ 13 ഇന ആവശ്യങ്ങള് ഉന്നയിച്ചാണ് ഗള്‍ഫ് രാജ്യങ്ങള് ഉപരോധം ഏര്‍പ്പെടുത്തിയത്. ഉപരോധം മറികടക്കാന് ഖത്തര് നിരവധി കര്‍മ്മപദ്ധതികള് ആവിഷ്‌ക്കരിച്ച് നടപ്പാക്കുകയും ചെയ്തിരുന്നു.\nമറ്റ് അറബ് രാഷ്ട്രങ്ങള് നിന്നുള്ള സന്ദര്‍ശകരും ഖത്തറിലേക്ക് വരുന്നത് കുറഞ്ഞത് ടൂറിസത്തിന് തിരിച്ചടിയായി. രാജ്യത്തെ വിദേശ നാണ്യ ശേഖരം 39.7 ബില്യന് ഡോളറായി കുറത്തത് ഇതിന്റെ അടയാളമായിട്ടാണ് കണാക്കുന്നത്. ഉപരോധം കാരണം ഖത്തര് ഭീകര സംഘടനകള്‍ക്ക് സഹായം ചെയുന്നതിന് കുറഞ്ഞതായി സൗദി ഉള്‍പ്പെടയുള്ള രാഷ്ട്രങ്ങള് പറയുന്നത്. ഇത് ഗള്‍ഫ് മേഖലയുടെ സുരക്ഷിതത്വം വര്‍ധിച്ചുവെന്നും അവര് അവകാശപ്പെടുന്നു. ഗള്‍ഫ് രാജ്യങ്ങളില് ഈ ഉപരോധം കാരണം വലിയ തോതില് സാമ്പത്തിക പ്രശ്‌നങ്ങളാണ് അനുഭവപ്പെട്ടിരുന്നത്. ഉപരോധം ഇനിയും നീണ്ടുപോയാല് അതു ഗള്‍ഫ് രാജ്യങ്ങളിലെ സാമ്പത്തിക പ്രശ്‌നങ്ങള് രൂക്ഷമാക്കും.\nPrevious articleലോക പരിസ്ഥിതി ദിനം മംഗൽപ്പാടി പഞ്ചായത്ത് ഭരണ സമിതി വൃക്ഷത്തൈകൾ നട്ടു\nNext articleലോകകപ്പിനുള്ള ടീമിനെ മലയാളത്തില് പ്രഖ്യാപിച്ച് സൗദി അറേബ്യ


സൗദി അറേബ്യയില് കൊവിഡ് ബാധിച്ച് 26 മരണം കൂടി റിപ്പോര്‍ട്ട് ചെയ്തു | saudi reported 26 covid deaths on Thursday\nസൗദി അറേബ്യയില് കൊവിഡ് ബാധിച്ച് 26 മരണം കൂടി റിപ്പോര്‍ട്ട് ചെയ്തു\nRiyadh Saudi Arabia, First Published 3, Sep 2020, 10:31 PM\nഇതുവരെ രോഗം ബാധിച്ച് മരിച്ചവരുടെ എണ്ണം 3982 ആയി ഉയര്‍ന്നു. നിലവില് വിവിധ ആശുപത്രികളിലും മറ്റുമായി ചികിത്സയിലുള്ളവരുടെ എണ്ണം 20,373 ആയി കുറഞ്ഞു. ഇവരില് 1495 പേരുടെ നില ഗുരുതരമാണെന്നാണ് ആരോഗ്യ മന്ത്രാലയം അറിയിക്കുന്നത്.\nറിയാദ്: സൗദി അറേബ്യയില് കൊവിഡ് ബാധിച്ച് ഇന്ന് 26 പേര് മരിച്ചു. 1454 പേര് രോഗമുക്തരായി. പുതുതായി 833 പേര്‍ക്ക് രോഗം സ്ഥിരീകരിച്ചു. രാജ്യത്ത് ആകെ കൊവിഡ് രോഗികളുടെ എണ്ണം 3,18,319 ഉം രോഗമുക്തി നേടിയവരുടെ എണ്ണം 2,93,964 ഉം ആയി.\nഇതുവരെ രോഗം ബാധിച്ച് മരിച്ചവരുടെ എണ്ണം 3982 ആയി ഉയര്‍ന്നു. നിലവില് വിവിധ ആശുപത്രികളിലും മറ്റുമായി ചികിത്സയിലുള്ളവരുടെ എണ്ണം 20,373 ആയി കുറഞ്ഞു. ഇവരില് 1495 പേരുടെ നില ഗുരുതരമാണെന്നാണ് ആരോഗ്യ മന്ത്രാലയം അറിയിക്കുന്നത്. രാജ്യത്തെ രോഗമുക്തി നിരക്ക് 92.3 ശതമാനമായി. മരണനിരക്ക് 1.2 ശതമാനമാണ്. റിയാദ് 2, ജിദ്ദ 5, മക്ക 4, ഹുഫൂഫ് 2, മുബറസ് 1, അബഹ 3, വാദി ദവാസിര് 1, ബീഷ 1, അല്‍റസ് 1, അല്‍ജഫര് 1, അയൂണ് 2, അല്‍ബാഹ 2, മഹായില്2എന്നിവിടങ്ങളിലാണ് പുതുതായി മരണം സംഭവിച്ചത്. വ്യാഴാഴ്ച പുതിയ കേസുകള് ഏറ്റവും കൂടുതല് റിപ്പോര്‍ട്ട് ചെയ്തത് മക്കയിലാണ്, 82. മദീന 74, ദമ്മാം 48, ഹുഫൂഫ് 46, ദഹ്‌റാന് 45, റിയാദ് 37, ജിദ്ദ 31, മുബറസ് 30, താഇഫ് 27, യാംബു 26 എന്നിങ്ങനെയാണ് പ്രധാന നഗരങ്ങളില് പുതുതായി രേഖപ്പെടുത്തിയ കൊവിഡ് രോഗികളുടെ എണ്ണം. 24 മണിക്കൂറിനിടെ 48,653 കൊവിഡ് ടെസ്റ്റുകള് നടന്നു. ഇതോടെ രാജ്യത്ത് ആകെ നടത്തിയ ടെസ്റ്റുകളുടെ എണ്ണം 5,261,814 ആയി.\nLast Updated 3, Sep 2020, 10:33 PM


ആയുഷ്മാന് ഭാരത്; 50 കോടി ജനങ്ങള്‍ക്ക് ചികിത്സ ലഭ്യമാക്കി | Ayushman Bharath| Union Budget 2019\nആയുഷ്മാന് ഭാരത്; 50 കോടി ജനങ്ങള്‍ക്ക് ചികിത്സ ലഭ്യമാക്കി\nFeb 1, 2019, 11:48 AM IST\nകഴിഞ്ഞ ബജറ്റില് ധനമന്തി അരുണ് ജെയ്റ്റ്‌ലി പ്രഖ്യാപിച്ച ആയുഷ്മാന് ഭാരത് കഴിഞ്ഞവര്‍ഷം സെപ്റ്റംബര് 25-ന് ആയിരന്നു നിലവില് വന്നത്.\nന്യൂഡല്‍ഹി: പ്രധാനമന്ത്രി ആയുഷ്മാന് ഭാരത് ആരോഗ്യ ഇന്‍ഷൂറന്‍സ് പദ്ധതി വഴി 50 കോടി ജനങ്ങള്‍ക്ക് ചികിത്സ ലഭ്യമാക്കിയെന്ന് ബജറ്റ് അവതരണത്തിനിടെ ധനമന്ത്രി പീയൂഷ് ഗോയല്. ലോകത്തിലെ ഏറ്റവും വലിയ ആരോഗ്യ ഇന്‍ഷൂറന്‍സ് പദ്ധതിയാണിതെന്നും മന്ത്രി വ്യക്തമാക്കി.\nകഴിഞ്ഞ ബജറ്റില് ധനമന്തി അരുണ് ജെയ്റ്റ്‌ലി പ്രഖ്യാപിച്ച ആയുഷ്മാന് ഭാരത് കഴിഞ്ഞവര്‍ഷം സെപ്റ്റംബര് 25-ന് ആയിരന്നു നിലവില് വന്നത്. പത്ത് കോടിയോളം പാവപ്പെട്ട കുടുംബങ്ങളെ ലക്ഷ്യമിട്ടായിരുന്നു പദ്ധതി പ്രഖ്യാപിച്ചതെങ്കിലും കേരളം അടക്കമുള്ള ചില സംസ്ഥാനങ്ങള് പദ്ധതി നടപ്പാക്കിയിരുന്നില്ല.\nആശുപത്രിയില് കിടത്തി ചികിത്സയ്ക്കും മരുന്നുകള്‍ക്കും വരുന്ന ചെലവുകളാണ് പദ്ധതി പ്രകാരം ലഭ്യമാക്കുക. സര്‍ജറി, മരുന്നുകള്, പരിശോധന, യാത്ര തുടങ്ങി 1350 ഇനം ചെലവുകള് പദ്ധതിയുടെ ഭാഗമാണ്. എന്നാല് മോദിയുടെ ആയുഷ്മാന് പദ്ധതി തെരഞ്ഞെടുപ്പ് ലക്ഷ്യമിട്ടുള്ളതാണെന്നും വന് തട്ടിപ്പാണെന്നും ധനമന്ത്രി തോമസ് ഐസക്ക് കുറ്റപ്പെടുത്തിയിരുന്നു. കേരളം, തെലങ്കാന, ഓഡീഷ, ഡല്‍ഹി, പഞ്ചാബ് എന്നീ സംസ്ഥാനങ്ങളാണ് നിലവില് ആയുഷ്മാന് പദ്ധതിയുമായി സഹകരിക്കാത്തത്.\nContent Highlights: 50 Crore People Get Benifit of Ayushman Bharath\nകേന്ദ്രമന്ത്രി പീയൂഷ് ഗോയല് രാജ്യസഭയിലെ ബി.ജെ.പി. കക്ഷി നേതാവ്\nഇന്ത്യന് റെയില്‍വേയെ വികസനത്തിന്റെ എഞ്ചിന് ആക്കി മാറ്റും,സ്വകാര്യവത്കരിക്കില്ലെന്ന് കേന്ദ്രമന്ത്രി\nഇന്ത്യ ഇതുവരെ കയറ്റുമതി ചെയ്‌തത് 338 കോടി രൂപയുടെ കോവിഡ് വാക്‌സിന്


Bigg Boss Malayalam Season3Fan Gives Reply To Claims About Manikuttan Is Being Helped By The Show Creaters - Malayalam Filmibeat\nമണിക്കുട്ടനൊരു ഫ്‌ളാറ്റ്, ഇത് അവസാനത്തെ അടവ്; പൊതുജനം മണ്ടന്മാരല്ലെന്ന് ആരാധിക\n| Published: Thursday, May 6, 2021, 13:52 [IST]\nബിഗ് ബോസിലെ ഏറ്റവും ജനപ്രീതിയുള്ള മത്സരാര്‍ത്ഥിയാണ് മണിക്കുട്ടന്. പതിവ് പോലെ അടികളുണ്ടാക്കിയും ടോക്‌സിക് ആയ വാക്കുകളിലൂടേയുമെല്ല മണിക്കുട്ടന് ഈ ജനപ്രീതി നേടിയതെന്നതാണ് താരത്തിന്റെ സവിശേഷത. മണിക്കുട്ടന്റെ തിരിച്ചുവരവിലൂടെ ബിഗ് ബോസ് വീട് വീണ്ടും ഉണര്‍ന്നിരിക്കുകയാണ് ഇപ്പോള്.\nസാരിയണിഞ്ഞ് കുസൃതി കാട്ടി പ്രിയങ്ക; പുത്തന് ചിത്രങ്ങളിതാ\nഎന്നാല് മണിക്കുട്ടനെ ജയിപ്പിക്കുക എന്ന ലക്ഷ്യത്തോടെയാണ് പരിപാടിയുടെ അണിയറ പ്രവര്‍ത്തകര് പോകുന്നതെന്ന തരത്തിലുള്ള വിമര്‍ശനങ്ങള് ചിലര് ഉന്നയിച്ചിരുന്നു. അത്തരക്കാര്‍ക്ക് ചുട്ടമറുപടിയുമായി എത്തിയിരിക്കുകയാണ് ഒരു ആരാധിക. ടീന ഷാജന് കീരിക്കാട്ടില് ആണ് ബിഗ് ബോസ് മലയാളം ഒഫീഷ്യല് ഗ്രൂപ്പിലൂടെ ആരോപണങ്ങള്‍ക്ക് മറുപടിയുമായി എത്തിയത്. കുറിപ്പ് വായിക്കാം.\n''ഏറ്റവും കൂടുതല് ജനങ്ങള് സപ്പോര്‍ട്ട് ചെയ്യുന്ന മത്സരര്‍ഥി കേള്‍ക്കുന്ന ആരോപണം ആണ് മണിക്കുട്ടന് കേട്ടുകൊണ്ടിരിക്കുന്നത്. മണിക്കൂട്ടനെന്ന മത്സരര്‍ഥിയുടെ പോപ്പുലാരിറ്റി ബിഗ്ഗ്ബോസ് ആണ് മുതലെടുക്കുന്നത്. ഈ ടാസ്‌കില് കൊലയാളി ആയി ഏറ്റവും പോപ്പുലര് ആയവരെ മാത്രമേ നിര്‍ത്തു. സീസണ് വണ്ണില് സാബു ഉത്തമന്റെ തല. ഇതൊക്കെ അറിയാമെങ്കിലും മണിക്കുട്ടനൊരു ഫ്‌ലാറ്റ് എന്ന് പറഞ്ഞു കൊണ്ടിരുന്നാല് നിങ്ങളുടെ ഇഷ്ട മത്സരര്‍ഥി ജയിക്കില്ല. ഈ ടാസ്‌കില് ആരും തന്നെ മികച്ച പ്രകടനം നടത്തിയിട്ടില്ല.. അല്പമെങ്കിലും ടാസ്‌ക് കൊണ്ടുപോയത് മണിക്കുട്ടന് ആണ്''. ടീന പറയുന്നു.\nഇനി ഒരിക്കലും ഒരു രീതിയിലും മണിക്കുട്ടന് എന്ന മത്സരാര്‍ത്ഥിയുടെ ജനസമ്മിതി കുറയ്ക്കാന് കഴിയില്ല എന്നറിയാവുന്നവര് എടുക്കുന്ന അവസാനത്തെ അടവാണ് ഇത്. മണിക്കൂട്ടനെ പോലെ ഫീല്‍ഡില് സ്ട്രഗ്ഗിള് ചെയ്യുന്ന ഒരുപാടു പേര് ബിഗ് ബോസില് വന്നിട്ടുണ്ട്. മണിക്കുട്ടന് പ്ലാന് ചെയ്ത് ഫ്‌ലാറ്റ് കൊടുക്കാന് മാത്രം ഒരു ഇന്റര്‍നാഷണല് ഷോയും ആ സാധു മനുഷ്യനും തമ്മില് എന്ത് ബന്ധമാണ് ഉള്ളതെന്നും ടീന ചോദിക്കുന്നു.\n''സീസണ് വണ്ണില് ശ്വേതയെ ജയിപ്പിക്കും എന്നാ കരച്ചില് അവസാന സമയത്തു പേര്‍ളിയെ ജയിപ്പിക്കും എന്നായി എന്നാല് ഷോ കഴിഞ്ഞപ്പോളോ സാബുവിനെ ജയിപ്പിച്ചതാണ് എന്ന് പറഞ്ഞു കരച്ചില്. സീസണ് ടുവില് ആര്യ ആയി.സീസണ് ത്രീ എടുത്താല് ആദ്യം ഭാഗ്യലക്ഷ്മിയേ ജയിപ്പിക്കും എന്നാരുന്നു വിമര്‍ശനം. ഭാഗ്യം ബിബിയുടെ പെങ്ങള് ആണെന്ന് വരെ പറഞ്ഞു. അതിനു ശേഷം ലാലേട്ടന്റെ മകന്റെ മുഖചായ ഉള്ളതുകൊണ്ട് സായിക് പ്രത്യേക പരിഗണന നല്‍കുന്നു എന്നായി.ഫിറോസ് മാനസികമായി ഡിമ്പാലിനെ പീഡിപ്പിച്ചപ്പോള് ലാലേട്ടന് അയാളെ വഴക്കു പറഞ്ഞു അന്നുമുതല് ഡിമ്പലയി സ്‌പെഷ്യല് കിഡ്. ഇപ്പോള് അവര്‍ക്കു മനസിലായി ഇനി മണിക്കൂട്ടനെ ജയിക്കൂ, അതിനാല് മണിക്കൂട്ടനൊരു ഫ്‌ലാറ്റ് എന്ന ഡ്രാമ ഇറക്കി തുടങ്ങി''.\nവാഴ മോങ്ങി വാഴപ്പിണ്ടി പാവാട തുടങ്ങിയ വാക്കുകള് ഉപയോഗിച്ച് വളരെ മോശമായ ഡീഗ്രേഡിങ് ആണ് നടക്കുന്നത്. ആരൊക്കെ എന്തൊക്കെ ചെയ്താലും ഈ ബിഗ്ബോസ് ഇല് മണിക്കുട്ടന് ഉണ്ടാക്കിയ ഓളം ഇല്ലാതായി പോകില്ല. ആരെയും മോശം ആക്കാതെ ഏറ്റവും നല്ല മനുഷ്യനായി നിന്ന് ഒരാള് ജയിക്കുവാണേല് അത് ഈ സമൂഹത്തിനു തന്നെ ഉണ്ടാകുന്ന വലിയ മാറ്റമാണ്.. ഇനിയും വരുന്ന സീസണുകളില് എങ്കിലും അടി ഉണ്ടാക്കി വീട്ടിലുള്ള മറ്റു മത്സരാര്‍ത്ഥികളെ മോശമാക്കി നിന്നാലേ ജയിക്കൂ എന്ന പൊതുവെ ഉള്ള ചിന്ത ഇല്ലാതാകു എന്നും കുറിപ്പില് പറയുന്നു.\nഓട്ടോ റിയാക്ഷന് ചെയ്യുന്നവര് അറിയാന് ഞാന് പോസ്റ്റുകള് ഇനിയും ഇടും. പേടിച്ചു ഓടില്ല. ആംഗ്രി, ഹഹ റിയാക്ഷന് ഇട്ടു പോസ്റ്റിന്റെ റീച് കുടുന്നതിനു നന്ദിയെ ഉള്ളൂ. പിടിക്കപ്പെട്ടാല് ഉടനെ അത് മണിക്കുട്ടന് ആര്‍മിയുടെ തലയില് വെച്ചാല് വിശ്വസിക്കാന് പൊതുജനം നിങ്ങളെ പോലെ മണ്ടന്മാര് അല്ലെന്നു പറഞ്ഞാണ് കുറിപ്പ് അവസാനിക്കുന്നത്.\nBigg Boss Malayalam Season3Fan Gives Reply To Claims About Manikuttan Is Being Helped By The Show Creaters, Read More In Malayalam Here.\nStory first published: Thursday, May 6, 2021, 13:52 [IST]


ഉന്നത ഉദ്യോഗസ്ഥരടക്കം ഫോൺ വിളി പട്ടികയിൽ; വിദേശങ്ങളിലേക്കുള്ള വിളികളും പട്ടികയിൽ, ദുരൂഹത വര്‍ധിപ്പിച്ച് ഫോണ് രേഖ - Keralabhooshanam Daily ഉന്നത ഉദ്യോഗസ്ഥരടക്കം ഫോൺ വിളി പട്ടികയിൽ; വിദേശങ്ങളിലേക്കുള്ള വിളികളും പട്ടികയിൽ, ദുരൂഹത വര്‍ധിപ്പിച്ച് ഫോണ് രേഖ\nHome/NEWS/BREAKING NEWS/ഉന്നത ഉദ്യോഗസ്ഥരടക്കം ഫോൺ വിളി പട്ടികയിൽ; വിദേശങ്ങളിലേക്കുള്ള വിളികളും പട്ടികയിൽ, ദുരൂഹത വര്‍ധിപ്പിച്ച് ഫോണ് രേഖ\nനയതന്ത്ര സ്വർണക്കടത്തുകേസിലെ പ്രതികളുടെ ഉന്നത ബന്ധം കണ്ടെത്താന് ഫോണ് രേഖകള് കേന്ദ്രീകരിച്ച് അന്വേഷണം. ഉന്നത പൊലീസ് ഉദ്യോഗസ്ഥരടക്കം ഒട്ടേറെപ്പേരുമായി സ്വപ്ന സുരേഷ് നിരന്തരം ഫോണ് വിളിച്ചിരുന്നതായി എന്.ഐ.എയ്ക്ക് തെളിവ് ലഭിച്ചു. വിദേശത്തേക്കുള്ള വിളികളും കണ്ടെത്തിയത് ദുരൂഹത വര്‍ധിപ്പിക്കുന്നതായി അന്വേഷണസംഘത്തിന്റെ നിഗമനം.\nഒളിവില് പോയ സ്വപ്ന സുരേഷിനായി തിരച്ചില് തുടങ്ങിയ വെള്ളിയാഴ്ച തന്നെ എന്.ഐ.എ സംഘം സ്വപ്നയുടെ മൂന്ന് മൊബൈല് ഫോണുകള് നിരീക്ഷണത്തിലാക്കിയിരുന്നു. ഇതില് രണ്ട് നമ്പറുകളുടെ ഒരുമാസത്തെ ഫോണ്‍വിളികളുടെ വിവരങ്ങളും ശേഖരിച്ചു. ഇതോടെയാണ് ഉന്നത ഉദ്യോഗസ്ഥരുമായുള്ള അടുത്ത ബന്ധം സ്ഥിരീകരിക്കുന്ന വിവരങ്ങള് ലഭിച്ചത്.\nമുഖ്യമന്ത്രിയുടെ മുന് സെക്രട്ടറി ശിവശങ്കറിന്റെ നമ്പരിലേക്കും തിരിച്ചും വിളികളുണ്ട്. സംസ്ഥാനത്തെ പ്രധാനപ്പെട്ട പൊലീസ് ഉദ്യോഗസ്ഥരുടെ നമ്പരിലേക്കും സ്വപ്ന വിളിച്ചിട്ടുണ്ട്. പലതും ഔദ്യോഗികബന്ധത്തിന്റെ പേരിലുള്ള വിളികളെന്ന് വ്യാഖ്യാനിക്കാം. അതിനാല് കൂടുതല് ദിവസങ്ങളിലെ ഫോണ് രേഖകളെടുക്കാനാണ് ശ്രമം.\nവിദേശങ്ങളിലേക്കുള്ള വിളികളും പട്ടികയിലുണ്ട്. ഇത് സ്വര്‍ണക്കടത്തിന്റെ ആസൂത്രണമാണോയെന്ന സംശയം അന്വേഷണസംഘത്തിനുണ്ട്. ഈ നമ്പരുകള് നിരീക്ഷണത്തിലാക്കി.\ncall list gold scam swapna suresh


വഴക്കുള്ള കുടുംബങ്ങളിൽ നിന്നുവരുന്ന ’വഴക്കാളി’ കുട്ടികളുടെ പ്രശ്നങ്ങൾ അറിയേണ്ടേ? | children | health | parenting\nSaturday 13 October 2018 02:50 PM IST\nമകൾക്ക് നാലു വയസ്സാകുന്നതേയുള്ളൂ. ഒട്ടും ക്ഷമയില്ല കു‌ട്ടിക്ക് എന്ന പരാതിയുമായാണ് അച്ഛനും അമ്മയും മകളേ യും കൂട്ടി കൂട്ടികളുടെ കൗൺസലറെ കാണാൻ വന്നത്. ആവശ്യപ്പെട്ടത് കിട്ടിയില്ലെങ്കിൽ, ആരും തന്നെ ശ്രദ്ധിക്കുന്നില്ലെന്നു കണ്ടൽ, ഇഷ്ടമുള്ള കാർട്ടൂൺ ചാനൽ ഒന്നു മാറ്റിയാൽ കരച്ചിലൊന്നുമല്ല, കയ്യിൽ കിട്ടുന്നതൊക്കെ എടുത്ത് വലിച്ചെറിയും. വീട്ടിലെന്നോ പുറത്തെന്നോ വ്യത്യാസമില്ല. സ്കൂളിൽ പോ യി തുടങ്ങുമ്പോൾ ഇതൊരു പ്രശ്നമാകുമല്ലോ എന്നോർത്താണ് കൗൺസലിങ് തേടിയത്.\nകുട്ടി മനസ്സു തുറന്നപ്പോൾ വീട്ടിൽ നിന്നു തന്നെയാണ് ഈ ശീലം കിട്ടിയതെന്നു മനസ്സിലായി. കുട്ടി കാണുന്നുണ്ട് എന്നതൊന്നും ഒാർക്കാതെ മിക്ക ദിവസവും അച്ഛനും അമ്മയും തമ്മിൽ പോരോട് പോര് തന്നെ. രണ്ടാളുടെയും ഭാഗത്തു നിന്ന് തരിമ്പും വിട്ടുവീഴ്ച ഇല്ലാത്ത വഴക്ക്. ഇതു കണ്ടു വളർന്ന കുട്ടി അതേ വഴിക്കു തന്നെ സഞ്ചരിക്കുന്നതിൽ എന്താണ് അദ്ഭുതം?\nപരസ്യമായി തമ്മിൽ തല്ലും വഴക്കും വാക്കേറ്റവും നടത്തുന്ന അച്ഛനമ്മമാർ ഒരു നിമിഷം സ്വയം ചോദിക്കുക. ‘എന്താണ് ഞാൻ ഇതു വഴി എന്റെ കുഞ്ഞിനു പകർന്നു നൽകിക്കൊണ്ടിരിക്കുന്നത്?’.\nപങ്കാളികൾ തമ്മിൽ എത്ര വലിയ വഴക്കുകൾ ഉണ്ടായാലും കുട്ടികൾ അതിലൊന്നും ഇടപെടുന്നില്ലല്ലോ, അവർ അങ്ങു വളർന്നുകൊള്ളും എന്നു ചിന്തിക്കുന്നവരാണ് കൂടുതലും. കുട്ടികൾക്കു മുന്നിൽ വച്ചോ മുറിയടച്ചോ വഴക്കിട്ടാലും കുട്ടികൾ അതൊന്നും ശ്രദ്ധിക്കാതെ ‘നോർമലായി’ പെരുമാറിക്കോളും എന്നാണ് പലരും കരുതുന്നത്. മുതിർന്നവർക്കുണ്ടാകുന്ന വലിയ തെറ്റിദ്ധാരണകളാണ് ഇതൊക്കെ. ചെറു പ്പത്തിൽ തുടങ്ങി മരിക്കുവോളം വരെ കൂടെയുണ്ടാകുന്ന പേടികളും മാനസ്സിക പ്രശ്നങ്ങളുമാണ് വഴക്കിടുന്ന മാതാപിതാക്കളുടെ കുട്ടികളെ കാത്തിരിക്കുന്ന പ്രശ്നങ്ങൾ എന്ന് മനഃശാസ്ത്ര വിദഗ്ധർ ഒാർമപ്പെടുത്തുന്നു.\nഅച്ഛനമ്മമാരെ നോക്കിയും കണ്ടുമാണ് കുട്ടി ലോക ത്തെ അറിയുന്നത്. മുതിർന്നവർ അറിയാതെ തന്നെ കുട്ടിക ൾ അവരുടെ ഓരോ പ്രവർത്തികളും സസൂക്ഷ്മം നിരീക്ഷിക്കുന്നുണ്ടെന്ന് മറക്കരുത്. തലച്ചോറിലെ നാഡീവ്യൂഹങ്ങൾ കാണുന്ന കാഴ്ചകൾ ഒപ്പിയെടുത്ത് അനുകരിക്കാൻ നമ്മെ പ്രാപ്തരാക്കുന്നുണ്ട്. 11–12 വയസ്സിലാണ് കുട്ടികൾക്ക് ശരി തെറ്റുകൾ വിശകലനം ചെയ്യാനും വിവേചിച്ചറിയാനും സഹായിക്കുന്ന കഴിവ് (ക്രിറ്റിക്കൽ തിങ്കിങ്) വളരുന്നത്. അതുകൊണ്ട് തന്നെ 11 വയസ്സിൽ താഴെയുള്ള കുട്ടികൾ അച്ഛനമ്മമാർ പറയുന്ന ചീത്ത വാക്കുകള‍് അതേപടി പഠിച്ച് പൊതു ഇടങ്ങളിൽ പറയുന്നതു കൂടുതലായിരിക്കും.\nഗാർഹിക പീഡനത്തിനെതിരെ വന്ന ഒരു പരസ്യമുണ്ട്. സുഹൃത്തുക്കളായ രണ്ടു വീട്ടുകാർ ഒരു വീട്ടിൽ ഒത്തുകൂടിയിരിക്കുന്നു. ഒരു കൂട്ടരുടെ അഞ്ചു വയസ്സു പ്രായമുള്ള മകൻ മറ്റു കൂട്ടരുടെ മകളോട് പറയുന്നു ‘നിന്നെ ഞാൻ വിവാഹം കഴിക്കട്ടേ’ എന്ന്. വീട്ടുകാർ ഈ സംഭാഷണം ശ്രദ്ധിക്കുന്നു.\nഅവൾ സമ്മതം മൂളുമ്പോള‍് അവൻ തുടരും ‘ഞാൻ എന്നിട്ട് എന്നും വൈകിട്ട് നിന്നെ ചീത്തവിളിക്കും, അ ടിക്കും’. അതിന് മറുപടിയായി പെൺകുട്ടി പറയും ‘ഞാനപ്പോൾ പാത്രങ്ങള‍് പൊട്ടിക്കും തിരിച്ചു ദേഷ്യപ്പെടും, കരയും.’ ഇത് കേൾക്കുന്ന മാതാപിതാക്കൾ തമ്മിൽ പരസ്പരം നോക്കി സ്വന്തം തെറ്റിന് ഇത്ര വ്യാപ്തിയുണ്ടെന്നറിഞ്ഞ് തല താഴ്ത്തുന്നു.\nപരസ്യത്തിലേതു പോ ലെ എളുപ്പത്തിൽ തെറ്റു മനസ്സിലാക്കാൻ പലർക്കും കഴിയാതെ പോകുന്നു എന്നതാണ് സങ്കടം.\nവഴക്കുള്ള കുടുംബങ്ങളിൽ നിന്ന് വരുന്ന കുട്ടികൾക്ക് സാധാരണയായി കാണപ്പെടുന്ന പ്രശ്നങ്ങൾ ഏതൊക്കെയാണെന്ന് അറിഞ്ഞോളൂ.\n1. ക്ഷമയില്ലായ്മ, ദേഷ്യം\nസ്ഥിരമായി വീട്ടിൽ വഴക്കു മാത്രം കണ്ടു വരുന്ന കുട്ടികൾ അച്ഛന്റെയും അമ്മയുടെയും വാക്കുകളും പ്രവർത്തികളും അനുകരിക്കാനുള്ള സാധ്യത കൂടുതലാണ്. പൊതു ഇടങ്ങളിൽ വച്ച് ചീത്ത വാക്കുകൾ പറയുകയും ദേഷ്യപ്പെടുകയും ചെയ്യുന്ന കുട്ടിയെ സ്വാഭാവികമായും മറ്റുള്ളവർ ഒറ്റപ്പെടുത്തും. അധ്യാപകരടക്കമുള്ളവർ കുട്ടിയെ സ്ഥിരമായി ശകാരിക്കുക കൂടി ചെയ്യുമ്പോൾ എല്ലാവരോടും ദേഷ്യം ഇരട്ടിയാകും. അത് പല രീതിയിൽ പ്രകടിപ്പിക്കുകയും ചെയ്യും.\n2. ദയയില്ലാത്ത പെരുമാറ്റം\nനന്നേ ചെറുപ്പത്തിൽ തന്നെ കുട്ടികൾ ക്രൂര സ്വഭാവം കാണിച്ചു തുടങ്ങും. ഉറുമ്പിനെ പോലും ചവിട്ടി ഞെരിക്കുക, നായ്ക്കുട്ടി, പൂച്ച തുടങ്ങിയ മിണ്ടാപ്രാണികളെ യാതൊരു പ്രകോപനവും കൂടാതെ ഉപദ്രവിക്കുക, സഹപാഠികളായ കുട്ടികളെ മുറി വേൽപ്പിക്കുക തുടങ്ങിയ പ്രവൃത്തികൾ കുട്ടിയിലെ ദയ ഇല്ലായ്മ പുറത്തു കൊണ്ടുവരുന്നതാണ്. വീട്ടിലെ അരക്ഷിതാവസ്ഥയാണ് ഇവരെ ഇങ്ങനെ ചെയ്യാൻ പ്രേരിപ്പിക്കുന്നത്. വേണ്ട ശ്രദ്ധ കിട്ടിയില്ലെങ്കിൽ മോഷണം, പിടിച്ചുപറി, അടിപിടി ഒക്കെയായി ഇത് വളരും.\n3. ഏകാന്തത, ഉൾവലിയൽ\nവീട്ടിലെ വഴക്കും പ്രശ്നങ്ങളും നിരന്തരം കാണുന്ന കുട്ടികൾക്ക് മറ്റുള്ളവരോട് ഇടപഴകാൻ ബുദ്ധിമുട്ടാകും. പ്രശ്നങ്ങളൊക്കെ ഉള്ളിലൊതുക്കി പല കുട്ടികളും അന്തർമുഖരായിരിക്കും. ഇത്തരക്കാരിൽ ആത്മഹത്യാ പ്രവണതയും നെഗറ്റീവ് ചിന്തകളും കൂടുതലായിരിക്കും. ‘നിന്നെക്കൊണ്ട് ഒന്നിനും കൊള്ളില്ല’ എന്ന് കുട്ടിയോട് പറയുന്നത്, അഭിപ്രായ സ്വാതന്ത്ര്യമില്ലാതെ വളരുന്നത് ഒക്കെ കുട്ടിയെ ഉൾവലിയാൻ പ്രേരിപ്പിക്കും. കഴിവ് ഉണ്ടെങ്കിൽ പോലും എന്ത് കാര്യം ചെയ്യാനും ഇത്തരക്കാർക്ക് ആത്മവിശ്വാസക്കുറവുണ്ടാകും.\n4. ശ്രദ്ധാകേന്ദ്രമാകാനുള്ള ശ്രമം\nചില കുട്ടികൾ ഒറ്റപ്പെട്ടിരിക്കാൻ ആഗ്രഹിക്കുമ്പോള‍് അതിനു നേരെ വിപരീതമായി ചിന്തിക്കുന്നവരുണ്ട്. എവിടെ ചെന്നാലും ശ്രദ്ധിക്കപ്പെടണം എന്ന ചിന്ത ഇവർക്ക് കൂടുതലായിരിക്കും. വ്യത്യസ്തമായ വസ്ത്രധാരണം, അമിതമായ മേക്കപ്, അശ്ലീലച്ചുവയുള്ള സംഭാഷണം...ഏതെങ്കിലും രീതിയിൽ അ വർ ശ്രദ്ധയാകർഷിക്കാൻ ശ്രമിച്ചുകൊണ്ടേയിരിക്കും. ചെറുപ്പകാലത്ത് വേണ്ടത്ര ശ്രദ്ധകിട്ടാതെ വളർന്നതാകും ഇതിന്റെ പ്രധാന കാരണം. ബാഹ്യപ്രകടനങ്ങൾ കൊണ്ട് കിട്ടുന്ന ശ്രദ്ധ കുറച്ച് നാൾ മാത്രമേ നിൽക്കൂ. അപ്പോൾ ഇവർ അസ്വസ്ഥരാകും. പുതിയ കൂട്ടുകൾ തേടാനും പഴയത് നിലനിർത്താനും ഇ വർക്ക് സാധിക്കാതെ വരും.\n5. അധികാരം സ്ഥാപിക്കൽ\nസ്ഥിരമായി വഴക്കിടുന്ന അച്ഛനെയും അമ്മയെയും കണ്ടു വളരുന്ന കുട്ടികൾ ‘ഇങ്ങനെയാണ് എല്ലാ ബന്ധങ്ങളും’ എന്ന് അറിഞ്ഞോ അറിയാതെയോ ചിന്തിക്കുന്നുണ്ട്. സുഹൃത്തുക്കളോട്, പ്രണയിതാവിനോട്, ജീവിത പങ്കാളിയോട് ഒക്കെ അധികാരപൂർവം പെരുമാറാൻ ശ്രമിക്കുന്നതും കാണാം. അധികാരം സ്ഥാപിക്കലാണ് ‘നല്ല ബന്ധത്തിന്റെ ലക്ഷണം’ എന്ന ധാരണ അവരിൽ ബലപ്പെട്ടു കിടക്കും. എങ്ങനെ സ്നേഹം പ്രകടിപ്പിക്കണം, എങ്ങനെ വിട്ടുവീഴ്ച ചെയ്യണം എന്നൊന്നും മനസ്സിലാകില്ല.\nഅച്ചടക്കമില്ലാത്ത ബന്ധം കണ്ടു വളർന്ന കുട്ടികൾക്ക് ‘ബോർഡർ ലൈൻ പഴ്സനാലിറ്റി’ ഉണ്ടാകാനുള്ള സാധ്യതകളും ചെറുതല്ല. അസ്ഥിരമായ ബന്ധങ്ങളിൽ ഏർപ്പെടുക, തീ രെ ചെറിയ കാര്യങ്ങളിൽ പോലും തളർന്നു പോവുക, നിസ്സാര കാര്യങ്ങൾക്കു പോലും ജീവൻ ബലികൊടുക്കണം എന്ന ചിന്ത വരിക ഒക്കെ ഇതിന്റെ ലക്ഷണങ്ങളാണ്.\n6. തെറ്റ് ന്യായീകരിക്കൽ\nഅമ്മയെ തല്ലുന്ന അച്ഛൻ, അടി കൊണ്ടിട്ടും മിണ്ടാതെ നിൽക്കുന്ന അമ്മ, അച്ഛന്റെ കുറ്റം എല്ലാവരോടും പറഞ്ഞു നടക്കുന്ന അമ്മ... ഇതൊക്കെ സ്ഥിരമായി കാണുമ്പോൾ സ്വന്തം തെറ്റ് ന്യായീകരിക്കുക എന്നത് കുട്ടിയിൽ ശീലമായി മാറാം. മറ്റുള്ളവര് ചെയ്യുന്ന തെറ്റിനെ ക്രൂശിക്കുമ്പോഴും സ്വന്തം പ്രവർത്തികൾക്കുള്ള ന്യായീകരണങ്ങൾ ഇവരുടെ കൈവശം കാണും. സ്നേഹത്തോടെ ചോദിച്ചാൽ പറയുന്ന കാരണം പേടിച്ചിട്ടാണെന്നാകാം.\nഅഭിപ്രായ വ്യത്യാസങ്ങളും വഴക്കുകളും ഇല്ലാത്ത വീടുകൾ ഉണ്ടാകില്ല. അതുകൊണ്ട് വഴക്കുകൾ അപ്പാടെ ഇല്ലാതാക്കുക എന്ന് ഒരിക്കലും പറയാൻ സാധിക്കില്ല. പകരം അടുത്ത തലമുറയെ അത് മോശമായി ബാധിക്കാതിരിക്കാനുള്ള വഴികൾ നോക്കാം.\n∙ കുട്ടികൾക്കു മുന്നിൽ വച്ച് വഴക്കുകളും കയ്യാങ്കളിയും വേണ്ട. ഒഴിവാക്കാൻ പറ്റാത്ത അഭിപ്രായ വ്യത്യാസങ്ങൾ കുട്ടികൾ ഇല്ലാത്ത നേരം നോക്കി തമ്മിൽ പറഞ്ഞു തീർക്കുക.\n∙ വഴക്കിടും പോലെ തന്നെ പ്രധാനമാണ് അത് പരിഹരിക്കലും. അച്ഛനുമമ്മയും കുട്ടിയുടെ മുന്നിൽ വച്ച് വഴക്കിട്ടിട്ട് പലപ്പോഴും കുട്ടി കാണാതെ കിടപ്പറയിൽ വച്ചാകും രമ്യതയിലെത്തുക. ഇതറിയാത്ത കുട്ടി ‘അച്ഛനും അമ്മയും വഴക്കിട്ടു, അവർ പിരിയുമോ? തമ്മിൽ തല്ലുമോ? ’ എന്നൊക്കെയോർത്ത് ആകുലപ്പെട്ടാകും ഉറങ്ങാൻ പോകുന്നത്. . ഇത് അവരെ ദിവസങ്ങളോളം അസ്വസ്ഥരാക്കും. കുട്ടികളുടെ മുന്നിൽ വച്ച് വഴക്കിട്ടാൽ അവർക്കു മുന്നിൽ വച്ചു തന്നെ രമ്യതയിലെത്താനും ശ്രമിക്കണം. അതാണ് ഇരുകൂട്ടർക്കും സമാധാനം നൽകുക.\n∙ കുട്ടികൾക്കു മുന്നിൽ വഴക്കിടേണ്ടി വന്നാൽ തന്നെ പരസ്പരം ചീത്ത വിളിക്കുകയോ ശാരീരിക കയ്യേറ്റങ്ങൾ നടത്തുകയോ ചെയ്യരുത്. പരസ്പരമുള്ള ബഹുമാനം നഷ്ടപ്പെടുത്താതെ യുക്തിപരമായ സംവാദം മതി.\n∙ കുട്ടിക്കു മുന്നിൽ വച്ച് പങ്കാളി പണ്ടു ചെയ്ത തെറ്റ്, പങ്കാളിയുടെ കുടുംബക്കാരെ കുറ്റം പറയുക തുടങ്ങിയവ ഒരിക്കലും ചെയ്യരുത്. ഇത് കുട്ടിക്ക് അച്ഛനമ്മമാരോടുള്ള മതിപ്പില്ലാതാക്കും.\n∙ പങ്കാളിയില്ലാത്ത നേരത്ത് അവരുടെ കുറ്റങ്ങൾ കുട്ടിയോട് പറയാതിരിക്കുക. എന്തു കാര്യങ്ങളും തുറന്നു സംസാരിക്കുന്നതാണ് എപ്പോഴും നല്ലത്.\n∙ കുട്ടി അച്ഛനെയോ അമ്മയെയോ കുറ്റം പറഞ്ഞാൽ മറ്റേയാൾ അത് പ്രോത്സാഹിപ്പിക്കരുത്. അത്തരം കാര്യങ്ങൾ ചെയ്താൽ ഇനിയും പറയാൻ പ്രേരിപ്പിക്കുന്നത് കുട്ടിയോട് ചെയ്യുന്ന ഏറ്റവും വലിയ തെറ്റാണെന്നോർക്കുക. ഭാവിയിൽ കാര്യം നേടാൻ വേണ്ടി അവർ ആരെയും ‘മണിയടിക്കും.’ അ തു വ്യക്തിത്വത്തിന് ദോഷകരമാകും.\n∙ സ്വന്തം വീട്ടിലെ പ്രശ്നങ്ങൾ പുറത്തൊരാളോട് പറയുന്നതു നന്നായി ആലോചിച്ചിട്ടു വേണം. പലർക്കും സ്ഥാപിത താൽപര്യങ്ങളും പക്ഷം പിടിക്കലും ഉണ്ടാകാം, ഇത്തരം ഒരവസരം മുതലെടുക്കാൻ നോക്കി നിൽക്കുന്നവരും ധാരാളം കാണും. മൂന്നാമതൊരാളോട് പറയേണ്ട സാഹചര്യം വന്നാൽ അത് രഹസ്യം സൂക്ഷിക്കുമെന്നുറപ്പുള്ള ഉറ്റ സുഹൃത്തിനോടോ അടുത്ത ബന്ധുവിനോടോ ആകാം. ഇതല്ലെങ്കിൽ നല്ലൊരു കൗൺസലറുടെ സഹായം തേടാം.\n∙ ഒരുമിച്ച് പോകാൻ പറ്റാത്തവണ്ണം കലഹം പതിവായ അന്തരീക്ഷത്തിൽ കുട്ടികൾ നല്ലവരായി വളരുമെന്ന് പ്രതീക്ഷിക്കരുത്. അതുകൊണ്ട് മാതാപിതാക്കൾ സ്വയം തിരുത്തുക. മക്കൾക്ക് വേണ്ടി നിങ്ങൾ വാങ്ങിക്കൊടുത്ത സമ്മാനങ്ങളുടെ ലിസ്റ്റ് വാത്സല്യത്തിന്റെ അടയാളമാണെന്ന് കരുതരുത്. അതിനേക്കാൾ കുട്ടി ആഗ്രഹിക്കുന്നത് മാതാപിതാക്കളുടെ ഒരുമിച്ചുള്ള സ്നേഹസാന്നിധ്യമാണ്\nസ്നേഹത്തിനു പകരമാകില്ല ഒന്നും. സ്നേഹത്തിന്റെയും കരുതലിന്റെയും നിലാവും തണലുമറിഞ്ഞ് വളരട്ടെ, നമ്മുടെ മക്കൾ.\nഡോ. അരുൺ ബി.നായർ, അസോഷ്യേറ്റ് പ്രഫസർ ഇൻ\nസൈക്യാട്രി, മെഡിക്കൽ കോളജ്, തിരുവനന്തപുരം.\nഅഡ്വ. ജെ. സന്ധ്യ, ബാലാവകാശ കമ്മിഷൻ മുൻ അംഗം,


ഡൽഹി അണയാതെ കത്തുന്നു; കലാപത്തിൽ മരിച്ചവരുടെ എണ്ണം ഏഴായി |\nമസ്തിഷ്ക ജ്വരം: നടനും സംവിധായക...\nTuesday, February 25, 2020 11:14 AM IST\nന്യൂഡൽഹി: ഡൽഹിയിലെ കലാപത്തിൽ പരിക്കേറ്റ് ചികിത്സയിലായിരുന്ന രണ്ടു പേർ കൂടി മരിച്ചു. ഇതോടെ കലാപത്തിൽ മരിച്ചവരുടെ എണ്ണം ഏഴായി. ഒരു പോലീസ് ഉദ്യോഗസ്ഥനും ആറ് സിവിലിയൻമാരുമാണ് മരിച്ചത്. രണ്ടു ദിവസമായി തുടരുന്ന അക്രമത്തിൽ 100 ൽ ഏറെപേർക്കു പരിക്കേറ്റിട്ടുണ്ട്. മരി ച്ചവരിൽ ഒരാളുടെ തലയ്ക്കാണു വെടിയേറ്റിരിക്കുന്നത്.\nഹെഡ് കോണ്‍സ്റ്റബിളായ രത്തൻ ലാലാണ് മരിച്ചത്. ഇദ്ദേഹത്തിനു കല്ലേറിലാണ് പരിക്കേറ്റത്. അക്ര മത്തിൽ മറ്റൊരു ഡെപ്യൂട്ടി പോലീസ് കമ്മീഷണർ അമിത് ശർമയ്ക്കും പരിക്കേറ്റിട്ടുണ്ട്. മരിച്ച മറ്റുള്ളവരുടെ പേരുവിവരങ്ങൾ സംബന്ധിച്ചു വ്യക്തതയില്ല.\nവടക്കുകിഴക്കൻ ഡൽഹിയിൽ പൗരത്വ നിയമ ഭേദഗതിക്കെതിരേ പ്രതിഷേധിക്കുന്നവരുടെ ഇടയിലേക്ക് നിയമത്തെ അനുകൂലിക്കുന്നവർ ഇരച്ചുകയറിയതിനെ ത്തുടർന്നാണ് സംഘർഷമുണ്ടായത്. ഏറ്റുമുട്ടലിനിടെ, അക്രമികൾ പോലീസിനു നേർക്ക് തോക്കു ചൂണ്ടി വെടിവയ്ക്കുന്ന ദൃശ്യങ്ങളും പുറത്തു വന്നു. തോക്കു മായി എത്തിയ യുവാവ് എട്ടു റൗണ്ട് വെടിയുതിർത്തതായി ദൃക്സാക്ഷികൾ പറഞ്ഞു.\nഅമേരിക്കൻ പ്രസിഡന്‍റ് ഡോണൾഡ് ട്രംപും സംഘവും എത്തുന്നതിന് തൊട്ടുമുമ്പാണു ഡൽഹിയിൽ കലാപം പൊട്ടിപ്പുറപ്പെട്ടത്. ഭജൻപുർ, മൗജ്പുർ, കർദം പുരി എന്നിവിടങ്ങളാണു സംഘർഷമുണ്ടായത്. അക്രമികൾ നിരവധി വാഹനങ്ങൾക്ക് തീയിട്ടതോടെ പോലീസ് കണ്ണീർവാതകം പ്രയോഗിച്ചു. സംഭവസ്ഥലത്ത് അർധസൈനിക വിഭാഗങ്ങളെയും വിന്യസിച്ചിട്ടുണ്ട്.\nഅഗ്നിശമന വാഹനത്തിനും രണ്ടു വീടുകൾക്കും അക്രമികൾ തീയിട്ടു. ഭജൻപുരിൽ അക്രമികൾ പെട്രോൾ പമ്പിനും തീയിട്ടു. മൗജ്പുരിലും ഭജൻപുരിലും വാ ഹനങ്ങൾക്കും കടകൾക്കും തീയിട്ടു. വടക്കു കിഴക്കൻ ഡൽഹിയിൽ 10 ഇടങ്ങളിൽ പോലീസ് നിരോധനാജ്ഞ പ്രഖ്യാപിച്ചു.\nസംഘർഷത്തെത്തുടർന്ന് ജാഫ റാബാദ്, മൗജ്പുർ-ബാബർപുർ, ഗോകുൽപുരി, ജോഹ്രി എൻക്ലേവ് മെട്രോ സ്റ്റേഷനുകൾ അടച്ചിട്ടു. സംഘർഷ സ്ഥലങ്ങളിൽ ഇന്ന് രാവിലെ പോലീസ് ഫ്ലാഗ് മാർച്ച് നടത്തി. വിദ്യാഭ്യാസ സ്ഥാപനങ്ങൾക്ക് അവധി പ്രഖ്യാപിച്ചു. പരീക്ഷകൾ മാറ്റിവച്ചു.\nകോട്ടയം: പി. ബാലചന്ദ്രൻ ആശുപത്രിയിൽ. പ്രശസ്ത സിനിമാ–നാടക പ്രവർത്തകനും അധ്യാപകനുമായ പി. ബാലചന്ദ്...


ജസ്റ്റിസ് എമി കോണി ബാരറ്റ്: സുവിശേഷത്തിന്റെ ന്യായാധിപ! - sundayshalom\nജസ്റ്റിസ് എമി കോണി ബാരറ്റ്: സുവിശേഷത്തിന്റെ ന്യായാധിപ!\n‘സ്ത്രീകളുടെ അവകാശങ്ങൾക്ക് വില കൽപ്പിക്കാത്ത ന്യായാധിപ’ എന്ന ദുരാരോപണം ജസ്റ്റിസ് എമി കോണി ബാരറ്റിനുനേരെ ഗർഭച്ഛിദ്ര വാദികളും അവരുടെ പിണിയാളുകളും ഉന്നയിക്കുമ്പോൾ, സത്യത്തിൽ എമി കോണി ആരാണെന്ന് അറിയണം.\nഫാ. റോയ് പാലാട്ടി സി.എം.ഐ\nജസ്റ്റിസ് എമി കോണി ബാരറ്റ്. പ്രോ ലൈഫ് വിഷയത്തിൽ എന്താണ് നിലപാട് എന്ന് അവർ പറയേണ്ട. കാരണം, ഏഴ് മക്കളുടെ അമ്മയാണ് അവർ. അമേരിക്കയെ എക്കാലത്തും അലട്ടുന്ന വംശീയതയുമായി ബന്ധപ്പെട്ട വിഷയത്തിൽ അവർ ഏത് വർണത്തിനൊപ്പം നിൽക്കും എന്ന സംശയവും വേണ്ട. കാരണം, അവരുടെ ഏഴ് മക്കളിൽ രണ്ടുപേർ കരീബിയൻ രാജ്യമായ ഹെയ്ത്തിയിൽനിന്ന് ദത്തെടുക്കപ്പെട്ടവരാണ്. അനാഥരായ രണ്ട് കുഞ്ഞുങ്ങളെ സനാഥരാക്കിമാറ്റി എന്നു പറയുമ്പോൾ പാർശ്വവത്കരിക്കപ്പെട്ടവരുടെ കാര്യത്തിലുള്ള നിലപാടും വ്യക്തം.\nഇനി ദൈവവിശ്വാസം- ക്രിസ്തുവിന്റെ സുവിശേഷം ജീവിക്കുന്നു എന്ന് വ്യക്തമാക്കുന്ന അനവധി കാര്യങ്ങൾ ആ 48 വയസുകാരിയുടെ വ്യക്തിപരവും ഔദ്യോഗികവുമായ ജീവിതത്തിൽനിന്ന് വായിച്ചെടുക്കാം. അതവിടെ നിൽക്കട്ടെ, ഔദ്യോഗികമായ തിരക്കുകൾക്കിടയിലും അവർ ഒരു കത്തോലിക്കാ കരിസ്മാറ്റിക് പ്രസ്ഥാനത്തിലെ (പീപ്പിൾ ഓഫ് പ്രയിസ്) എന്ന സജീവ പ്രവർത്തകയാണെന്ന് എത്രപേർക്ക് അറിയാം. സത്യത്തിൽ ഇതാണ് ജസ്റ്റീസ് എമി കോണി ബാരറ്റ്. വരുംകാലത്തെ അമേരിക്കയുടെ മാത്രമല്ല, ലോകത്തിന്റെ മുഴുവൻ ഗതിവിഗതികളെ തിരിച്ചുവിടാൻ പോകുന്നതാകും ജസ്റ്റിസ് എമിയുടെ സുപ്രീം കോടതി പ്രവേശനം.\nഏറ്റവും പ്രചോദനാത്മകമായ പ്രഭാഷണത്തിൽ അടങ്ങിയിരിക്കേണ്ട മൂന്നു കാര്യങ്ങളെക്കുറിച്ച് ചിന്തകനായ അരിസ്‌റ്റോട്ടിൽ പറയുന്നത് ഇപ്രകാരമാണ്: ഒന്ന്, നിങ്ങളുടെ വാദങ്ങളിലെ വ്യക്തത (Logos). ആശയങ്ങളെ ബൗദ്ധിക മനുഷ്യന് മനസിലാകുംവിധം പറയുക. രണ്ട്, പറയുമ്പോൾ നിങ്ങൾ സൂക്ഷിക്കേണ്ട വൈകാരികതാളം (Pathos). വാക്കിന് മൂർച്ചയേറുന്നത് വൈകാരിക പ്രസരിപ്പോടെ അവതരിപ്പിക്കുമ്പോഴാണല്ലോ. മൂന്ന്, നിങ്ങളുടെ സ്വഭാവം (Ethos). വാദവും വൈകാരികതയും സ്വന്തം സാക്ഷ്യത്താൽ മുദ്രണം ചെയ്‌തെങ്കിലേ ചോദ്യം ചെയ്യപ്പെടാനാവാത്ത ധാർമികതയോടെ കാര്യങ്ങൾ പറയാനാകൂ.\nകഴിഞ്ഞ ഏതാനും ദിവസങ്ങളിലായി ‘സെനറ്റ് കൺഫർമേഷൻ ഹിയറിംഗിലെ’ ചോദ്യങ്ങളെ ജസ്റ്റീസ് എമി കോണി ബാരറ്റ് നേരിട്ട രീതി കണ്ടപ്പോൾ ഓർമവന്നത്, അരിസ്റ്റോട്ടിലിന്റെ വാക്കുകളാണ്. അവർ പറയുന്ന നൈയാമികവും നൈതികവുമായ മുഴുവൻ ചോദ്യങ്ങളും ഉത്തരങ്ങളും പിടികിട്ടിയില്ലെങ്കിലും ചാരുതയാർന്ന ഒരു സ്ത്രീത്വത്തിന്റെയും ഒരു ക്രിസ്തീയ സാക്ഷ്യത്തിന്റെയും ദൃഷ്ടാന്തമായി അവർ മനസിലിടം പിടിക്കും. ഒരു സ്ത്രീയുടെ യഥാർത്ഥ സ്വാതന്ത്ര്യം എന്ന് പറയുന്നത് എന്താണ്? അത് വളർത്താനും പരിപാലിക്കാനുമുള്ള സ്വാതന്ത്ര്യമല്ലേ? അതിനോട് നൂറുശതമാനം ആത്മാർത്ഥത പുലർത്തുമ്പോഴും, ചിലരുടെ കണ്ണിൽ സ്ത്രീകളുടെ അവകാശങ്ങൾക്ക് വിലകൽപ്പിക്കാത്ത ന്യായാധിപയായി എമി കോണി മാറുന്നുണ്ടെങ്കിൽ അതിന് പിന്നിലെ ഗൂഢലക്ഷ്യം വ്യക്തം.\nഅവർ പറയാതെ പറയുന്ന ചിലതു നമുക്ക് കാണാം.\nഒന്ന്, ജീവന്റെ മൂല്യം തന്നെ. അത് ആരുടേതാണെങ്കിലും അമൂല്യമാണ്. പരിരക്ഷിക്കപ്പെടേണ്ടതാണ്. രണ്ട്, കുടുംബത്തിന്റെയും കുടുംബജീവിതത്തിന്റെയും മഹത്വം. രണ്ടിൽ ഒന്ന് എന്ന നിരക്കിൽ വിവാഹമോചനം നടക്കുന്ന രാജ്യത്താണ് ഇവർ കുടുംബത്തിന്റെ മഹത്വം സാക്ഷ്യപ്പെടുത്തുന്നതെന്നത് വിസ്മരിക്കരുത്. മൂന്ന്, അനാഥരെ ചേർത്തുപിടിക്കുക. അതേക്കുറിച്ച് അവർ ഒന്നും പറയുന്നില്ലെങ്കിലും ആ കുഞ്ഞുങ്ങളുടെ പുഞ്ചിരി പിന്നെ എന്താണ് നമ്മോട് പറയുന്നത്.\nനാല്, കുടുംബപ്രാർത്ഥനയുടെ മഹത്വം. ‘എനിക്ക് കുടുംബപ്രർത്ഥന പ്രധാനമാണ്. പ്രാർത്ഥനയിൽ എനിക്ക് വിശ്വാസമുണ്ട്,’ ഈ വാക്കുകൾ പറയുന്നത് അമേരിക്കയിലെ പരമോന്നത കോടതിയിലെ ജസ്റ്റിസാണെന്ന് ഓർക്കണം. ഇതു പറയാൻ അവർക്കൊരു ജാള്യതയുമില്ല. അഞ്ച്, ഭൗതിക ജ്ഞാനത്തിനൊപ്പം ശ്രേഷ്ഠമായ ദൈവികജ്ഞാനവും- സെക്കുലറിസ്റ്റായി മതനിഷേധിയായാലേ ബൗദ്ധികമായി ഉയരാനാകൂ എന്ന മിഥ്യാധാരണയ്ക്ക് അടിപ്പെട്ടവരെ ‘കൊഞ്ഞനം’ കുത്തുന്നുണ്ട് നോർട്ടംഡാം ലീഗൽ സ്‌കൂളിൽ ഒന്നര പതിറ്റാണ്ട് അധ്യാപികയായിരുന്ന ജസ്റ്റിസ് എമി.\nകത്തോലിക്കാ വിശ്വാസികളായ അൽമായർക്ക് എങ്ങനെ വിശ്വാസം സാക്ഷ്യപ്പെടുത്താം എന്നതിന്റെ ഉത്തമദൃഷ്ടാന്തമാണിവർ. താൻ ക്രിസ്ത്യാനിയാണെന്നോ, തന്നിൽ സർവാധിപത്യം വഹിക്കുന്നത് ആ പ്രമാണങ്ങളാണെന്നോ ഒന്നും അവർ വാക്കുകൊണ്ട് പറഞ്ഞിട്ടില്ല. പക്ഷേ, അവരുടെ സത്യപ്രതിജ്ഞയ്ക്ക് സാക്ഷ്യം വഹിച്ച അമേരിക്കയിലെ 330 മില്യൻ ജനതയും ഇത് മനസിലാക്കുന്നുണ്ട്- നിയമവ്യാഖ്യാനത്തിനുമുമ്പ് ജീവിതസാക്ഷ്യംകൊണ്ട് നീതിന്യായ വ്യവസ്ഥിതികളെ പ്രഘോഷിച്ചപോലെ.\nഅരിസ്‌റ്റോട്ടിൽ പറഞ്ഞുവച്ച വാദങ്ങളിലെ മൂർച്ചയും വികാരങ്ങളിലെ പക്വതയും സ്വഭാവത്തിലെ പരിശുദ്ധിയും സമജ്ജസമായി സമ്മേളിക്കുന്നതിനാൽ ജസ്റ്റിസ് എമി കോണി ജനതകളെ പ്രചോദിപ്പിക്കും, ന്യായവിസ്താരങ്ങളെ ഊഷ്മളമാക്കും, വരുംതലമുറകൾക്കും മാതൃകയാകും- അതിൽ സംശയം വേണ്ട.\nമാതാവിന്റെ തിരുരൂപം മനസാക്ഷിയെപ്രതി ഞാൻ പുനഃസ്ഥാപിക്കും; വാഗ്ദാനവുമായി 'ഡോൾ ഡോക്ടർ'0


ചേലക്കര കൊട്ടാരം, ചരിത്രമുറങ്ങുന്നു ഇവിടെ | Chelakkara Palace\nചേലക്കര കൊട്ടാരം, ചരിത്രമുറങ്ങുന്നു ഇവിടെ\nകൊച്ചിരാജാവിന്റെ പരദേവതയായ പഴയന്നൂര് ഭഗവതിക്ഷേത്രദര്‍ശനം നടത്തുമ്പോള് വിശ്രമസൗകര്യത്തിനായി പണികഴിപ്പിച്ചതാണ് ഈ കൊട്ടാരമെന്ന് പറയപ്പെടുന്നു.\nചേലക്കര: ചരിത്രവിസ്മയങ്ങളുടെ കലവറയാണ് ചേലക്കരയുടെ സ്വന്തം കൊട്ടാരം. ശ്രീമൂലം തിരുനാള് ഗവ. ഹയര്‍സെക്കന്‍ഡറി സ്‌കൂളായി ഇന്ന് അറിയപ്പെടുന്ന ചേലക്കരക്കാരുടെ സ്വകാര്യ അഹങ്കാരംകൂടിയാണീ കൊട്ടാരം. 1790-1805 കാലഘട്ടത്തില് നിര്‍മിക്കപ്പെട്ടിട്ടുള്ളതെന്നാണ് കരുതപ്പെടുന്നത്. കൊച്ചിരാജാവായ ശക്തന്‍തമ്പുരാനാണ് കൊട്ടാരം പണിതത്.\n1932-41 കാലഘട്ടത്തിലുണ്ടായിരുന്ന രാമവര്‍മ രാജാവായ ശ്രീമൂലം തിരുനാളിന്റെ ഭരണകാലത്താണ് സ്‌കൂളാവശ്യത്തിനായി കൊട്ടാരം വിട്ടുനല്‍കുന്നത്. അതിനാല്‍ത്തന്നെ ശ്രീമൂലം തിരുനാള് സര്‍ക്കാര് ഹയര്‍സെക്കന്‍ഡറി സ്‌കൂളായാണ് ഇന്നും അറിയപ്പെടുന്നത്. പൂമുഖം, നാലുകെട്ട്, വലിയ ഊട്ടുപ്പുര, കൊത്തുപണികളാല് തീര്‍ത്ത വാതിലുകള്, മേല്‍ത്തട്ട് എന്നിങ്ങനെ ഏവരെയും ആകര്‍ഷിക്കുന്നതാണ് ഈ കൊട്ടാരം.\nസ്‌കൂളിലേക്ക് കയറിവരുമ്പോള്‍ത്തന്നെ കൊത്തുപണികളാല് വിസ്മയിപ്പിച്ചിരുത്തുന്ന മനോഹരമായ പൂമുഖം. പൂമുഖത്തോടുചേര്‍ന്നുതന്നെ മഹാരാജാവിനെ മുഖംകാണിക്കാനെത്തുന്നവരെ ദര്‍ശിക്കാനുള്ള വേദിയുമുണ്ട്.\nഉള്ളിലേക്ക് കടന്നുചെന്നാല് തേക്കുമരത്താല് മേല്‍ത്തട്ടുകള് നിര്‍മിച്ചിട്ടുള്ള അതിമനോഹരവും വിശാലവുമായ വിശ്രമമുറി. ഇതിന്റെ ഇടതുവശത്തെ വാതില് തുറന്നാല് പത്തായപ്പുരയും താഴെ നിലവറയിലേക്കുള്ള വഴിയും കാണാം.\nകൃഷിയില് സമ്പന്നഗ്രാമമായതിനാല് നെല്ലു സംഭരിച്ച് സൂക്ഷിക്കാനുള്ളതായിരുന്നു ഈ പത്തായപ്പുര. ഇതിലൂടെ വീണ്ടും കടന്നുചെന്നാല് ഊട്ടുപുരയിലേയ്‌ക്കെത്തും. മൂന്നുഡിവിഷനുകളും അടുക്കളയുമടങ്ങിയ ഗാന്ധിഹാള് കെട്ടിടമായാണ് ഇന്ന് അറിയപ്പെടുന്നത്. വിശ്രമമുറിയുടെ പിറകുവശത്തെ വാതില് തുറന്നാല് അതിമനോഹരമായ നാലുകെട്ടും കാണാം. ഈ മുറികളാണ് ഇന്ന് എട്ടു ക്ലാസുമുറികളും എന്.സി.സി.വനിതാ ഓഫീസുമുറിയുമായി ഉപയോഗിക്കുന്നത്.\nവിലപിടിപ്പുള്ള വസ്തുക്കളും ഓട്ടുപാത്രങ്ങളും ആയുധങ്ങളുമെല്ലാം സൂക്ഷിക്കുന്നതിനുള്ള രഹസ്യ നിലവറയുമുണ്ട്. ഈ രഹസ്യനിലവറവഴി പല ദിക്കുകളിലേക്കായി വഴിപിരിയുന്ന രഹസ്യതുരങ്കവുമുണ്ട്.\nടിപ്പുവിന്റെ പടയോട്ടം നടന്ന പ്രദേശമായതിനാല് രഹസ്യനിലവറയ്ക്കും തുരങ്കത്തിനും ഒട്ടനവധി വിശേഷണങ്ങളുമുണ്ട്. സുരക്ഷാകാരണങ്ങളാല് വര്‍ഷങ്ങള്‍ക്കുമുമ്പ് തുരങ്കത്തിലെ പാത അടച്ചിട്ടിരിക്കുകയാണ്. തുരങ്കത്തിന്റെ യാത്ര എവിടേയ്ക്കാണെന്നത് ഇന്നും നിഗൂഢം.


രാജ്യത്ത് കൊറോണ പടരുന്നു; പഞ്ചാബും രണ്ടാഴ്ചത്തേക്ക് പൂര്‍ണമായി അടച്ചു - Samakalika Malayalam\nരാജ്യത്ത് കൊറോണ പടരുന്നു; പഞ്ചാബും രണ്ടാഴ്ചത്തേക്ക് പൂര്‍ണമായി അടച്ചു\nBy സമകാലിക മലയാളം ഡെസ്‌ക് | Published: 22nd March 2020 11:24 AM |\nLast Updated: 22nd March 2020 11:24 AM | A+A A- |\nചണ്ഡീഗഡ്: കൊറോണ വൈറസ് വ്യാപനം തടയുന്നതിനായി ശക്തമായ നടപടികളുമായി സംസ്ഥാനങ്ങള്. രാജസ്ഥാനിന് പിന്നാലെ പഞ്ചാബും സമ്പൂര്‍ണ അടച്ചിടല് പ്രഖ്യാപിച്ചു. പതിനൊന്നുപേര്‍ക്ക് കൂടി പുതുതായി രോഗം സ്ഥിരീകരിച്ചതിന് പിന്നാലെയാണ് നടപടി. നാളെ മുതല് രണ്ടാഴ്ചത്തേക്ക് സംസ്ഥാനം അടച്ചിടാനാണ് തീരുമാനം.\nനേരത്തെ രാജസ്ഥാനും സമ്പൂര്‍ണ അടച്ചിടല് പ്രഖ്യാപിച്ചിരുന്നു. മരുന്നും ഭക്ഷ്യവസ്തുക്കളും വില്‍ക്കുന്ന കടകളൊഴികെ എല്ലാ കടകളും ഓഫീസുകളും അടച്ചിടും. പൊതുഗതാഗത സംവിധാനങ്ങളും നിര്‍ത്താനാണ് നീക്കം. മുംബൈയിലെ സബര്‍ബന് ട്രെയിനുകളില് പൊതുജനങ്ങളെ വിലക്കി. പൊലീസും ആരോഗ്യപ്രവര്‍ത്തകരുമടക്കം അവശ്യ സേവനത്തിനിറങ്ങുന്നവര്‍ക്കും ചികിത്സയ്ക്ക് പോവുന്നവര്‍ക്കും മാത്രമാവും ട്രെയിനില് സഞ്ചരിക്കാനാവുക. ഗുജറാത്തില് നാല് നഗരങ്ങള് അടച്ചു. അഹമ്മദാബാദ്, സൂറത്ത്, രാജ്ഘട്ട്, വഡോദര എന്നീനഗരങ്ങളാണ് അടച്ചത്.ഈ നഗരങ്ങളില് മൂന്ന് ദിവസം കൊണ്ട് താല്‍ക്കാലിക ആശുപത്രികള് പണിയാനുള്ള ശ്രമത്തിലാണ് സര്‍ക്കാര്.അതിര്‍ത്തി അടയ്ക്കുന്നതിന്റെ ഭാഗമായി പശ്ചിമ ബംഗാളിലേക്കുള്ള ട്രെയിന് സര്‍വീസുകള് നിര്‍ത്തി. മാര്‍ച്ച് 31വരെയാണ് നിരോധനം.\nഅതിനിടെ രാജ്യത്ത് കൊറോണ വൈറസ് ബാധിച്ച് ഒരാള് കൂടി മരിച്ചു. മുംബൈയില് ചികിത്സയിലായിരുന്ന 63കാരനാണ് മരിച്ചത്. ഇതോടെ രാജ്യത്ത് കോവിഡ് ബാധിച്ച് മരിച്ചവരുടെ എണ്ണം അഞ്ചായി.\nകഴിഞ്ഞദിവസം രാത്രിയാണ് മരിച്ചത്. ഇദ്ദേഹത്തിന് മുന്‍പെ തന്നെ നിരവധി ആരോഗ്യപ്രശ്‌നങ്ങള് ഉണ്ടായിരുന്നതായി മഹാരാഷ്ട്ര ആരോഗ്യവകുപ്പ് അറിയിച്ചു. പ്രമേഹം, ഉയര്‍ന്ന രക്തസമ്മര്‍ദ്ദം, ഹൃദ്രോഹം എന്നി രോഗങ്ങള് ഇദ്ദേഹത്തെ അലട്ടിയിരുന്നു. അതിനിടെയാണ് 63കാരന് കൊറോണ വൈറസ് സ്ഥിരീകരിച്ചത്.\nഇന്നലെയാണ് ഇയാളെ ആശുപത്രിയില് പ്രവേശിപ്പിച്ചത്. ഇതോടെ മഹാരാഷ്ട്രയില് മാത്രം കൊറോണ വൈറസ് ബാധിച്ച് മരിക്കുന്നവരുടെ എണ്ണം രണ്ടായി. കഴിഞ്ഞ ദിവസം പഞ്ചാബ് സ്വദേശിയായ എഴുപതുകാരനും കോവിഡ് ബാധിച്ചാണ് മരിച്ചത്. ജര്‍മ്മനിയില് നിന്ന് ഇറ്റലി വഴി ഡല്‍ഹിയിലെത്തിയ ആളാണ് മരിച്ചത്. അതേസമയം രാജ്യത്ത് കോവിഡ് ബാധിച്ച് ചികിത്സയില് കഴിയുന്നവരുടെ എണ്ണം 324 ആയി ഉയര്‍ന്നു. പുതുതായി 12 പേര്‍ക്കാണ് രോഗം സ്ഥിരീകരിച്ചത്.\nപഞ്ചാബ് അടച്ചിട്ടു Coronavirus Punjab complete lockdown


കൈക്കൂലി വാങ്ങുന്നതിനിടെ ഗ്രേഡ് എസ്.ഐയും സഹായിയും പിടിയിൽ - ഇ വാർത്ത | evartha\nകൈക്കൂലി വാങ്ങുന്നതിനിടെ ഗ്രേഡ് എസ്.ഐയും സഹായിയും പിടിയിൽ\nനെടുമങ്ങാട്: പരാതിക്കാരനില് നിന്ന് കൈക്കൂലി വാങ്ങുന്നതിനിടെ ഗ്രേഡ് എസ്.ഐയും സഹായിയും പിടിയിൽ. നെടുമങ്ങാട് പോലീസ് സ്റ്റേഷനിലെ ഗ്രേഡ് എസ്.ഐ പ്രതാപന്‍നായരും പോലീസ് സ്റ്റേഷന് സമീപം തട്ടുകട നടത്തുന്ന സഹായി ചന്ദ്രശേഖരന്‍നായരുമാണ് വിജിലന്‍സ് പിടിയിലായത്. പരുത്തിക്കുഴി മന്തിക്കുഴി വീട്ടില് അജു വിജിലന്‍സിന് നല്കിയ പരാതിയുടെ അടിസ്ഥാനത്തിലാണ് അറസ്റ്റ്. ചൊവ്വാഴ്ച രാവിലെ 11 മണിയോടെ സ്റ്റേഷന് മുന്നില് വെച്ച് അജുവില് നിന്ന് രൂപ വാങ്ങി തട്ടുകടയില് സൂക്ഷിക്കാന് ഏല്പിച്ച് മടങ്ങുമ്പോഴാണ് എസ്.ഐയെ പിടികൂടിയത്.\nപാച്ചല്ലൂര് സ്വദേശി സുധീര്‍ഖാന് 12 ലക്ഷം രൂപ തട്ടിയെടുത്ത കേസില് അന്വേഷണം ഊര്‍ജിതപ്പെടുത്തുന്നതിന് വേണ്ടിയാണ് പ്രതാപന് നായര് അജുവില് നിന്ന് കൈക്കൂലി ആവശ്യപ്പെട്ടത്. നേരത്തെ രണ്ടു തവണകളിലായി പ്രതാപന്‍നായര് 3000 രൂപ കൈപ്പറ്റിയിരുന്നു. ഇതു കൂടാതെ അയ്യായിരം രൂപ കൂടി വേണമെന്ന് എസ്.ഐ. ആവശ്യപ്പെട്ടത്. തുടര്‍ന്ന് അജു വിജിലന്‍സിനെ സമീപിക്കുകയായിരുന്നു. പ്രതാപന് നായരുമായുള്ള ഫോണ് സംഭാഷണം റെക്കോഡ് ചെയ്തതും അജു വിജിലന്‍സിന് കൈമാറി.\nചൊവ്വാഴ്ച രാവിലെ 11 മണിയോടെ വിജിലന്‍സ് നല്കിയ ഫിനാഫ്ത്തലിന് പുരട്ടിയ നോട്ടുമായി അജു സ്റ്റേഷന് മുന്നിലെത്തി. ഡ്യൂട്ടിയിലുണ്ടായിരുന്ന പ്രതാപന്‍നായര്‍ക്ക് പണം നൽകി അജു പോയിക്കഴിഞ്ഞതിന് ശേഷം എസ്.ഐ മതില്‍ക്കെട്ടിന് പുറത്തുള്ള തട്ടുകടയില് പണം ഏല്പിച്ചു. ചുറ്റും നിന്ന വിജിലന്‍സ് സംഘം പ്രതാപന്‍നായരെയും കടക്കാരനെയും പിടികൂടിയെങ്കിലും പണം വാങ്ങിയില്ലെന്ന് എസ്.ഐ. വിജിലന്‍സ് സംഘത്തിനോട് തര്‍ക്കിച്ചു. തുടര്‍ന്ന് കൈ രാസലായനില് മുക്കിനടത്തിയ പരിശോധനയില് ഇദ്ദേഹം കുറ്റം സമ്മതിക്കുകയായിരുന്നു\nസിനിമയില് അഭിനയിപ്പിക്കാമെന്ന് പറഞ്ഞാണ് സുധീര്‍ഖാന് അജുവില് നിന്ന് പന്ത്രണ്ട് ലക്ഷം രൂപ വാങ്ങി പറ്റിച്ചത്. തുടർന്ന് അജു നെടുമങ്ങാട് കോടതിയില് നല്കിയ പരാതിയിൽ അന്വേഷണം നടത്തി കേസെടുക്കാന് കോടതി നെടുമങ്ങാട് പോലീസിനോട് ആവശ്യപ്പെട്ടു. സ്റ്റേഷനില് നിന്ന് അന്വേഷണ ചുമതല ഗ്രേഡ് എസ്.ഐ പ്രതാപന്‍നായരെ ഏല്പിച്ചു. നവംബര് 12ന് കൈമാറിയ കേസില് ഇതുവരെ പ്രാഥമിക അന്വേഷണം നടത്തുകയോ പ്രതിയെക്കുറിച്ചുള്ള വിവരങ്ങള് ശേഖരിക്കുകയോ ചെയ്തിട്ടില്ല.


Jacob Thomas | സസ്പെൻഡ് ചെയ്ത് ഒരു വർഷം പൂർത്തിയായിട്ടും നടപടി ക്രമങ്ങൾ പൂർത്തിയാക്കിയില്ല; ഇതുവരെ മിണ്ടാതിരുന്ന ജേക്കബ് തോമസ് ഒടുവിൽ നിയമ നടപടികളുമായി മുൻപോട്ട്; അഭിപ്രായ സ്വാതന്ത്ര്യം തടയാൻ വേണ്ടി സസ്പെൻഡ് ചെയ്ത് വീട്ടിലിരുത്തി അപമാനിക്കുന്നതിനെതിരെ സെൻട്രൽ അഡ്‌മിനിസ്ട്രേറ്റീവ് ട്രിബ്യൂണലിൽ പരാതി നൽകി; കേന്ദ്ര സംസ്ഥാന സർക്കാരുകൾക്ക് നോട്ടീസ് അയച്ച് ട്രിബ്യൂണൽ: ടി. പി സെൻകുമാർ നൽകിയ പണിയിൽ ഖജനാവിന് നഷ്ടപ്പെട്ടതും ലക്ഷങ്ങൾ - MarunadanMalayali.com\nDecember 13, 2018 | 11:40 AM IST | Permalink\nകൊച്ചി: സസ്പെൻഷൻ ചോദ്യംചെയ്തും കേന്ദ്ര സംസ്ഥാന സർക്കാരുകൾക്കെതിരെ നടപടി ആവശ്യപ്പെട്ട് വിജിലൻസ് മുൻ ഡയറക്ടർ ജേക്കബ് തോമസ് സെൻട്രൽ അഡ്‌മിനിസ്‌ട്രേറ്റിവ് ട്രിബ്യൂണലിൽ. പിണറായി സർക്കാർ സസ്‌പെൻഡ് ചെയ്ത് ഒരു വർഷം പൂർത്തിയായിട്ടും നടപടി ക്രമങ്ങൾ പൂർത്തിയാകാത്തതിനെതിരെയാണ് കേരളത്തിലെ മുതിർന്ന ഐപിഎസ് ഉദ്യോഗസ്ഥനായ ജേക്കബ് തോമസ് സെൻട്രൽ അഡ്‌മിനിസ്‌ട്രേറ്റീവ് ട്രിബ്യൂണലിൽ പരാതി നൽകിയിരിക്കുന്നത്.\n2017 ഡിസംബറിലാണ് ജേക്കബ് തോമസിനെ സസ്‌പെൻഡ് ചെയ്തത്. ഓഖി ദുരന്തബാധിതർക്കായുള്ള നടപടികളിലെ വീഴ്ച സംബന്ധിച്ച പരാമർശത്തിന്റെ പേരിലായിരുന്നു സസ്‌പെൻഷൻ. എന്നാൽ ഒരു വർഷം പിന്നിടുമ്പോഴും സസ്‌പെൻഷൻ നീട്ടിയതല്ലാതെ വകുപ്പുതല അന്വേഷണത്തിൽ പുരോഗതിയില്ലെന്നു ചൂണ്ടിക്കാട്ടിയുള്ള ഹർജിയിൽ കേന്ദ്ര, സംസ്ഥാന സർക്കാരുകളുടെ വിശദീകരണം തേടി. സർക്കാർ ഉദ്യോഗസ്ഥരുടെ പെരുമാറ്റച്ചട്ടം ഏഴ് പ്രകാരം തനിക്കെതിരേ നടപടി നിലനിൽക്കില്ലെന്നു ചൂണ്ടിക്കാട്ടിയാണ് അദ്ദേഹം സി.എ.ടിയെ സമീപിച്ചിരിക്കുന്നത്. ഹർജി ഫയലിൽ സ്വീകരിച്ച സി.എ.ടി, കേന്ദ്ര-സംസ്ഥാന സർക്കാരുകൾക്കു നോട്ടീസയച്ചു.\nഅഖിലന്ത്യാ സർവീസ് ചട്ടത്തിലെ ഏഴാം വ്യവസ്ഥ ദുരുപയോഗിച്ച് അഭിപ്രായസ്വാതന്ത്ര്യം തടയാനാണു ശ്രമം. സസ്‌പെൻഷനും അച്ചടക്ക നടപടിയും നിയമവിരുദ്ധമായി കണ്ട് റദ്ദാക്കണമെന്നാണ് ആവശ്യം. വിജയ് ശങ്കർ പാണ്ഡെ കേസിലെ സുപ്രീം കോടതി വിധി ട്രിബ്യൂണലിനു നൽകിയ പരാതിയിൽ ചൂണ്ടിക്കാട്ടിയിട്ടുണ്ട്. ഭരണകൂടത്തിന്റെ കെടുകാര്യസ്ഥത തുറന്നുപറയുന്നതുകൊണ്ടു നടപടിയെടുക്കാൻ സർക്കാർ ഉദ്യോഗസ്ഥരുടെ പെരുമാറ്റച്ചട്ടം ഏഴ് പ്രകാരം കഴിയില്ല. ഗാന്ധി സ്മാരകസമിതി സംഘടിപ്പിച്ച യോഗത്തിൽ ഓഖി ദുരന്തവുമായി ബന്ധപ്പെട്ടു നടത്തിയ പ്രസംഗത്തിൽ സർക്കാരിന് അപഖ്യാതിയുണ്ടാക്കിയെന്ന തോന്നലാണ് നടപടിക്ക് ഒരു കാരണം. എന്നാൽ, മനഃപൂർവം സർക്കാരിനെതിരേ പരാമർശം നടത്തിയിട്ടില്ല.\nസ്രാവുകൾക്കൊപ്പം നീന്തുമ്പോൾ എന്ന പുസ്തകവും എതിരായി വ്യാഖ്യാനിച്ചു. പുസ്തകത്തിലെ വിവരണങ്ങൾ സർക്കാരിനെയോ എതെങ്കിലും വ്യക്തിയെയോ ഉദ്ദേശിച്ചുള്ളതല്ല. സർക്കാരിന്റെ നടപടി നിയമവിരുദ്ധവും നിലനിൽക്കാത്തതുമാണ്. അഴിമതിക്കെതിരേ സംസാരിക്കാൻ പൗരൻ എന്ന നിലയിൽ അവകാശമുണ്ട്. ഭരണഘടന അനുശാസിക്കുന്ന അഭിപ്രായസ്വാതന്ത്ര്യത്തിന്റെ പരിധിയിൽ നിന്നേ സംസാരിച്ചിട്ടുള്ളൂ- അദ്ദേഹം ഹർജിയിൽ ചൂണ്ടിക്കാട്ടി. 2017 ഡിസംബറിൽ ഐ.എം.ജി. ഡയറക്ടറായിരിക്കുമ്പോഴാണ് ജേക്കബ് തോമസിനെ സസ്പെൻഡ് ചെയ്തത്. പിന്നീടു സസ്പെൻഷൻ കാലാവധി നീട്ടുകയായിരുന്നു.


എന്താണ് മഹ്ര് ? – Islam Padasala\nവിവാഹവേളയില് വരന് വധുവിന് നല്‍കുന്ന പാരിതോഷികം. സ്ത്രീക്കാണ് മഹ്‌റിന്റെ ഉടമാവകാശം. വിവാഹക്കരാറിലെ നിര്‍ബന്ധഘടങ്ങളിലൊന്നാണ് മഹ്ര്. വിവാഹം സാധുവാകണമെങ്കില് മഹ്ര് വേണം. ‘മഹ്‌റില്ലാത്ത വിവാഹം സാധുവാകുകയില്ല’ . മഹ്‌റിനുകുറഞ്ഞ പരിദിയോ കൂടിയ പരിധിയോ ഇല്ല. മഹ്‌റ് പണമായോ സ്വര്‍ണമായോ മറ്റുവസ്തുക്കളായോ വിദ്യയായോ നല്‍കാം. സേവനമായും നല്‍കാമെന്ന് അഭിപ്രായമുണ്ട്. മധുവിധു കഴിഞ്ഞാല് മഹ്‌റിന്റെ ഉടമാവകാശം പൂര്‍ണമായും ഭാര്യക്ക് ലഭിക്കുന്നു. എന്നാല് അതിനുമുമ്പുതന്നെ മൊഴിചൊല്ലുകയാണെങ്കില് മഹ്ര് തിരിച്ചുനല്‍കണം. മഹ്ര് ഒരു പ്രതീകമാണ്. പുരുഷന് സ്ത്രീയോട് കാണിക്കുന്ന ആദരവിന്റെ സൂചനയാണത്. വസ്തു രൂപത്തില് സ്ത്രീക്കുനല്‍കുന്ന നിയമപരമായ സുരക്ഷിതത്വമാണ്. മഹ്ര് രണ്ടുതരമുണ്ട്.\n1. മഹ്‌റുല് മുസമ്മാ (സുനിശ്ചിതമായ മഹ്ര്)- വിവാഹക്കരാറില് അസന്നിഗ്ധമായി വ്യക്തമാക്കിയത്.\n2. മഹ്‌റുല് മിസാല് – നടപ്പുമഹ്ര് (കണിശമായി നിശ്ചയിച്ചിട്ടില്ലാത്ത മഹ്ര്). വധുവിന്റെ കുലം, ധനം, ഗുണം എന്നിവ പരിഗണിച്ചശേഷം യോജിച്ച ഒരു തുക മഹ്‌റായി നല്‍കുന്നു. വിവാഹക്കരാറില് മഹ്ര് നിശ്ചയിക്കാത്ത എല്ലാ വിവാഹത്തിനും ‘മഹ്ര് മിസാല് ‘ ബാധകമാണ്. മഹ് ര് ആയി ലഭിച്ച സ്വത്ത് സ്ത്രീക്ക് യഥോചിതം കൈകാര്യംചെയ്യാം.


HomeWorld Newsഇന്ന് അന്താരാഷ്ട്ര കുടുംബ ദിനം\nമെയ് 15 അന്താരാഷ്ട്ര കുടുംബ ദിനം. കുടുംബങ്ങളും നഗരവത്കരണവും എന്നതാണ് 2022ലെ കുടുംബ ദിന പ്രമേയം. കുടുംബങ്ങൾക്കിടയിൽ മാതാപിതാക്കളും മക്കളുമായുള്ള ബന്ധത്തിന്റെ പ്രാധാന്യത്തെ ഉയർത്തിക്കാട്ടുന്നതിനാണ് അന്താരാഷ്ട്ര സമൂഹം മെയ് 15 കുടുംബ ദിനമായി ആഘോഷിക്കുന്നത്.\nകുടുംബ ബന്ധങ്ങളിൽ ഊഷ്മളത നിലനിർത്തേണ്ടത് എത്രത്തോളം പ്രധാനമാണെന്ന് അനുഭവങ്ങളിൽ നിന്ന് നാം ഓരോരുത്തരും നിത്യേന മനസിലാക്കുന്നുണ്ട്. ആരോഗ്യകരമായ ഒരു സമൂഹം കെട്ടിപ്പടുക്കുന്നതിൽ ആരോഗ്യകരമായ കുടുംബ ബന്ധങ്ങൾ വഹിക്കുന്ന പങ്ക് ഏറെ വലുതാണ്. 1995 മുതലാണ് എല്ലാ വർഷവും മെയ് 15 ന് അന്താരാഷ്ട്ര കുടുംബ ദിനമായി ആഘോഷിക്കുന്നത്. കുടുംബങ്ങളുടെ മെച്ചപ്പെട്ട ജീവിത നിലവാരത്തിനും സാമൂഹിക പുരോഗതിയ്ക്കും വേണ്ടി ഐക്യരാഷ്ട്രസഭയും ലോക സമാധാന ഫെഡറേഷനുമാണ് ഈ ദിനം വിഭാവനം ചെയ്തത്.\nKerala News Latest News Local News World News


ഇന്ത്യ- ചൈന സംഘർഷം; വീണ്ടും സമാധാന ശ്രമവുമായി റഷ്യ | PravasiExpress\nHome World World News ഇന്ത്യ- ചൈന സംഘർഷം; വീണ്ടും സമാധാന ശ്രമവുമായി റഷ്യ\nഇന്ത്യ- ചൈന സംഘർഷത്തിൽ വീണ്ടും സമാധാനശ്രമവുമായി ചൈന. രണ്ട് രാജ്യങ്ങളും തമ്മിൽ കൂടുതൽ ചർച്ചകളിലേക്ക് കടക്കണമെന്ന് റഷ്യ നിർദേശിച്ചു. ഏഴാം സൈനിക തല ചർച്ചകൾക്ക് തീരുമാനമായെങ്കിലും ഇരു രാജ്യങ്ങളുടെയും സംയുക്ത ഉന്നതാധികാര സമിതിയുടെ യോഗത്തിന് മറ്റ് വിഷയങ്ങളിൽ സമവായത്തിൽ എത്താൻ സാധിച്ചില്ല.\nമദ്ധ്യസ്ഥന്റെ രൂപത്തിലല്ലെങ്കിലും ചർച്ചകൾ കൂടുതൽ ഫലപ്രദമാക്കാൻ കഴിയുമെന്ന് റഷ്യ സഹായം ഇരു രാജ്യങ്ങൾക്കും വാഗ്ദാനം നൽകി. മേഖലയിലെ സമാധാനം ഉറപ്പാക്കാൻ രണ്ട് രാജ്യങ്ങളുടെയും ആശയ വിനിമയത്തിന് സാധിയ്ക്കുമെന്നും ഇതിലൂടെ ഉഭയ കക്ഷി ചർച്ചകൾ കൂടുതൽ സജീവമാക്കാൻ കഴിയുമെന്നാണ് റഷ്യയുടെ നിലപാട്.\nവിദേശമന്ത്രിമാരുടെ യോഗത്തിൽ പങ്കെടുക്കാൻ കൂടി ഇന്ത്യ തീരുമാനിച്ച പശ്ചാത്തലത്തിലാണ് റഷ്യയുടെ നയതന്ത്രം. ഇന്നലെ ഇരു രാജ്യങ്ങളുടെയും സംയുക്ത ഉന്നതാധികാര സമിതി യോഗം ചേർന്നെങ്കിലും സുപ്രധാന വിഷങ്ങളിൽ ഒന്നിലും തീരുമാനമായില്ല. ഏഴാം സൈനിക തല ചർച്ചയ്ക്ക് മാത്രമാണ് ധാരണയായത്. ലഡാക്ക് നിയമവിരുദ്ധ കേന്ദ്രഭരണ പ്രവിശ്യയാണെന്ന ചൈനീസ് നിലപാടിൽ ഇന്ത്യ ശക്തമായി പ്രതിഷേധം അറിയിച്ചു.\nPrevious articleപ്രീ പ്രൈമറി മുതല് എട്ടാം ക്ലാസുവരെയുള്ള വിദ്യാര്‍ത്ഥികള്‍ക്ക് വീണ്ടും സൗജന്യ ഭക്ഷ്യ കിറ്റുമായി സര്‍ക്കാര്\nNext articleഐ പി എൽ ഗാലറിയിൽ ഷാരൂഖ് ഖാൻ; വൈറലായി ചിത്രങ്ങൾ\nമലപ്പുറം: പെണ്‍കുട്ടികളുടെ വിവാഹപ്രായം ഉയര്‍ത്താനുള്ള നീക്കം ഉപേക്ഷിക്കണമെന്ന് സമസ്ത കേരള ജംഇയ്യത്തുല് ഉലമാ ഏകോപന സമിതിയുടെ നേതൃത്വത്തില് നടന്ന യോഗംകേന്ദ്ര സര്‍ക്കാരിനോട് ആവശ്യപ്പെട്ടു. കേന്ദ്ര വനിതാ-ശിശുക്ഷേമ...\nവിദേശികള്‍ക്ക് പുത്തന് പ്രതീക്ഷ പകര്‍ന്ന് സൗദിയുടെ പുതിയ വികസനപദ്ധതി; രാജ്യത്ത് സിനിമാ തിയേറ്റര്, സംഗീത...


സംസ്ഥാനത്തെ മൂന്നു ജില്ലകളില് നേരിയ ഭൂചലനം | Mild tremors in three districts - Malayalam Oneindia\nസംസ്ഥാനത്തെ മൂന്നു ജില്ലകളില് നേരിയ ഭൂചലനം\nതൃശ്ശൂര്: സംസ്ഥാനത്തെ മൂന്ന് ജില്ലകളില് ബുധനാഴ്ച രാത്രി നേരിയ ഭൂചലനം രേഖപ്പെടുത്തി. തൃശ്ശൂര്, പാലക്കാട്, മലപ്പുറം ജില്ലകളിലാണ് ചലനം അനുഭവപ്പെട്ടത്.\nരാത്രി 7.20ന് ഏതാനും സെക്കന്റുകള് നീണ്ടുനിന്ന ഭൂചലനം റിച്ചര് സ്കെയിലില് 3.2 രേഖപ്പെടുത്തിയതായി തിരുവനന്തപുരം കാലാവസ്ഥാ നിരീക്ഷണകേന്ദ്രം അറിയിച്ചു.\nതലപ്പിള്ളി താലൂക്കിലാണ് ചലനത്തിന്റെ പ്രഭവകേന്ദ്രമെന്ന് കരുതുന്നു. തൃശ്ശൂര് ജില്ലയിലെ ചാവക്കാട്, തലപ്പിള്ളി താലൂക്കുകളില് വ്യാപകമായും തൃശ്ശൂര് താലൂക്കില് ഭാഗികമായും ചലനം അനുഭവപ്പെട്ടു.\nമലപ്പുറം, പാലക്കാട് ജില്ലകളില് പൊന്നാനി, ഷൊര്‍ണ്ണൂര്, കുറ്റിപ്പുറം, തവനൂര്, പട്ടാമ്പി , ഓങ്ങല്ലൂര്, മുണ്ടക്കോട്ട് കുറിശ്ശി എന്നീ പ്രദേശങ്ങളിലും ചലനം അനുഭവപ്പെട്ടിട്ടുണ്ട്. സ്ഥിരം ഭൂചലന മേഖലയായ ദേശമംഗലം, തലശ്ശേരി ഭാഗങ്ങളിലും ഭൂചലനം ഉണ്ടായിട്ടുണ്ട്. നവംബര് 30നും ഈ മേഖലയില് നേരിയ ഭൂചലനമുണ്ടായതായി ഭൗമശാസ്ത്രപഠനകേന്ദ്രത്തിന്റെ മാപിനി രേഖപ്പെടുത്തിയിരുന്നു.\nചലനത്തെത്തുടര്‍ന്ന് പലയിടത്തും ജനങ്ങള് വീടുവിട്ടിറങ്ങി. മുന്‍കരുതല് എന്നനിലയ്ക്ക് ഉയരമുള്ള കെട്ടിടങ്ങളില് നിന്ന് ആളുകളെ ഒഴിപ്പിച്ചു. ഇടിമുഴക്കത്തിന്റെ ശബ്ദത്തോടെയാണ് ചലനമുണ്ടായത്. ആര്‍ക്കും അപായമുള്ളതായോ നാശനഷ്ടങ്ങള് സംഭവിച്ചതായോ റിപ്പോര്‍ട്ട് ചെയ്യപ്പെട്ടിട്ടില്ല.


bus accident in iraq25 പേര് മരിച്ചു\nരാജീവ് വധം: ദ്രാവിഡ കക്ഷി നേതാക്കള് ഹൈക്കോടതിയെ സമീപിക്കും\nSunday 28th August 2011 10:00am\nബാഗ്ദാദ്: ഇറാക്കിലെ കിര്‍കുക് നഗരത്തിലുണ്ടായ ബസ് അപകടത്തില് സത്രീകളുള്‍പ്പടെ 25 പേര് മരിച്ചു. ഏഴു പേര്‍ക്ക് പരിക്കേറ്റു. ബാഗ്ദാദില്‍നിന്ന് വടക്കന് കുര്‍ദീഷ് പ്രവിശ്യയായ ദോഹയിലേക്ക് പോവുകയായിരുന്ന ബസ് എതിരെ വന്ന കാറുമായി കൂട്ടിയിടിക്കുകയായിരുന്നു. കൂട്ടിയിടിയുടെ ആഘാതത്തില് തീപിടിച്ച ബസിനുള്ളിലുള്ള യാത്രക്കാര് വെന്തുമരിക്കുകയായിരുന്നു. ബസിന്റെ ഓട്ടോമാറ്റിക് വാതിലുകള് തുറക്കാതിരുന്നതും മരണസംഖ്യ ഉയരാന് കാരണമായത്.


കൃഷിജാഗരണ് കൊല്ലത്ത് കാര്‍ഷിക സെമിനാര് സംഘടിപ്പിച്ചു\nBy: KJ Staff Published on: 21 August, 2017 5:36 AM IST\nഇന്ത്യയില് ഏറ്റവും കൂടുതല് വായനക്കാരുള്ള കാര്‍ഷിക മാസികയായ കൃഷിജാഗരണ് മാസിക കൊല്ലത്ത് കാര്‍ഷിക സെമിനാര് സംഘടിപ്പിച്ചു. കൊല്ലം ജില്ലാ സഹകരണ ബാങ്ക് മിനി ഓഡിറ്റോറിയത്തില് നടന്ന സെമിനാര് കൊല്ലം എം.എല്.എ. എം. നൗഷാദ് ഉദ്ഘാടനം ചെയ്തു. കൊല്ലം റോട്ടറി ക്ലബ്ബ് പ്രസിഡണ്ട് മദനന് പിള്ള ചടങ്ങില് അധ്യക്ഷത വഹിച്ചു.\nകര്‍ഷകരുടെ വരുമാനം വര്‍ദ്ധിപ്പിക്കാനുള്ള കേന്ദ്രസര്‍ക്കാര് പദ്ധതിയുടെ ഭാഗമായാണ് ഇന്ത്യയിലുടനീളം കൃഷിജാഗരണ് സെമിനാര് സംഘടിപ്പിക്കന്നത്. ഇതിന്റെ ഭാഗമായി കൊല്ലത്ത് സംഘടിപ്പിച്ച സെമിനാറില് സംയോജിത ജൈവ കൃഷിയിലൂടെ വരുമാന വര്‍ദ്ധനവ് എന്ന വിഷയത്തില് കൊല്ലം കൃഷി ഓഫീസര് രാമചന്ദ്രന് ക്ലാസ്സെടുത്തു.\nചടങ്ങില് കൃഷിജാഗരണ് കൊല്ലം ജില്ലാ കോഡിനേറ്റര് ആശ സുള്‍ഫിക്കര് സ്വാഗതം പറഞ്ഞു. കൃഷിജാഗരണ് സൗത്ത് സ്റ്റേറ്റ്‌സ് ഹെഡ് വി.ആര്. അജിത് കുമാര്, കൃഷിജാഗരണ് എഡിറ്റര് സുരേഷ് മുതുകുളം, കൊല്ലം റോട്ടറി ക്ലബ്ബ് സെക്രട്ടറി ഷിബു റാവുത്തര് എന്നിവര് പങ്കെടുത്തു സംസാരിച്ചു. സെമിനാറില് പങ്കെടുക്കത്തവര്‍ക്ക് അഞ്ചിനം വിത്തുകളടങ്ങിയ കിറ്റും നല്‍കി.\nEnglish Summary: connect to farmers at kollam


'എന്റെ നാല് ജീവനാണ് പോയത്, സത്യമറിയണം'; അമ്മയും മക്കളും മരിച്ച സംഭവത്തില് ദുരൂഹത ആരോപിച്ച് കുടുംബം | Death| Suicide| Family| Mother| Children| Father\n'എന്റെ നാല് ജീവനാണ് പോയത്, സത്യമറിയണം'; അമ്മയും മക്കളും മരിച്ച സംഭവത്തില് ദുരൂഹത ആരോപിച്ച് കുടുംബം\nNov 9, 2020, 06:11 PM IST\n# പി.വി. ശാലിനി / മാതൃഭൂമി ന്യൂസ്\nരഹ്നയുടെ പിതാവ് സംസാരിക്കുന്നു. ഇന്‍സെറ്റില് മരിച്ച രഹ്ന, ആദിത്യന്, അനന്തു, അര്‍ജുന് | Screengrab: Mathrubhumi News\nകോഴിക്കോട്: നിലമ്പൂരിൽ അമ്മയും മൂന്ന് മക്കളും മരിച്ച സംഭവത്തിൽ സി.ബി.ഐ. അന്വേഷണം വേണമെന്ന് ബന്ധുക്കൾ. നിലമ്പൂർ പോത്തുകല്ല് കുട്ടംകുളത്ത് ബിനേഷിന്റെ ഭാര്യ രഹ്ന, മക്കളായ ആദിത്യൻ, അനന്തു, അർജുൻ എന്നിവരുടെ മരണത്തിലാണ് സംശയം പ്രകടിപ്പിച്ച് ബന്ധുക്കൾ രംഗത്തെത്തിയിരിക്കുന്നത്.\nമക്കളെ കെട്ടിത്തൂക്കി മകൾ ആത്മഹത്യ ചെയ്യുമെന്ന് വിശ്വസിക്കുന്നില്ലെന്ന് രഹ്നയുടെ പിതാവ് മാതൃഭൂമി ന്യൂസിനോട് പറഞ്ഞു. സംഭവത്തിൽ ദുരൂഹതയുണ്ടെന്നും ബിനേഷിനെ സംശയമുണ്ടെന്നും അദ്ദേഹം കൂട്ടിച്ചേർത്തു.\n'മകളെ ഒഴിവാക്കാൻ വേണ്ടി ബിനേഷ് എന്തൊക്കെയോ കളിച്ചിട്ടുണ്ട്. എനിക്ക് സത്യമറിയണം. അതിന് സി.ബി.ഐയുടെ അന്വേഷണം വേണം. എന്റെ നാല് ജീവനാണ് പോയത്. എനിക്ക് രണ്ട് പെൺമക്കളാണുള്ളത്. ഇനിയൊരു അച്ഛനും ഇങ്ങനെ സംഭവിക്കരുത്'- വിങ്ങിപ്പൊട്ടി രഹ്നയുടെ പിതാവ് വിശദീകരിച്ചു.\nകഴിഞ്ഞദിവസമാണ് കുട്ടംകുളത്തെ വീട്ടിൽ രഹ്നയെയും മൂന്ന് മക്കളെയും തൂങ്ങിമരിച്ച നിലയിൽ കണ്ടെത്തിയത്. മക്കളെ കെട്ടിത്തൂക്കിയ ശേഷം രഹ്ന ആത്മഹത്യ ചെയ്തതാണെന്നായിരുന്നു പോലീസിന്റെ പ്രാഥമിക കണ്ടെത്തൽ. വീട്ടിൽനിന്ന് ആത്മഹത്യാക്കുറിപ്പും കണ്ടെടുത്തിരുന്നു. എന്നാൽ സംഭവത്തിൽ ദുരൂഹതയുണ്ടെന്നും മക്കളെ കെട്ടിത്തൂക്കി രഹ്ന ആത്മഹത്യ ചെയ്യില്ലെന്നുമാണ് ബന്ധുക്കളുടെ ആരോപണം.\nകഴിഞ്ഞ മൂന്ന് വർഷമായി ദമ്പതിമാർക്കിടയിൽ പ്രശ്നങ്ങളുണ്ടെന്നും രഹ്നയെ ഒഴിവാക്കി മറ്റൊരു വിവാഹം കഴിക്കാൻ ബിനേഷ് ശ്രമിച്ചിരുന്നതായും ബന്ധുക്കൾ പറയുന്നു. മാത്രമല്ല, മരിച്ച മൂത്ത മകന് 45 കിലോയോളം ഭാരമുണ്ടായിരുന്നു. ഇവനെ കെട്ടിത്തൂക്കാൻ രഹ്നയ്ക്ക് കഴിയില്ലെന്നും ഇവർ ആരോപിക്കുന്നു. സംഭവത്തിൽ നീതി ലഭിക്കാൻ എല്ലാവരുടെയും പിന്തുണ വേണമെന്നും രഹ്നയുടെ ബന്ധുക്കൾ പറഞ്ഞു.\nContent Highlights:mother and children found dead at home in nilambur her family members allegations\nആളുകളെ കൊല്ലുന്നത് ആനന്ദം, പ്രശസ്തിക്ക് എളുപ്പവഴി; സൈക്കോ റാസിയുടെ മൊഴി കേട്ട് പോലീസ് ഞെട്ടി\nന്യൂഡല്‍ഹി: തുടര്‍ച്ചയായ മൂന്ന് ദിവസം മൂന്ന് കൊലപാതകം, ഇതുവരെ ആകെ 10 കൊലപാതകങ്ങള്. ..\nതിരുവനന്തപുരത്ത് സൈനികനെയും കുടുംബത്തെയും വീട്ടില് കയറി മര്‍ദിച്ചു; ഭയന്നോടിയപ്പോള് കാറിടിപ്പിച്ചു\nക്ലാസ്മുറിയില് താലിക്കെട്ട്,സിന്ദൂരവും തൊട്ടു; പ്രാങ്ക് ആണെന്ന് വിദ്യാര്‍ഥികള്, പുറത്താക്കി കോളേജ്\nകോയമ്പത്തൂര് വിമാനത്താവളത്തില് ആറ് കോടി രൂപയുടെ മയക്കുമരുന്ന് പിടികൂടി\nമിന്നിത്തിളങ്ങി വിവാഹവേദിയില്,തക്കംപാര്‍ത്തിരുന്ന് മോഷണം; കുട്ടികള് ഉള്‍പ്പെട്ട വന്‍സംഘം പിടിയില്


കാബൂള് വിമാനത്താവളത്തിന് പുറത്ത് ചാവേര് സ്‌ഫോടനം: മരണം 15 |\nകാബൂള് വിമാനത്താവളത്തിന് പുറത്ത് ചാവേര് സ്‌ഫോടനം: മരണം 15\nകാബൂള് : അഫ്ഗാനിസ്ഥാന് തലസ്ഥാനമായ കാബൂളിലെ അന്താരാഷ്ട്ര വിമാനത്താവളത്തിന് പുറത്ത് ചാവേര് സ്‌ഫോടനം. കുട്ടികള് ഉള്‍പ്പെടെ 15 പേര് മരിച്ചതായാണ് വിവരം. അമേരിക്കന് സൈനികര് ഉള്‍പ്പെടെ നിരവധി പേര്‍ക്ക് പരുക്കേറ്റിട്ടുണ്ട്. വിമാനത്താവളത്തിലെ അബ്ബേ ഗേറ്റിന് സമീപമാണ് ഇരട്ട സ്‌ഫോടനങ്ങളാണുണ്ടായത്. വീണ്ടും സ്‌ഫോഠനത്തിന് സാധ്യതയുണ്ടെന്നാണ് റിപ്പോര്‍ട്ട്.\nസ്ഥലത്ത് വെടിവെപ്പുണ്ടായതായും റിപ്പോര്‍ട്ടുണ്ട്. കൂടുതല് വിവരങ്ങള് ശേഖരിക്കുന്നതായി അമേരിക്കന് പ്രതിരോധ വക്താവ് അറിയിച്ചു. അമേരിക്കയുടേയും ബ്രിട്ടിന്റേയും സൈനികര് നിലയുറപ്പിച്ച സ്ഥലത്താണ് വൈകിട്ടോടെ സ്‌ഫോടനമുണ്ടായത്. ആക്രമണത്തിന് പിന്നില് ഐ എസ് തീവ്രവാദികളാണെന്നാണ് സൂചന.\nതാലിബാന് അഫ്ഗാനിസ്ഥാന് പിടിച്ചടക്കിയ ശേഷം കഴിഞ്ഞ 11 ദിവസമായി വിവിധ രാജ്യങ്ങള് തങ്ങളുടെ പൗരന്‍മാരെ പുറത്തെത്തിക്കാനുള്ള ശ്രമങ്ങള് നടക്കുകയാണ്. കാബൂള് വിമാനത്താവളത്തിന് പുറത്ത് രക്ഷതേടി നൂറ്കണക്കിന് പേരാണ് രക്ഷതേടി ഓരോ ദിവസവും എത്തുന്നത്. ഈ ഒരു സാഹചര്യത്തിലുണ്ടായ സ്‌ഫോടനം വലിയ ആശങ്കയാണ് സൃഷ്ടിക്കുന്നത്. അപകടം സംബന്ധിച്ച കൂടുതല് വിവരങ്ങള് വ്യക്തമായിട്ടില്ല.\nPrevious മുട്ടില് മരം മുറിക്കേസ്: നടപടിയെടുക്കാത്തത് വനം മാഫിയയുമായി മുഖ്യമന്ത്രിക്ക് ബന്ധമുള്ളതിനാലെന്ന് കെ.സുധാകരന്\nNext ഫ്‌ളാറ്റിലെ പീഡനം: അഞ്ച് പ്രതികള്‍ക്കെതിരെ പൊലീസ് കുറ്റപത്രം സമര്‍പ്പിച്ചു


ആദ്യത്തെ ഹജ് വിമാനം ഡിസംബര് 24ന് | First Haj flight on Dec 24 - Malayalam Oneindia\nആദ്യത്തെ ഹജ് വിമാനം ഡിസംബര് 24ന്\nകോഴിക്കോട്: കേരളത്തില് നിന്നുള്ള ഈ വര്‍ഷത്തെ ആദ്യത്തെ ഹജ് വിമാനം ഡിസംബര് 24ന് കരിപ്പൂര് വിമാനത്താവളത്തില് നിന്ന് പുറപ്പെടും.\n7658 പേരാണ് ഇത്തവണ ഹജ് കമ്മിറ്റിയുടെ മേല്‍നോട്ടത്തില് ഹജ് തീര്‍ഥാടനത്തിന് പോവുന്നത്. ഇതിന് പുറമെ 7000 ഓളം പേര് സ്വകാര്യഏജന്‍സികള് വഴി ഹജ് തീര്‍ഥാടനത്തിന് പോവുന്നുണ്ട്.\nഡിസംബര് 24ന് എയര് ഇന്ത്യയുടെ ആദ്യത്തെ ഹജ് വിമാനത്തില് 410 പേര് മെക്കയിലേക്ക് തിരിക്കും. രാവിലെ 11 മണിയ്ക്കായിരിക്കും വിമാനം പുറപ്പെടുന്നത്. കുമ്മിണിപറമ്പ് ഇഎംഇഎ കോളജിലാണ് ഹജ് ക്യാമ്പ് പ്രവര്‍ത്തിക്കുന്നത്. അവസാനത്തെ ഹജ് വിമാനം ജനവരി 11നാണ്.\nഹജ് കമ്മിറ്റിക്ക് കീഴിലായി ഹജിന് പോവുന്നതിന് 4091 പുരുഷന്മാരെയും 3567 സ്ത്രീകളെയും തിരഞ്ഞെടുത്തിട്ടുണ്ട്. 124 പേര് ലക്ഷദ്വീപില് നിന്നും പോവും. തീര്‍ഥാടകരെ സഹായിക്കുന്നതിനായി 225 വളണ്ടിയര്‍മാരെയും നിയോഗിച്ചിട്ടുണ്ട്.\nഹജ് തീര്‍ഥാടകരെ പരിരക്ഷിക്കുന്നതിനായി വിവിധ സമിതികള്‍ക്ക് രൂപം നല്‍കിയിട്ടുണ്ടെന്ന് സംസ്ഥാന ഹജ് കമ്മിറ്റി ചെയര്‍മാന് കെ. ആലിക്കുട്ടി മുസലിയാര് പറഞ്ഞു.\nmalayalam news haji alexa


ഓക്‌സിജന് ക്ഷാമം മൂലം തമിഴ്‌നാട്ടില് ഒരാള് പോലും മരിച്ചിട്ടില്ലെന്ന് ആരോഗ്യ സെക്രട്ടറി ജെ രാധാകൃഷ്ണന്\nMon Aug 02 2021 11:44:35 GMT+0530 (India Standard Time)\nBRJ21 July 2021 4:43 AM GMT\nചെന്നൈ: സംസ്ഥാനത്തെ സര്‍ക്കാര്, സ്വകാര്യ ആശുപത്രികളില് ഓക്‌സിജന് ലഭ്യത തമിഴ്‌നാട് സര്‍ക്കാര് ഉറപ്പ് വരുത്തിയിട്ടുണ്ടെന്നും കൊവിഡ് രണ്ടാം തരംഗസമയത്ത് സംസ്ഥാനത്ത് ഓക്‌സിജന് ഇല്ലാതെ ഒരാള് പോലും മരിച്ചിട്ടില്ലെന്നും തമിഴ്‌നാട് ആരോഗ്യ സെക്രട്ടറി ജെ രാധാകൃഷ്ണന് പറഞ്ഞു. സംസ്ഥാനത്തെ ഓക്‌സിജന് വിതരണം നിരീക്ഷിക്കാന് മാത്രമായി ഒരു ടീമിനെ ചുമതലപ്പെടുത്തിയിട്ടുണ്ട്.\n''ഓക്‌സിജന് ലഭ്യതയില്ലാത്തതുമൂലം ഒരു രോഗിപോലും തമിഴ്‌നാട്ടില് മരിച്ചിട്ടില്ല. സര്‍ക്കാര്, സ്വകാര്യ ആശുപത്രികളില് ഓക്‌സിജന് ലഭ്യത സര്‍ക്കാര് ഉറപ്പുവരുത്തിയിട്ടുണ്ട്. ഓക്‌സിജന് വിതരണത്തിന് നേതൃത്വം നല്‍കാന് മാത്രം ഒരു ടീമിനെ ചുമതലപ്പെടുത്തിയിട്ടുണ്ട്''- സെക്രട്ടറി പറഞ്ഞു. തമിഴ്‌നാട്ടില് ഇതുവരെ സിക്ക വൈറസ് കേസുകള് റിപോര്‍ട്ട് ചെയ്തിട്ടില്ലെന്നും അദ്ദേഹം പറഞ്ഞു.\nഓക്‌സിജന് ഇല്ലാത്തതുകൊണ്ട് രാജ്യത്തെ ഒരു സംസ്ഥാനത്തുനിന്നും മരണങ്ങള് റിപോര്‍ട്ട് ചെയ്തിട്ടില്ലെന്ന് കഴിഞ്ഞ ദിവസം കേന്ദ്ര ആരോഗ്യ സഹമന്ത്രി ഡോ. ഭാരതി പര്‍വിന് പവാര് രാജ്യസഭയെ അറിയിച്ചിരുന്നു. കെ സി വേണുഗോപാലിന്റെ ചോദ്യത്തിനുള്ള മറുപടിയിലാണ് ഡോ. പവാര് ഇക്കാര്യമറിയിച്ചത്.


മോഡി-ട്രംപ് കൂടിക്കാഴ്ചയിൽ മതസ്വാതന്ത്ര്യത്തെക്കുറിച്ച് ചർച്ചചെയ്യുമെന്ന് വൈറ്റ്ഹൗസ് - Janayugom Online\nപ്രധാനമന്ത്രി നരേന്ദ്രമോഡിയും അമേരിക്കൻ പ്രസിഡന്റ് ഡൊണാൾഡ് ട്രംപും തമ്മിലുള്ള കൂടിക്കാഴ്ചയിൽ മതസ്വാതന്ത്ര്യം ചർച്ചാവിഷയമാകുമെന്ന് വൈറ്റ്ഹൗസ്. ഇന്ത്യയുടെ ജനാധിപത്യ പാരമ്പര്യത്തെയും സ്ഥാപനങ്ങളെയും ബഹുമാനിക്കുന്നതായും വെള്ളിയാഴ്ച വൈറ്റ്ഹൗസ് പുറത്തിറക്കിയ പ്രസ്താവനയിൽ പറയുന്നു.\nജനാധിപത്യം, മതസ്വാതന്ത്ര്യം തുടങ്ങിയ വിഷയങ്ങൾ മോഡിയുമായുള്ള ചർച്ചയിൽ ട്രംപ് ഉയർത്തും. മതസ്വാതന്ത്ര്യം അമേരിക്കൻ ഭരണകൂടത്തെ സംബന്ധിച്ച് വളരെ പ്രാധാന്യമർഹിക്കുന്ന ഒന്നാണ്. അതുകൊണ്ടുതന്നെ ഈ വിഷയം ചർച്ചയിൽ ഉയർത്തിക്കാട്ടുമെന്നും വൈറ്റഹൗസ് പ്രതിനിധി പറഞ്ഞു.\nരാജ്യത്തിന്റെ സാർവത്രിക മൂല്യങ്ങൾ ഉയർത്തിപിടിക്കാൻ അമേരിക്ക  എപ്പോഴും ബാധ്യസ്ഥരാണ്. ഇന്ത്യയേയും ഈ നയങ്ങൾ പിന്തുടരാൻ പ്രേരിപ്പിക്കും. പൗരത്വ ഭേദഗതി നിയമത്തിലും ദേശീയ പൗരത്വ രജിസ്റ്ററിലും അമേരിക്കയ്ക്ക് ആശങ്കയുണ്ടെന്നും ഇതുസംബന്ധിച്ച ചോദ്യത്തിന് വൈറ്റ്ഹൗസ് പ്രതിനിധി മറുപടി നൽകി.\nENGLISH SUMMARY: Secularism will discuss in the Modi Trump meeting says White House\nwhite house modi trump visit\nവ്യജമെന്ന പേരിൽ അർഹരായവരുടെ റേഷൻകാർഡുകൾ റദ്ദാക്കി ബിജെപി\nഫൊക്കാനയുടെ തിരഞ്ഞെടുപ്പിന് സുപ്രീം കോടതിയുടെ സ്റ്റേ


ഇന്ത്യ vs ഇംഗ്ലണ്ട് ; ഓപ്പണര്‍മാര് ഇവര്. ഉറപ്പ് നല്‍കി വീരാട് കോഹ്ലി\nഇംഗ്ലണ്ടിനെതിരായുള്ള ടി20 പരമ്പരയുടെ ആദ്യ മത്സരത്തിനുള്ള ഇന്ത്യന് ഓപ്പണര്‍മാര് ആര് എന്നതിനുള്ള ഉത്തരം വീരാട് കോഹ്ലി നല്‍കി. ടി20 ലോകകപ്പ് മുന്നില് കണ്ട് ശക്തമായ ടീമിനെ ഒരുക്കാനുള്ള റിഹേഴ്സലാണ് ഈ പരമ്പര. ഈ വര്‍ഷം ഒക്ടോബര് – നവംമ്പര് മാസങ്ങളില് ഇന്ത്യയില് വച്ചാണ് ടി20 ലോകകപ്പ് നടക്കുക.\nഈയിടെയായി ടി20 ഫോര്‍മാറ്റില് രോഹിത് ശര്‍മ്മ – കെല് രാഹുല് കൂട്ടുകെട്ടാണ് ഓപ്പണിംഗില് ഇറങ്ങുന്നത്. ശിഖാര് ധവാന്‍റെ സ്ലോ ബാറ്റിംഗാണ് ധവാനെ പരിഗണിക്കാത്തതിലെ പ്രധാന കാരണം. ടീം ഇന്ത്യക്ക് മികച്ച തുടക്കം നല്‍കുന്നതില് ധവാന് പരാജയപ്പെട്ടിരുന്നു. അതേ സമയം കെല് രാഹുലാകട്ടെ ഏറ്റവും മികച്ച ടി20 ഓപ്പണര് എന്ന നിലയിലേക്ക് വളര്‍ന്നു.\n2019 ജൂലൈക്ക് ശേഷം 18 ഇന്നിംഗ്സില് നിന്നും രാഹുല് 663 റണ്‍സ് നേടിയപ്പോള്, 13 ഇന്നിംഗ്സില് നിന്നും 359 റണ്‍സാണ് ധവാന്‍റെ സമ്പാദ്യം. റണ്‍സിനേക്കാള് ഉപരി സ്ട്രൈക്ക് റേറ്റ് തമ്മില് വലിയ അന്തരമാണ് ഇവര് തമ്മിലുള്ളത്. 120 സ്ട്രൈക്ക് റേറ്റില് ധവാന് റണ്‍സ് കണ്ടെത്തുമ്പോള്, 140 സ്ട്രൈക്ക് റേറ്റിലാണ് രാഹുലിന്‍റെ പ്രകടനം.\nഇന്ത്യന് ഓപ്പണര്‍മാര് ആരൊക്കെ ?\nഅഹമദ്ദാബാദില് നടക്കുന്ന ആദ്യ ടി20ക്ക് മുന്നോടിയായി ഇന്ത്യന് ഓപ്പണര്‍മാര് ആരൊക്കെ എന്ന് പറയുകയാണ് ഇന്ത്യന് ക്യാപ്റ്റന് വീരാട് കോഹ്ലി. രോഹിത് ശര്‍മ്മയോടൊപ്പം കെല് രാഹുല് ഓപ്പണ് ചെയ്യാന് എത്തും എന്നാണ് വീരാട് കോഹ്ലി പറയുന്നത്. ഫസ്റ്റ് ചോയിസ് ഓപ്പണര്‍മാര്‍ക്ക് പരിക്ക് സംഭവിച്ചാല് മാത്രമാണ് ധവാന് അവസരം ലഭിക്കുകയുള്ളു.\nപരമ്പരയിലെ അഞ്ചു മത്സരങ്ങളും നരേന്ദ്ര മോദി സ്റ്റേഡിയത്തിലാണ് നടക്കുക. ടെസ്റ്റ് പരമ്പര 3-1 ന് ജയിച്ചതിന്‍റെ ആത്മവിശ്വാസത്തിലാണ് ഇന്ത്യ ഇറങ്ങുക. എല്ലാ മത്സരങ്ങളും ഇന്ത്യന് സമയം രാത്രി7മണിക്കാണ് ആരംഭിക്കുന്നത്.\nPrevious articleഅയാള് 3-4 മാസം എന്തു ചെയ്യുകയായിരുന്നു ? വരുണ് ചക്രവര്‍ത്തിയെ വിമര്‍ശിച്ചു മുന് താരം\nNext articleഇത് ഔട്ടാണോ ? ക്രിക്കറ്റ് ലോകം രണ്ട് തട്ടില്


Social Media campaign seeking justice for Valayar Girls | 'മുഖ്യമന്ത്രീ, പെണ്‍കുട്ടികള്‍ക്കും ജീവിക്കണം', വാളയാർ പെൺകുട്ടികൾക്ക് നീതി തേടി ക്യാംപെയ്ൻ! - Malayalam Oneindia\nധർമ്മടത്ത് മത്സരിക്കുന്നത് ധർമ്മത്തിനുവേണ്ടി; നീതിയെവിടെയെന്ന് മുഖ്യമന്ത്രിയോട് ചോദിക്കണമെന്നും 'വാളയാർ അമ്മ'\n2 hrs ago Today Horoscope in Malayalam (18th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\nwalayar rape suicide campaign pinarayi vijayan chief minister palakkad girl minor girl death court പീഡനം മരണം ആത്മഹത്യ പ്രതിഷേധം മുഖ്യമന്ത്രി സോഷ്യൽ മീഡിയ പെൺകുട്ടി പാലക്കാട്\nPublished: October 27 2019, 16:09 [IST]\nWalayar case: No faith in appeal by police, says mother of victims | Oneindia Malayalam\nപാലക്കാട്: വാളയാര് പീഡനക്കേസിലെ പ്രതികളെ കോടതി വെറുതെ വിട്ട സംഭവത്തിന്റെ പശ്ചാത്തലത്തില് സര്‍ക്കാരിനെതിരെ പ്രതിഷേധം ശക്തമാകുന്നു. പ്രതികള്‍ക്കെതിരെ തെളിവുകള് ഹാജരാക്കാന് പ്രോസിക്യൂഷന് സാധിച്ചില്ല എന്ന് ചൂണ്ടിക്കാട്ടിയാണ് പാലക്കാട് പോക്‌സോ കോടതി കഴിഞ്ഞ ദിവസം മൂന്ന് പേരെ വെറുതെ വിട്ടത്. പ്രോസിക്യൂഷന്റെ വീഴ്ചയുടെ പേരിലാണ് സര്‍ക്കാര് വലിയ വിമര്‍ശനത്തിന് വിധേയമാകുന്നത്. ആഭ്യന്തര മന്ത്രി കൂടിയായ മുഖ്യമന്ത്രി പിണറായി വിജയന് എതിരെയും പ്രതിഷേധം ഉയരുന്നുണ്ട്. പ്രതിപക്ഷ നേതാക്കൾ അടക്കം സർക്കാരിന് എതിരെ രംഗത്ത് വന്നു കഴിഞ്ഞു.\nസോഷ്യല് മീഡിയയില് വാളയാര് പെണ്‍കുട്ടികള്‍ക്ക് നീതി തേടി ക്യാംപെയ്ന് ശക്തമാകുന്നു. നിരവധി പെണ്‍കുട്ടികളാണ് പ്ലക്കാര്‍ഡുകളുമായി ചിത്രങ്ങള് പോസ്റ്റ് ചെയ്തിരിക്കുന്നത്. 'പ്രിയപ്പെട്ട മുഖ്യമന്ത്രിക്ക്, ഞങ്ങള് പെണ്‍കുട്ടികള്‍ക്ക് ഈ നാട്ടില് ജീവിക്കണം, ഞങ്ങള്‍ക്ക് നീതി വേണം' എന്നെഴുതിയ പ്ലക്കാര്‍ഡുകള് ഉയര്‍ത്തിയാണ് പ്രതിഷേധം.\n2017ലാണ് പാലക്കാട് ജില്ലയിലെ വാളയാറില് രണ്ട് പെണ്‍കുട്ടികള് ലൈംഗികമായി പീഡിപ്പിക്കപ്പെട്ടതിനെ തുടര്‍ന്ന് ആത്മഹത്യ ചെയ്തത്. പെണ്‍കുട്ടികളുടെ ബന്ധുക്കള് അടക്കമുളളവരെയാണ് കേസില് പ്രതി ചേര്‍ത്തിരുന്നത്. എന്നാല് കേസിന്റെ അന്വേഷണത്തിന്റെ ആദ്യഘട്ടം മുതല് പ്രതികളെ രക്ഷിക്കാന് ശ്രമം നടക്കുന്നതായി ആരോപണം ഉയര്‍ന്നിരുന്നു.\nഭരണകക്ഷിയുമായി ബന്ധമുളളവരാണ് പ്രതികളെന്നും അതുകൊണ്ടാണ് കേസില് നിന്ന് രക്ഷപ്പെട്ടത് എന്നുമാണ് പെണ്‍കുട്ടികളുടെ കുടുംബം ആരോപിക്കുന്നത്. പോലീസ് അന്വേഷിച്ചാല് ഈ കേസ് തെളിയില്ലെന്നും പെണ്‍കുട്ടികളുടെ അമ്മ പ്രതികരിച്ചു. അതിനിടെ പ്രതികളെ വെറുതെ വിട്ട കോടതി വിധിക്കെതിരെ അപ്പീല് പോകാനാണ് പോലീസിന്റെ തീരുമാനം. വിധിപ്പകര്‍പ്പ് കിട്ടിയ ശേഷം അത് പരിശോധിച്ച് അപ്പീല് നല്‍കുമെന്ന് തൃശൂര് റേഞ്ച് ഐജി വ്യക്തമാക്കി.\nSocial Media campaign seeking justice for Valayar Girls\nStory first published: Sunday, October 27, 2019, 16:09 [IST]


റീമക്ക് ഫിലിം ചേംബറിന്റെ വിലക്ക്;ഗര്‍ഭിണികളുടെ ഷൂട്ടിംഗ് മുടങ്ങി\n1 Hours 44 Minutes 27 Seconds Ago\nഫിലിം ചേംബര് വിലക്കിനെ തുടര്‍ന്ന് റിമാകല്ലിങ്കല് നായികയായ സിനിമയുടെ ചിത്രീകരണം മുടങ്ങി. അനീഷ് അന്‍വര് സംവിധാനം ചെയ്ത സക്കറിയുടെ ഗര്‍ഭിണികള് എന്ന സിനിമയുടെ ചിത്രീകരണമാണ് നിര്‍ത്തിവച്ചത്.\nറിമാ കല്ലിങ്കലിനെതിരെ ഫിലിം ചേംബര് നിസഹകരണം നിലനില്‍ക്കുന്നതിനാല് സക്കറിയുടെ ഗര്‍ഭിണികള് ചിത്രീകരണത്തിന് അനുമതി നല്‍കാനാകില്ലെന്ന് പ്രൊഡ്യൂസേഴ്‌സ് അസോസിയേഷന് അറിയിക്കുകയായിരുന്നു.\nഇതേ തുടര്‍ന്നാണ് ഇന്ന് തുടങ്ങാനിരുന്ന സിനിമയുടെ ചിത്രീകരണം മുടങ്ങിയത്. വിലക്കിനെ തുടര്‍ന്ന് ഷൂട്ടിംഗ് യൂണിറ്റുകളും പിന്‍മാറി.\nഅനുമതിയില്ലാതെ ടെലിവിഷന് ഷോ അവതാരകരായതിന് ജനുവരി 23നാണ് റിമാ കല്ലിങ്കല് ഉള്‍പ്പെടെ ആറ് താരങ്ങളെ ചേംബര് വിലക്കിയത്. ഷോയില് നിന്ന് പിന്‍മാറണമെന്നാവശ്യപ്പെട്ട് കത്തയച്ചെങ്കിലും റിമ ആദ്യഘട്ടത്തില് പ്രതികരിച്ചിരുന്നില്ല. ഇതേ തുടര്‍ന്ന് റിമയെ ഒരു സിനിമയുമായി സഹകരിപ്പിക്കേണ്ടെന്ന് ചേംബര് തീരുമാനിക്കുകയായിരുന്നു. ഫിലിം ചേംബറിന് റിമ ക്ഷമാപണം നടത്തി കത്തയച്ചിട്ടുണ്ട്. ഈ മാസം ഇരുപത്തിയഞ്ചിന് നടക്കുന്ന ചേംബര് യോഗത്തിലാണ് കത്ത് ചര്‍ച്ച ചെയ്യുന്നത്. ഷൂട്ടിംഗ് അനിശ്ചിതത്വത്തിലായ സാഹചര്യത്തില് ചര്‍ച്ചയിലൂടെ പ്രശ്‌നപരിഹാരത്തിന് ശ്രമം തുടരുകയാണ്.


K sudhakaran called kerala chief minister pinarayi vijayan chowkidar chor hai-പിണറായി വിജയനെ 'ചൗക്കിദാർ ചോർ ഹെ'യെന്നു വിളിച്ച് കെ.സുധാകരൻ\nK Sudhakaran Called Pinarayi Vijyan Chowkidar Chor Hai\nപിണറായി വിജയനെ 'ചൗക്കിദാർ ചോർ ഹെ'യെന്നു വിളിച്ച് കെ.സുധാകരൻ\nമുഖ്യമന്ത്രി പദവിയിൽനിന്നും പിണറായി വിജയൻ താണുപോയെന്ന് സുധാകരൻ\nകണ്ണൂർ: കണ്ണൂരിൽ വ്യാപകമായി കളളവോട്ടു നടന്നുവെന്ന ആരോപണവുമായി കെ.സുധാകരൻ. തളിപ്പറമ്പ്, ധർമ്മടം, മട്ടന്നൂർ എന്നിവിടങ്ങളിൽ കളളവോട്ട് നടന്നു. കൃത്യമായ കണക്ക് പുറത്തുവിടുമെന്നും വീഡിയോ തെളിവുവച്ച് നിയമ നടപടി സ്വീകരിക്കുമെന്നും സുധാകരൻ പറഞ്ഞു.\nമുഖ്യമന്ത്രി പിണറായി വിജയന്റെ സ്വന്തം നിയോജക മണ്ഡലത്തിലെ സ്വന്തം ബൂത്തിൽ കളളവോട്ട് നടന്നു. രാഹുൽ ഗാന്ധി പ്രധാനമന്ത്രി നരേന്ദ്ര മോദിയെക്കുറിച്ച് ചൗക്കിദാർ ചോർ ഹെ (രാജ്യത്തിന്റെ കാവൽക്കാരൻ കളളനാണ്) എന്നു പറഞ്ഞുവെങ്കിൽ ഇവിടുത്തെ ചൗക്കിദാറും ചോർ ഹെ എന്നു പറയേണ്ട അവസ്ഥയിലാണ്. ജനാധിപത്യത്തെ സംരക്ഷിക്കാൻ മുഖ്യമന്ത്രിക്ക് കഴിഞ്ഞില്ല. മുഖ്യമന്ത്രി പദവിയിൽനിന്നും പിണറായി വിജയൻ താണുപോയെന്ന് സുധാകരൻ പറഞ്ഞു.\nRead: സംസ്ഥാനത്ത് റെക്കോര്‍ഡ് പോളിങ്; പ്രതീക്ഷയോടെ മുന്നണികള്\nതിരഞ്ഞെടുപ്പിനിടെ കണ്ണൂരിൽ വ്യാപകമായ അക്രമങ്ങളുണ്ടായെന്നും സുധാകരൻ പറഞ്ഞു. തിരഞ്ഞെടുപ്പിന്റെ ഫലത്തെക്കുറിച്ച് യുഡിഎഫിന് ഭയമില്ലെന്നും പൂർണ ആത്മവിശ്വാസത്തിലാണെന്നും സുധാകരൻ വ്യക്തമാക്കി.\nലോക്സഭാ തിരഞ്ഞെടുപ്പ് 2019 ന്റെ മൂന്നാം ഘട്ട വോട്ടെടുപ്പില് കേരളത്തിലെ 20 ലോക്സഭാ മണ്ഡലങ്ങളാണ് ഇന്നലെ വിധിയെഴുതിയത്. മൂന്ന് ദശാബ്ദത്തിനിടയിലെ റെക്കോര്‍ഡ് പോളിങ്ങിനാണ് ഇത്തവണ സംസ്ഥാനം സാക്ഷ്യം വഹിച്ചത്. കഴിഞ്ഞ തിരഞ്ഞെടുപ്പില് 74.04 ശതമാനമായിരുന്നു പോളിങ് എങ്കില് ഇത്തവണ 77.68 ശതമാനം പേര് വോട്ട് രേഖപ്പെടുത്തി. രാവിലെ ഏഴ് മണി മുതല് ആരംഭിച്ച പോളിങ് രാത്രി ഏറെ വൈകിയും നീണ്ടു നിന്നു. രാഹുൽ ഗാന്ധി മത്സരിച്ച വയനാട് മണ്ഡലത്തില് 80.31 ശതമാനമാണ് പോളിങ്. വയനാടിന്റെ ചരിത്രത്തിലെ റെക്കോര്‍ഡ് പോളിങ് ആണിത്.\nTags: K Sudhakaran, Lok Sabha Election 2019, Pinarayi Vijayan


ഫിലിം ക്രിട്ടിക്സ് അവാര്‍ഡ് പ്രഖ്യാപിച്ചു; പൃഥ്വിരാജ്–ബിജു മേനോൻ മികച്ച നടന്മാർ; സുരഭി ലക്ഷ്മിയും സംയുക്ത മേനോനും മികച്ച നടിമാർ – Veekshanam\nഫിലിം ക്രിട്ടിക്സ് അവാര്‍ഡ് പ്രഖ്യാപിച്ചു; പൃഥ്വിരാജ്–ബിജു മേനോൻ മികച്ച നടന്മാർ; സുരഭി ലക്ഷ്മിയും സംയുക്ത മേനോനും മികച്ച നടിമാർ\nതിരുവനന്തപുരം : 2020-ലെ കേരള ഫിലിം ക്രിട്ടിക്സ് അവാർഡ് പ്രഖ്യാപിച്ചു. ഡിജോ അഗസ്റ്റിൻ, ജോമോൻ ജേക്കബ്, വിഷ്ണു രാജൻ, സജിൻ രാജ് എന്നിവർ ചേർന്നു നിർമ്മിച്ച് ജിയോ ബേബി സംവിധാനം ചെയ്ത ദ് ഗ്രെയ്റ്റ് ഇന്ത്യന് കിച്ചന് 2020 ലെ മികച്ച സിനിമയ്ക്കുള്ള 45-മത് കേരള ഫിലിം ക്രിട്ടിക്‌സ് അവാര്‍ഡ് നേടി. മികച്ച ചിത്രത്തിന്റെ സംവിധായകനുള്ള ബഹുമതി ജിയോ ബേബിക്കു (ചിത്രം: ദ് ഗ്രെയ്റ്റ് ഇന്ത്യന് കിച്ചന്) ലഭിക്കും. സിദ്ധാര്‍ത്ഥ ശിവയാണ് മികച്ച സംവിധായകന് (ചിത്രം:എന്നിവര്). അയ്യപ്പനും കോശിയും എന്ന ചിത്രത്തിലൂടെ പൃഥ്വിരാജും ബിജുമേനോനും മികച്ച നടനുള്ള അവാര്‍ഡ് പങ്കിട്ടു. ജ്വാലാമുഖി എന്ന ചിത്രത്തിലെ അഭിനയത്തിന് സുരഭി ലക്ഷ്മിയും ആണും പെണ്ണും, വെള്ളം, വൂള്‍ഫ് എന്നീ ചിത്രങ്ങളിലെ പ്രകടനത്തിന് സംയുക്ത മേനോനും മികച്ച നടിക്കുള്ള അവാര്‍ഡ് നേടി.\nസമഗ്രസംഭാവനകളെ മാനിച്ച് നല്‍കുന്ന ചലച്ചിത്രരത്‌നം പുരസ്‌കാരം മുതിര്‍ന്ന സംവിധായകന് കെ. ജി. ജോര്‍ജ്ജിന് നല്‍കും. സിനിമാരംഗത്ത് വൈവിദ്ധ്യമാര്‍ന്ന സിനിമകളിലൂടെ 40 വര്‍ഷം തികയ്ക്കുന്ന സംവിധായകന് കെ.ഹരികുമാറിന് ക്രിട്ടിക്സ് റൂബി ജൂബിലി അവാര്‍ഡ് സമ്മാനിക്കും.\nമികച്ച സഹനടന് : സുധീഷ് (ചിത്രം: എന്നിവര്)\nകോഴിക്കോട്ടേക്ക് വിമാന സർവീസ് ആരംഭിക്കണം- കെ.ഡി.എൻ.എ


Story of Gold Smuggler Nizar Aliyar | പെരുമ്പാവൂരുകാർക്ക് നിസാർ അലിയാർ സൗമ്യനും ദാനശീലനുമായ നിസാർക്ക; ഷാർജയിൽ പ്രവാസി മലയാളികൾക്ക് സഹായവും ജോലിയും നൽകുന്ന കാരുണ്യവാൻ; ഡിആർഐയ്ക്ക് സ്വർണക്കടത്ത് ലോകം അടക്കിവാഴുന്ന 'ഡോൺ അലിയാർ'; പിത്തള സ്‌ക്രാപ്പെന്ന് പറഞ്ഞ് കണ്ടെയ്‌നറുകളിൽ സ്വർണം ഒളിപ്പിച്ചു തുറമുഖങ്ങൾ വഴി കടത്തുന്ന മലയാളി ഡോണിന്റെ ബന്ധങ്ങളിൽ ഞെട്ടി നാട്ടുകാരും; കേസ് വാദിക്കാൻ എത്തിയത് അഭിഭാഷകൻ മുകുൾ റോത്തഗി; രാജ്യംകണ്ട ഏറ്റവും വലിയ സ്വർണക്കടത്തുകാരൻ നിസാർ അലിയാർ ശരിക്കുമൊരു 'ഉസ്താദ്' - MarunadanMalayalee.com\nപെരുമ്പാവൂരുകാർക്ക് നിസാർ അലിയാർ സൗമ്യനും ദാനശീലനുമായ നിസാർക്ക; ഷാർജയിൽ പ്രവാസി മലയാളികൾക്ക് സഹായവും ജോലിയും നൽകുന്ന കാരുണ്യവാൻ; ഡിആർഐയ്ക്ക് സ്വർണക്കടത്ത് ലോകം അടക്കിവാഴുന്ന 'ഡോൺ അലിയാർ'; പിത്തള സ്‌ക്രാപ്പെന്ന് പറഞ്ഞ് കണ്ടെയ്‌നറുകളിൽ സ്വർണം ഒളിപ്പിച്ചു തുറമുഖങ്ങൾ വഴി കടത്തുന്ന മലയാളി ഡോണിന്റെ ബന്ധങ്ങളിൽ ഞെട്ടി നാട്ടുകാരും; കേസ് വാദിക്കാൻ എത്തിയത് അഭിഭാഷകൻ മുകുൾ റോത്തഗി; രാജ്യംകണ്ട ഏറ്റവും വലിയ സ്വർണക്കടത്തുകാരൻ നിസാർ അലിയാർ ശരിക്കുമൊരു 'ഉസ്താദ്'\nNovember 24, 2019 | 08:27 PM IST | Permalink\nകൊച്ചി: സിനിമാക്കഥകളെ വെല്ലുന്നതാണ് ചില ജീവിതങ്ങൾ. നാട്ടിൻപുറത്ത് സാത്വിക മുഖംമൂടി അണിഞ്ഞു നടക്കുന്നവർ രാജ്യം തേടുന്ന ഏറ്റവും വലിയ ക്രിമിനൽ ആകുന്ന കാഴ്‌ച്ചകൾ മലയാളികൾക്ക് പരിചയം സിനിമാക്കഥകളിലൂടെയാണ്. മോഹൻലാൽ നായകനായ 'ഉസ്താദ്' എന്ന സിനിമയുടെ പ്രമേയം നാട്ടിൽ പ്രമാണിയും മുംബൈ അധോലോകത്തിന്റെ പേടിസ്വപ്‌നവുമായ വ്യക്തിയുടെ കഥയായിരുന്നു. ഇരട്ട മുഖത്തിൽ ജീവിക്കുന്ന വ്യക്തി. നാട്ടിൽ നല്ലനവും പരോപകാരിയുമായി വ്യക്തി. എന്നാൽ നാട് വിട്ടാൽ പിന്നെ അധോലോക നായകനും. ഈ മോഹൻലാൽ കഥാപാത്രത്തോട് ഏറെ ചേർന്നു നിൽക്കുന്ന വ്യക്തിയാണ് രാജ്യം കണ്ട ഏറ്റവും വലിയ സ്വർണ്ണക്കടത്തുകാരനായ നിസാർ അലിയാർ എന്ന പെരുമ്പാവൂരുകാരൻ മലയാളി. നാട്ടിലെ നന്മമരം ഇന്ത്യൻ അന്വേഷണ ഏജൻസികളുടെ പേടിസ്വപ്‌നമാകുന്ന കഥയാണ് നിസാർ അലിയാരുടേത്. ഡിആർഐ പുറത്തുവിട്ട വിവരങ്ങളിൽ അലിയാർ ശരിക്കും ഇന്ത്യയിലെ ഏറ്റവും വലിയ സ്വർണ്ണക്കടത്തുകാരനാണ്. കണ്ടെയ്‌നറുകൾ വഴി സ്വർണം കടത്തുന്ന ഇയാളെ കുറിച്ച് വിശദമായി അന്വേഷണമാണ് ഡിആർഐ നടത്തുന്നത്.\nആക്രി സാധനങ്ങളെന്ന വ്യാജേന കളറുമാറ്റി സ്വർണം കടത്തി; നിസാർ അലിയാരും സംഘവും ചേർന്ന് ഗൾഫിൽനിന്ന് കള്ളക്കടത്തായി എത്തിച്ചത് 4,522 കിലോ സ്വർണം; ഗുജറാത്തിലെ മുന്ദ്ര തുറമുഖം വഴി കപ്പലുകളിൽ എത്തിച്ച സ്വർണം രഹസ്യ കേന്ദ്രത്തിൽ നിന്നും കേരളത്തിലേക്ക് അടക്കം എത്തിച്ചു; എളമക്കര സ്വദേശിയും ബ്രോഡ്വേയിലെ വ്യാപാരിയുമായ വി.ഇ. സിറാജിനെയും സ്വർണ്ണക്കടത്തു കേസിൽ ഡിആർഐ പൊക്കിയതോടെ കണ്ണിപൊട്ടുന്നത് അന്താരാഷ്ട്ര ബന്ധമുള്ള വമ്പൻ സ്വർണ്ണക്കടത്തു സംഘത്തിന്റേത്; വഴിത്തിരിവെന്ന് ഡിആർഐ\nകണ്ടെയ്‌നറിൽ പിച്ചള വസ്തുക്കളാക്കി നിസാർ അലിയാർ ഇന്ത്യയിലേക്ക് കടത്തിയ 4500 കോടിയുടെ സ്വർണം വാങ്ങിയത് ആര്? കേരളത്തിലെ ജുവല്ലറി ഗ്രൂപ്പുകളിലും സ്വർണം എത്തി; സ്വർണം കള്ളക്കടത്തിന് 22 നിക്ഷേപകരുടെ കൂട്ടായ്മയെന്ന് കണ്ടെത്തി കേന്ദ്ര റവന്യൂ ഇന്റലിജന്റസ്; മുന്ദ്ര തുറമുഖം വഴി സ്വർണം ജാംനഗറിലെ ഗോഡൗണിൽ എത്തിച്ച ശേഷം കേരളത്തിലേക്ക് കടത്തി; കള്ളക്കടത്ത് സ്വർണത്തിന്റെ തിളക്കത്തിൽ ആറ് വർഷം കൊണ്ട് സമ്പാദിച്ചത് ശതകോടികൾ; തൊട്ടതെല്ലാം പൊന്നാക്കിയ അലിയാരുടെ അധോലോക കഥകൾ തുടരുന്നു\nകട്ടിയുള്ള കറുത്ത പെയിന്റടിച്ച് സ്വർണനിറം മാറ്റും; പിത്തള സ്‌ക്രാപ്പെന്ന് പറഞ്ഞ് കണ്ടെയ്‌നറുകളിലെ പ്രത്യേക അറകളിലേക്ക് നിറയ്ക്കും; ഷാർജ വ്യവസായ മേഖലയിൽ നിന്ന് കണ്ടെയ്‌നറിൽ 4500 കിലോ സ്വർണം ഇന്ത്യയിലേക്ക് കടത്തിയത് നിസാർ അലിയാർ; സ്വർണക്കടത്തിനായി ഉപയോഗിക്കുന്നത് ഗുജറാത്ത് കമ്പനിയുടെ രേഖകൾ; പെരുമ്പാവൂരുകാരൻ നിസാർ രാജ്യംകണ്ട ഏറ്റവും വലിയ സ്വർണക്കടത്തുകാരൻ; ഡിആർഐ അന്വേഷണ റിപ്പോർട്ടിന്റെ വിശദാംശങ്ങൾ പുറത്തുവരുമ്പോൾ രാജ്യം മുഴുവൻ ഞെട്ടുന്നു\nഐടിഐ കഴിഞ്ഞു തുടങ്ങിയ ഇലട്രോണിക് റിപ്പയറിങ് സ്ഥാപനം ക്ലച്ചു പിടിച്ചില്ല; പ്ലൈവുഡിൽ കാലു വച്ച് എത്തിയത് ആക്രി ഇരുമ്പു കടയിൽ; ഗൾഫിൽ നിന്ന് സ്‌ക്രാപ്പ് ഇറക്കി നേട്ടമുണ്ടാക്കിനിറങ്ങിയ കാലടിക്കാരന്റെ നോട്ടമെത്തിയത് മഞ്ഞ ലോഹത്തിലും; പണം ചോദിച്ചെത്തുന്നവരെ വെറും കയ്യോടെ മടക്കാത്ത സൗമ്യശീലൻ തുറവുംങ്കരക്കാർക്ക് പ്രിയ സുഹൃത്ത്; ജാഡകളില്ലാത്ത നാട്ടുമ്പുറത്തുകാരൻ രാജ്യം കണ്ട ഏറ്റവും വലിയ സ്വർണക്കടത്തുകാരൻ; 1000 കോടിയുടെ സ്വർണം കടത്തിയ പെരുമ്പാവൂരുകാരൻ നിസ്സാർ അലിയാറുടെ കഥ\nരാജ്യത്തെ സ്വർണ അധോലോകം അടക്കിവാഴുന്നത് പെരുമ്പാവൂരുകാരനായ മലയാളിയാണ് എന്നത് ഇവിടുത്തുകാരെ സംബന്ധിച്ചിടത്തോളം ഞെട്ടലുണ്ടാക്കുന്ന കാര്യമാണ്. നാട്ടിൽ ഇയാൾ അറിയപ്പെടുന്നത് സൗമ്യശീലനും ദാനശീലനുമായി വ്യക്തിയായാണ്. പണം ചോദിച്ചെത്തുന്നവരെ വെറും കയ്യോടെ മടക്കുന്ന ശീലം ഇയാൾക്കില്ല. സൗഹൃദ വലയത്തിൽ ജാഡകളില്ലാത്ത തനി നാട്ടുമ്പുറത്തുകാരനാണ്. ഗൾഫിൽ കമ്പനി നടത്തിപ്പുകാരനായ കോടീശ്വരനെന്നാണ് പെരുമ്പാവൂർ കാലടി തുറവുംങ്കരക്കാർക്ക് നിസാർ അലിയാരെ കുറിച്ചു പറയുന്നത്.\nനാടകനടനും വൈദ്യുതവകുപ്പിലെ ജീവനക്കാരനുമായ അലിയാർ തുറവുംങ്കരയുടെ മകൻ നിസ്സാർ രാജ്യത്തെ ഏണ്ണം പറഞ്ഞ സ്വർണ്ണക്കടത്തുകാരനാണെന്നറിഞ്ഞതിന്റെ ഞെട്ടലിലാണ് അടുപ്പക്കാരിലേറെപ്പേരും. പത്താംക്ലാസ്സ് പഠനത്തിന് ശേഷം ഐ ടി ഐ ഇലക്ട്രോണിക് പാസ്സാവുകയും നാട്ടിൽ സ്വന്തമായി റിപ്പയറിങ് ഷോപ്പ് ആരംഭിക്കുകയും ചെയ്തുകൊണ്ടാണ്ട് നിസ്സാർ തൊഴിൽ രംഗത്ത് ചുവടുറപ്പിച്ചത്. റിപ്പയറിങ് ഷോപ്പ് നടത്തിപ്പ് കാര്യമായ ഗുണം ചെയ്യാത്തിനെത്തുടർന്ന് പെരുമ്പാവൂരിൽ സുഹൃത്തുക്കൾക്കൊപ്പം പ്ലൈവുഡ് നിർമ്മാണ കമ്പിനിയിൽ പങ്കാളിയായെന്നും തുടർന്ന് പഴയ ഇരുമ്പ് വാങ്ങുന്ന സ്ഥാപനം തുടങ്ങി.\nപഴയ ഇരുമ്പ് വ്യാപാരം പതിയെ ക്ലച്ചുപിടിച്ചപ്പോഴാണ് ഗൾഫിൽ തുച്ഛമായ വിലയ്ക്ക് സ്്ക്രാപ്പ് ലഭിക്കുമെന്നും നാട്ടിലെത്തിച്ച് വിറ്റാൽ വൻതുക ലാഭം ലഭിക്കുമെന്നും നിസ്സാറിന് ബോദ്ധ്യപ്പെട്ടതെന്നും തുടർന്നാണ് ഗൾഫ് രാജ്യങ്ങൾ സന്ദർശിച്ച് ഇയാൾ സ്‌ക്രാപ്പ് വാങ്ങിത്തുടങ്ങിയതെന്നും ഇത്തരത്തിൽ വാങ്ങിക്കൂട്ടിയ സ്‌ക്രാപ്പിനുള്ളിൽ ഒളിപ്പിച്ചാണ് ഇയാൾ സ്വർണം നാട്ടിലെത്തിച്ചതെന്നുമാണ് പരക്കെ പ്രചരിച്ചിട്ടുള്ള വിവരം. പഠനകാലത്തിന് ശേഷം നിസ്സാർ കൂടുതൽ സമയവും ചിലവഴിച്ചിരുന്നത് പെരുമ്പാവൂരിലെ സുഹൃത്തുക്കൾക്കൊപ്പമായിരുന്നെന്നാണ് നാട്ടുകാർ പങ്കുവയ്ക്കുന്ന വിവരം. ഗുണത്തിനും ദോഷത്തിനും നിസ്സാറിന് വിളനിലമായത് പെരുമ്പാവൂർ ആണെന്നതിൽ തുറവുംങ്കരക്കാർക്ക് രണ്ടുപക്ഷമില്ല. കോടീശ്വരനായപ്പോഴും നാട്ടിലെ അടുപ്പക്കാർക്കിടയിൽ നിസ്സാർ തനി തുറവുംങ്കരക്കാരനായിരുന്നു.\nസുഹൃത്തുക്കളെയും ബന്ധുക്കളെയും മറ്റും ഗൾഫിൽ കൊണ്ടുപോയി മാസങ്ങളോളം താമസിപ്പിക്കാറുണ്ടെന്നും നാട്ടിലുള്ള അവസരത്തിൽ അവശത പറഞ്ഞ് ആര് സമീപിച്ചാലും വേണ്ട സഹായങ്ങൾ ലഭ്യമാക്കാറുണ്ടെന്നും നാട്ടുകാർ പറയുന്നു. നെടുമ്പാശേരി എയർപോർട്ടിന്റെ റൺവേയുടെ കിഴക്ക് ഭാഗത്തേ ഗേറ്റിൽ നിന്നും കഷ്ടി ഒരു കിലോമീറ്ററോളം ദൂരത്തിലാണ് തുറവുംങ്കരയിൽ നിസ്സാറിന്റെ കുടംബവീട് സ്ഥിതിചെയ്യുന്നത്. ഇതിനടുത്തുതന്നെ പുതിയ വീട് നിർമ്മിച്ച് നിസ്സാർ താമസം മാറിയിരുന്നു. പെരുമ്പാവൂരിൽ നിസ്സാറിന് നിരവധി ഓഫീസുകളും ഗോഡൗണും ഉണ്ടായിരുന്നെന്നും ഇതെല്ലാം ഇപ്പോൾ പൂട്ടിയ നിലയിലാണെന്നും വ്യക്തമായിട്ടുണ്ട്.\nമുംബൈയിൽ നിന്നാണ് സ്വർണക്കടത്ത് കേസിൽ നിസ്സാർ പിടിയിലായത്. രാജ്യത്തെ ഏറ്റവും വലിയ സ്വർണക്കടത്തുകാരൻ നിസ്സാർ ആണെന്നാണ് ഡയറക്ടറേറ്റ് ഓഫ് റെവന്യു ഇന്റലിജൻസ് പുറത്തുവിട്ട വിവരം. ഷാർജ വ്യവസായ മേഖലയിൽ നിന്ന് കണ്ടെയ്‌നറിലാണ് സ്വർണം ഇന്ത്യയിൽ എത്തിച്ച വിവരമാണ് ഡിആർഐ റിപ്പോർട്ടിലുള്ളത്. നിസാർ അലിയാർ എന്ന പെരുമ്പാവൂർ സ്വദേശിയുടെ നേതൃത്വത്തിലാണ് സ്വർണക്കടത്ത് നടത്തുന്നത്. 4500 കിലോഗ്രാം വരുന്ന സ്വർണം ഒരിക്കലും കണ്ടുപിടിക്കാൻ കഴിയാത്ത രീതിയിലാണ് തുറമുഖങ്ങൾ വഴി കടത്തിയത്. 2017 ഫെബ്രുവരി മുതൽ ഈ വർഷം മാർച്ചവരെയുള്ള രണ്ട് വർഷങ്ങളിലായാണ് ഇത്രയധികം സ്വർണം ഇന്ത്യയിലേക്കെത്തിയത്. ഇത് എങ്ങനെയെന്ന ഡിആർഐ അന്വേഷണമാണ് ഞെട്ടിക്കുന്ന വിവരങ്ങളിലേക്കെത്തിയത്.\nഷാർജ വ്യവസായ മേഖലയിൽ നിസാറിന് ഗോഡൗണുണ്ട്. ഇവിടെ നിന്ന് പിത്തള സ്‌ക്രാപ്പെന്ന പേരിലാണ് സ്വർണം കണ്ടെയ്‌നറിൽ കയറ്റുന്നത്. തിരിച്ചറിയാതിരിക്കാൻ സ്വർണം പല രൂപങ്ങളിലേക്ക് മാറ്റി കറുത്ത കട്ടിയുള്ള പെയിന്റ് അടിക്കുന്നു. പിത്തള സ്‌ക്രാപ്പിനൊപ്പം പ്രത്യേക അറകളിൽ പെയിന്റ് അടിച്ച് സ്വർണം സൂക്ഷിക്കുന്നു. ഇത് തുറമുഖങ്ങളിലെ എക്‌സ്‌റേ പരിശോധനയിൽ പോലും തിരിച്ചറിയാത്ത വിധത്തിലായിരുന്നു കള്ളക്കടത്ത്. ഗുജറാത്ത് കമ്പനിയുടെ രേഖകളാണ് നിസാർ അലിയാരും സംഘവും സ്വർണം കടത്താൻ ഉപയോഗിച്ചിരുന്നത്. ജാം നഗറിൽ ഇറക്കുന്ന സ്വർണം പെയിന്റ് കളഞ്ഞ് വൃത്തിയാക്കി ട്രെക്കുകളിൽ കേരളം ഉൾപ്പെടെയുള്ള വിതരണ കേന്ദ്രത്തിലെത്തിക്കുകയാണ് പതിവ്. ഇങ്ങനെ കൊണ്ടുപോകുന്ന വഴിയിൽ വച്ചാണ് ഡിആർഐ സംഘം 150 കിലോയോളം വരുന്ന സ്വർണം പിടിച്ചെടുക്കുന്നതും അന്വേഷണം നിസാർ അലിയാറിലേക്ക് നീളുന്നതും.\nകഴിഞ്ഞ ഏപ്രിലിൽ 110 കിലോ സ്വർണം ഡിആർഐ പിടികൂടിയിരുന്നു. ഇതേതുടർന്ന് നടന്ന അന്വേഷണമാണ് പെരുമ്പാവൂർ സ്വദേശി നിസാർ അലിയാറിലേക്ക് എത്തിയത്. പെരുമ്പാവൂർ സ്വദേശി നിസാർ അലിയാർ ആണ് രാജ്യത്തെ ഏറ്റവും വലിയ സ്വർണക്കടത്തുകാരനെന്ന് ഡയറക്ടറേറ്റ് ഓഫ് റെവന്യു ഇന്റലിജൻസ് റിപ്പോർട്ടു ചെയ്തത്. 2018 കഴിഞ്ഞ വർഷം മാത്രം 1000 കോടി മൂല്യമുള്ള 3300 കിലോ സ്വർണം നിസാർ അലിയാർ ഇരുമ്പ് സ്‌ക്രാപ്പ് എന്നപേരിൽ ഇറക്കുമതി ചെയ്തുവെന്ന് ഡിആർഐ അന്ന് കണ്ടെത്തിയിരുന്നു. ഇതുമായി ബന്ധപ്പെട്ട അന്വേഷണം പുരോഗമിക്കവേയാണ് ഇയാൾ കടത്തിയത് 4500 കിലോ സ്വർണമാണെന്ന വിവരം ലഭിച്ചത്. ഇരുമ്പ് സ്‌ക്രാപ്പ് എന്നപേരിൽ സ്വർണം ഇറക്കുമതി ചെയ്തത് നിസാർ ആണെന്ന് കൂട്ടുപ്രതി അരവിന്ദ് കുമാർ ഡിആർഐയ്ക്ക് മൊഴി നൽകിയിരുന്നു. തുടർന്ന് നിസാറിന്റെയും ഭാര്യയുടെയും പേരിലുള്ള പെരുമ്പാവൂരിലെ സ്ഥാപനങ്ങളിലും വീടുകളിലും മുംബൈയിൽ നിന്നുള്ള ഡിആർഐ അധികൃതർ റെയ്ഡ് നടത്തിയിരുന്നു.\nനിസാർ ഇപ്പോൾ കോഫെപോസ നിയമപ്രകാരം കരുതൽ തടങ്കലിലാണ്. കോഫെപോസ ചുമത്തിയതിനെതിരെ നിസാർ അലിയാർക്ക് വേണ്ടി സുപ്രീം കോടതിയിൽ ഹാജരായത് രാജ്യത്തെ ഏറ്റവും വിലയേറിയ അഭിഭാഷകനായ മുകുൾ റോത്തഗിയായിരുന്നു. അത് സ്വർണ്ണക്കടത്തുകാരുടെ കരുത്ത് വെളിവാക്കുന്ന സംഭവമായിരുന്നു. 2018 ജൂലായി മുതൽ ഒരുവർഷം കൊണ്ട് ഇത്തരത്തിൽ 1000 കോടിയുടെ സ്വർണമാണ് നിസാർ അലിയാർ ഇറക്കുമതി ചെയ്തത്. രാജ്യത്തെതന്നെ ഏറ്റവും വലിയ സ്വർണക്കടത്താണ് ഇതെന്ന ഡിആർഐയുടെ വിലയിരുത്തൽ ശരിവെച്ച സുപ്രീംകോടതി നിസാർ അലിയാരുടെയും കൂട്ടുപ്രതി അരവിന്ദ് കുമാറിന്റെയും കരുതൽ തടങ്കൽ ശരിവെയ്ക്കുകയായിരുന്നു.\nപെരുമ്പാവൂരിലുള്ള സുഹൃത്തുക്കളെയും ബന്ധുക്കളെയും തനിക്ക് ദുബായിൽ ബിസിനസ് ആണെന്നാണ് നിസാർ ധരിപ്പിച്ചിരുന്നത്. 2015 മുതലാണ് നിസാർ അലിയാരുടെ സാമ്പത്തിക വളർച്ച തുടങ്ങുന്നത്. പെരുമ്പാവൂരിൽ നിസാറിന്റെയും ഭാര്യയുടെയും പേരിൽ ചില കമ്പനികൾ ഉണ്ട്. ഇവയുടെ പേരിൽ ഒരുപാട് ഹവാല ഇടപാടുകൾ നടന്നിട്ടുണ്ടെന്നാണ് വിവരങ്ങൾ. പ്രധാനമായും അൽറാംസ് മെറ്റൽ സ്‌ക്രാപ്പ്, ബ്ലൂസീ മെറ്റൽ എന്നീ രണ്ട് കമ്പനികൾ ഉപയോഗിച്ച് ഇറക്കുമതി ലൈസൻസ് നേടിയെടുക്കുകയും ഈ കമ്പനികളിലേക്ക് ഇരുമ്പ് സ്‌ക്രാപ്പ് എന്നപേരിൽ സ്വർണം ഇറക്കുമതി ചെയ്യുകയുമായിരുന്നുവെന്നാണ് കണ്ടെത്തൽ. ഗുജറാത്തിലെ തുറമുഖങ്ങൾ വഴിയാണ് പ്രധാനമായും ഇറക്കുമതി നടന്നിരുന്നത്.\n110 കിലോ സ്വർണവുമായി മുംബൈയിൽ വെച്ച് രണ്ടുപേരെ ഡിആർഐ പിടികൂടുന്നിടത്തുവച്ചാണ് അന്വേഷണം കേരളത്തിലേക്ക് നീളുന്നത്. പിടിയിലായ പ്രതികൾ നിസാറിനെതിരെ മൊഴി നൽകി. തുടർന്ന് കഴിഞ്ഞമാസം പെരുമ്പാവൂരിലെ നിസാറിന്റെയും ഭാര്യയുടെയും പേരിലുള്ള വീടുകളിലും സ്ഥാപനങ്ങളിലും റെയ്ഡ് നടത്തി. ഇതിന് ശേഷം നടത്തിയ അന്വേഷണത്തിലാണ് 3300 കിലോ സ്വർണം ഇരുമ്പ് സ്‌ക്രാപ്പെന്ന പേരിൽ നിസാർ ഇറക്കുമതി ചെയ്‌തെന്ന് കണ്ടെത്തിയത്. ഇതേതുടർന്ന് കോഫെപോസ നിയമപ്രകാരം നിസറിനെ കരുതൽ തടങ്കലിൽ വെച്ചു. ഇതിനെതിരെ നിസാർ കോടതിയെ സമീപിച്ചു. മുംബൈ കോടതി ഇക്കാര്യത്തിൽ ഇറക്കിയ വിധിക്കെതിരെ ഡിആർഐ സുപ്രീം കോടതിയെ സമീപിച്ചു. സുപ്രീം കോടതിയിൽ നിസാറിനായി ഹാജരായത് രാജ്യത്തെ വിലയേറിയ അഭിഭാഷകനായ മുകുൾ റോത്തഗിയായിരുന്നു. ഡിആർഐക്ക് വേണ്ടി അഡീഷണൽ സോളിസിറ്റർ ജനറൽ നടരാജും ഹാജരായി.\nവിഷയത്തിൽ ഡിആർഐ സുപ്രീംകോടതിയിൽ സമർപ്പിച്ച റിപ്പോർട്ട് കണ്ട് കോടതി പോലും ഞെട്ടി. നിസാർ അനധികൃതമായി ഇറക്കിയ സ്വർണം രാജ്യത്തെ വിവിധ ജൂവലറികൾക്കും മറ്റും വിതരണം ചെയ്തിട്ടുണ്ടെന്നും ഡിആർഐ റിപ്പോർട്ടിൽ പറയുന്നു. നേരത്തെ മുംബൈയിൽ നിന്ന് 110 കിലോ സ്വർണം പിടിച്ചപ്പോൾ 80 കിലോ സ്വർണം കേരളത്തിലേക്ക് കൊണ്ടുവന്നുവെന്ന് ഡിആർഐക്ക് വിവരം ലഭിച്ചിരുന്നു. ഇതിന്റെ അടിസ്ഥാനത്തിൽ കോഴിക്കോട്ടെ അധികൃതർ അന്വേഷണം നടത്തിയിരുന്നു. ഒരു ലോറിയിലാണ് 80 കിലോ സ്വർണം കേരളത്തിലെത്തിച്ചത്. കോഴിക്കോട് കല്ലായിയിൽ വെച്ച് സ്വർണം കൈമാറിയെന്നാണ് ഡിആർഐയ്ക്ക് വിവരം ലഭിച്ചത്. എന്നാൽ ഇതിന്റെ തുടരന്വേഷണം വഴിമുട്ടുകയായിരുന്നു. കല്ലായിയിൽവെച്ച് കൈമാറിയ സ്വർണം നിസാറിന്റെ കൂട്ടാളിയാണ് കൈപ്പറ്റിയതെങ്കിലും ഇയാളെ കണ്ടെത്താൻ സാധിച്ചില്ല.


ബിഗ് ബോസ്2മലയാളം ജനുവരി 26 എപ്പിസോഡ് 22 - Bigg Boss Malayalam 2, Episode 22 January 26 Written Update | Indian Express Malayalam\nbigg boss malayalam2today january 26 episode 22 live updates mohanlal\nറിപ്പബ്ലിക് ദിനത്തിൽ ബിഗ് ബോസ് 2ന്റെ മറ്റൊരു വാരാന്ത്യ എപ്പിസോഡ് ആരംഭിച്ചിരിക്കുകയാണ്. മോഹൻലാൽ ഇന്നും മത്സരാർഥികളെ കാണാൻ എത്തി. മത്സരാർഥികൾക്കും പ്രേക്ഷകർക്കും റിപ്പബ്ലിക് ദിന ആശംസകൾ അറിയിച്ച ശേഷം ഇന്നലെ നിർത്തിയടുത്ത് നിന്നും ആരംഭിക്കുകയാണ് മോഹൻലാൽ. നോമിനേഷനിൽ വന്നവരുമായി സംസാരിക്കുകയാണ് മോഹൻലാൽ. ആദ്യമായി നാലുപേരാണ് ഇത്തവണ നോമിനേഷൻ പ്രക്രിയയുടെ ഭാഗമായിട്ടുള്ളത്. കണ്ണിന് രോഗം ബാധിച്ച പരീക്കുട്ടി വീഡിയോ കോൺഫ്രൻസിലൂടെയാണ് ഇന്ന് എപ്പിസോഡിലെത്തുന്നത്. രോഗബാധിതനായതിനാലും വോട്ട് കുറവായതിനാലും പരീക്കുട്ടിയാണ് ഇത്തവണ വീട്ടിൽ നിന്ന് പുറത്തായ ആദ്യ മത്സരാർത്ഥി. Read […]\nUpdated: February 3, 2020 7:23:56 pm\nറിപ്പബ്ലിക് ദിനത്തിൽ ബിഗ് ബോസ് 2ന്റെ മറ്റൊരു വാരാന്ത്യ എപ്പിസോഡ് ആരംഭിച്ചിരിക്കുകയാണ്. മോഹൻലാൽ ഇന്നും മത്സരാർഥികളെ കാണാൻ എത്തി. മത്സരാർഥികൾക്കും പ്രേക്ഷകർക്കും റിപ്പബ്ലിക് ദിന ആശംസകൾ അറിയിച്ച ശേഷം ഇന്നലെ നിർത്തിയടുത്ത് നിന്നും ആരംഭിക്കുകയാണ് മോഹൻലാൽ.\nനോമിനേഷനിൽ വന്നവരുമായി സംസാരിക്കുകയാണ് മോഹൻലാൽ. ആദ്യമായി നാലുപേരാണ് ഇത്തവണ നോമിനേഷൻ പ്രക്രിയയുടെ ഭാഗമായിട്ടുള്ളത്. കണ്ണിന് രോഗം ബാധിച്ച പരീക്കുട്ടി വീഡിയോ കോൺഫ്രൻസിലൂടെയാണ് ഇന്ന് എപ്പിസോഡിലെത്തുന്നത്. രോഗബാധിതനായതിനാലും വോട്ട് കുറവായതിനാലും പരീക്കുട്ടിയാണ് ഇത്തവണ വീട്ടിൽ നിന്ന് പുറത്തായ ആദ്യ മത്സരാർത്ഥി.\nഅങ്ങനെ ഒരു പാട്ടുകാരനും കൂടെ വീട്ടിൽ നിന്ന് പുറത്തായെന്ന് മോഹൻലാൽ. ഇനിയും ഒരാൾകൂടെ ഇന്ന് പുറത്ത് പോകുമെന്നും മോഹൻലാൽ പറഞ്ഞു. പ്രേക്ഷക അഭിപ്രായ പ്രകാരം സുരേഷാണ് പുറത്തുപോകുന്ന രണ്ടാമത്തെ മത്സരാർഥി. അപ്രതീക്ഷിത പുറത്താകലിൽ ഞെട്ടിയിരിക്കുകയാണ് മറ്റു മത്സരാർഥികൾ.\nരണ്ടുപേർ വീട്ടിൽ നിന്നും പുറത്തുപോയപ്പോൾ പകരം രണ്ടുപേർ എത്തിയിരിക്കുകയാണ് ബിഗ് ബോസ് വീട്ടിലേക്ക്. ദയ അശ്വതിയാണ് പുതിയ മത്സരാർഥി. ബ്യൂട്ടീഷനായി വിദേശത്ത് ജോലി ചെയ്യുന്ന ദയ അശ്വതി സോഷ്യൽ മീഡിയയിൽ അഭിപ്രായ പ്രകടനങ്ങളിലൂടെ ശ്രദ്ധ നേടിയ വനിതയാണ്.\nമറ്റൊരാൾ ജെസ്‌ല മാടശ്ശേരിയാണ്. സമൂഹമാധ്യമങ്ങളിലൂടെ തന്നെയാണ് ജെസ്‌ലയും മലയാളികൾക്ക് ഇടയിൽ സുപരിചിതയായത്. മലപ്പുറം സ്വദേശിനിയാണ് ജെസ്‌ല മാടശ്ശേരി.\nWeb Title: Bigg boss malayalam2today january 26 episode 22 live updates mohanlal